พิพิธภัณฑ์สัตววิทยา มหาวิทยาลัยเกษตรศาสตร์ () เป็นพิพิธภัณฑ์ที่จัดแสดงนิทรรศการและตัวอย่างสัตว์ ตามความหลากหลายทางชีวภาพและวิวัฒนาการของสัตว์ที่พบในประเทศไทย อาทิ สัตว์ไม่มีกระดูกสันหลังขนาดเล็ก สัตว์มีกระดูกสันหลังขนาดใหญ่ สัตว์ใกล้สูญพันธ์ สัตว์หายาก สัตว์เลี้ยงลูกด้วยน้ำนม กลุ่มหอยทะเล จระเข้ นก สัตว์ชนิดพันธ์ุใหม่ของโลกที่ค้นพบโดยคณาจารย์ของภาควิชาฯ เป็นต้น และมีร้านขายของที่ระลึกภายในบริเวณด้วย โดยพิพิธภัณฑ์แห่งนี้อยู่ภายใต้การกำกับดูแลของภาควิชาสัตววิทยา คณะวิทยาศาสตร์ มหาวิทยาลัยเกษตรศาสตร์


title: พิพิธภัณฑ์สัตววิทยา มหาวิทยาลัยเกษตรศาสตร์

text: ในปี พ.ศ. 2509 ได้มีการก่อตั้ง "พิพิธภัณฑ์สัตววิทยา" ขึ้น โดยได้มีการเก็บรวบรวมตัวอย่างสัตว์จากทุกประเภทและรวบรวมสะสมเรื่อยมาจนถึงปัจจุบัน


text: พิพิธภัณฑ์สัตววิทยาได้มีการปรับปรุงนิทรรศการภายใน เพื่อให้เนื้อหามีความทันสมัยน่าสนใจและได้ทำพิธีเปิดพิพิธภัณฑ์ในรูปแบบใหม่ เมื่อวันที่ 27 พฤศจิกายน 2558 การเดินทางมายังพิพิธภัณฑ์สัตววิทยา มหาวิทยาลัยเกษตรศาสตร์ เดินทางได้หลายเส้นทาง


title: ทีเกอร์ 131

text: รถถังทีเกอร์ 131 เป็นรถถังหนักรุ่นไทเกอร์ 1 ของเยอรมันที่ถูกยึดครองโดยกรมทหารหลวงรถถังที่ 48 ของอังกฤษที่ตูนีเซียในช่วงสงครามโลกครั้งที่สอง ถูกเก็บรักษาไว้ที่พิพิธภัณฑ์รถถังในโบวินตัน ประเทศอังกฤษ เป็นรถถังไทเกอร์เพียงคันเดียวที่ยังคงสามารถใช้งานได้อยู่จนถึงทุกวันนี้


title: นวยาน

text: นวยาน (เทวนาครี: नवयान, ) แปลว่า "ยาน (พาหนะ) ใหม่" เป็นนิกายหนึ่งในศาสนาพุทธในประเทศอินเดีย ที่เกิดขึ้นจากการตีความศาสนาขึ้นใหม่ของภีมราว รามชี อามเพฑกร () ผู้มีชาติกำเนิดมาจากชนชั้นทลิต (, "มิควรข้องแวะ") ในยุคที่อินเดียตกเป็นอาณานิคม เขาได้รับการศึกษาจากต่างประเทศ กระทั่งในปี พ.ศ. 2478 เขามีความประสงค์เปลี่ยนศาสนาจากฮินดูไปนับถือศาสนาพุทธ อามเพฑกรได้ศึกษาคติและหลักธรรมคำสอนทางศาสนาเช่นจตุราริยสัจและอนัตตา ซึ่งเขาปฏิเสธความเชื่อเรื่องดังกล่าว แต่ได้นำคำสอนทางศาสนาไปตีความใหม่เรียกว่า นวยาน หรือ "ยานใหม่" แห่งพุทธศาสนา บางแห่งก็เรียกนิกายนี้ว่า ภีมยาน () ตามชื่อต้นของอามเพฑกรคือ "ภีมราว" ต่อมาเมื่อวันที่ 13 ตุลาคม พ.ศ. 2499 อามเพฑกรได้ประกาศละจากนิกายหีนยานและมหายาน รวมทั้งศาสนาฮินดู ทว่าเขาก็เสียชีวิตลงหลังการเปลี่ยนศาสนาจากฮินดูไปนับถือนวยานได้เพียงหกสัปดาห์


title: นวยาน

text: ด้านขบวนการพุทธศาสนิกชนทลิต () ของประเทศอินเดีย ได้ประกาศให้นวยานเป็นนิกายใหม่ ที่มีหลักธรรมต่างออกไปจากหีนยาน, มหายาน และวัชรยาน โดยนิกายนวยานไม่ต้องบำเพ็ญตนหรือรักษาศีล ปฏิเสธสมณเพศ ไม่เชื่อเรื่องกรรม, สังสารวัฏ, วิปัสสนา, นิพพาน และอริยสัจ ซึ่งล้วนเป็นพื้นฐานของพุทธศาสนานิกายอื่น ๆ ถือเป็นการตีความศาสนาพุทธใหม่ แต่จะนำหลักธรรมของพระพุทธเจ้ามาต่อสู้กับปัญหาเรื่องชนชั้นวรรณะและความเสมอภาคในสังคม


title: นวยาน

text: อามเพฑกรเรียกนิกายนวยานว่า ศาสนาพุทธใหม่ () และหนังสือ "พระพุทธเจ้าและธรรมะของพระองค์" () ซึ่งเขียนโดยอามเพฑกร ถือเป็นหนังสือศักดิ์สิทธิ์ของชาวนวยาน


title: นวยาน

text: จากการสำรวจสำมะโนครัวประชากรอินเดีย พ.ศ. 2554 พบว่ามีพุทธศาสนิกชนชาวอินเดียจำนวน 8.4 ล้านคน ในจำนวนนี้นับถือนิกายนวยานจำนวน 7.3 ล้านคน หรือคิดเป็นร้อยละ 87 ของจำนวนพุทธศาสนิกชนทั้งหมดในประเทศ และส่วนใหญ่อาศัยอยู่ในรัฐมหาราษฏระจำนวน 6.5 ล้านคน หรือคิดเป็นร้อยละ 90 จากจำนวนผู้นับถือนิกายนวยานทั้งหมดในประเทศ พุทธศาสนิกชนนิกายนวยานส่วนใหญ่มีทั้งชาวทลิตและคนที่ร่ำรวย มีอัตราการรู้หนังสือร้อยละ 81.29 ซึ่งสูงกว่าค่าเฉลี่ยระดับประเทศคือร้อยละ 72.98


title: หออัครศิลปิน

text: หออัครศิลปิน จัดตั้งขึ้นโดยสำนักงานคณะกรรมการวัฒนธรรมแห่งชาติในปี พ.ศ. 2539 ในโอกาสเฉลิมพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงครองสิริราชสมบัติครบ 50 ปี ก่อสร้างบนพื้นที่ 5 ไร่ ในรูปแบบสถาปัตยกรรมไทยร่วมสมัย ตั้งอยู่ที่ตำบลคลองห้า อำเภอคลองหลวง จังหวัดปทุมธานี ปัจจุบันอยู่ในความดูแลของกรมส่งเสริมวัฒนธรรม กระทรวงวัฒนธรรม


title: หออัครศิลปิน

text: ตัวอาคารประกอบด้วยอาคารหลักที่ใช้จัดแสดงนิทรรศการพระราชประวัติและผลงานศิลปะฝีพระหัตถ์ขององค์อัครศิลปิน รายล้อมด้วยอาคารรูปตัวยู ที่จัดแสดงนิทรรศการประวัติและผลงานของศิลปินแห่งชาติภายใต้แนวคิดอัครศิลปิน ซึ่งรายล้อมด้วยศิลปินแห่งชาติที่ทรงให้การอุปถัมภ์


title: หออัครศิลปิน

text: ในปีพุทธศักราช 2539 สำนักงานคณะกรรมการวัฒนธรรมแห่งชาติได้จัดตั้งหออัครศิลปินขึ้น เพื่อเทิดพระเกียรติพระบาทสมเด็จพระปรมินทรมหาภูมิพลอดุลยเดช บรมนาถบพิตร ในโอกาสฉลองสิริราชสมบัติครบ 50 ปี พุทธศักราช 2539 โดยในพิธีเปิด สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ในพิธีเปิดอย่างเป็นทางการเมื่อวันจันทร์ที่ 17 พฤษภาคม พ.ศ. 2553 ซึ่งกระทรวงวัฒนธรรมได้มอบหมายให้กรมส่งเสริมวัฒนธรรม กระทรวงวัฒนธรรม เป็นหน่วยงานที่ควบคุมบริหารจัดการกิจการที่เกี่ยวข้องทั้งหมด "อัครศิลปิน" แปลว่า "ผู้มีศิลปะอันเลอเลิศ" หรือ "ผู้เป็นใหญ่ในศิลปิน" หออัครศิลปิน ออกแบบโดย นาย สตวัน ฮ่มซ้าย และคณะ ซึ่งอยู่ภายใต้การดูแลของกรมศิลปากร ในปี พ.ศ. 2554 ในมหาอุทกภัย พ.ศ. 2554 ซึ่งเป็นมหาอุทกภัยน้ำท่วมครั้งยิ่งใหญ่ของประเทศไทย ทำให้หออัครศิลปิน ซึ่งอยู่ในพื้นที่จ.ปทุมธานี ได้รับความเสียหายจากน้ำท่วม ทำให้หออัครศิลปินได้รับความเสียหายกว่า 2 ล้านบาท


title: หออัครศิลปิน

text: หออัครศิลปิน มีส่วนประกอบหลักนำเสนอพระราชประวัติและพระราชกรณียกิจของพระบาทสมเด็จพระเจ้าอยู่หัว รัชกาลที่ 9 ด้านศิลปะและวัฒนธรรม และผลงานด้านศิลปะและวัฒนธรรมของสมเด็จพระเทพรัตนราชสุดาฯ สยามบรมราชกุมารี และผลงานของศิลปินแห่งชาติทุกสาขาโดยจัดแสดงเป็นหมวดหมู่สาขาของศิลปินแห่งชาติในแต่ละด้าน


title: หออัครศิลปิน

text:
หออัครศิลปินมีทั้งหมด 3 ชั้น อันได้แก่ ห้องบริหาร ห้องนิทรรศการชั่วคราว และห้องนิทรรศการถาวร โดยห้องที่มีความสำคัญที่สุดคือ ห้องอัครศิลปิน ซึ่งเป็นที่ประดิษฐานบุษบกไม้ประดับกระจก ปิดทองตรงกึ่งกลางห้องและภายในบุษบกประดิษฐานพระราชลัญจกรประจำพระองค์ รัชกาลที่ 9 จำลองบนพานแว่นฟ้า เปรียบเสมือนตัวแทนของพระองค์พระบาทสมเด็จพระเจ้าอยู่หัว รัชกาลที่ 9 ซึ่งฐานโดยรอบมีสื่อวีดิทัศน์แสดงพระราชประวัติและพระราชกรณียกิจจำนวน 9 ตอน โดยนำเสนอเป็นสื่อคอมพิวเตอร์ระบบสัมผัส เมื่อผู้ชมคุกเข่าตามจุดต่าง ๆ จะได้รับชมอย่างต่อเนื่อง โดยมีฉากหลังเป็นจิตรกรรมฝาผนังเรื่องไตรภูมิ ด้านซ้ายและด้านขวาเป็นกระจกแกะลายเทพชุมนุม มีความหมายว่า เหล่าเทวดาต่างสักการะพระบาทสมเด็จพระเจ้าอยู่หัว รัชกาลที่ 9 ผู้ทรงเปรียบเสมือนสมมติเทพ
นอกจากพื้นที่จัดแสดงแล้วหออัครศิลปินยังมีห้องฝึกอบรม ร้านขายของที่ระลึก ห้องสมุดที่รวมพระราชนิพนธ์ในสมเด็จพระเทพรัตนราชสุดาฯ สยามบรมราชกุมารี และผลงานวรรณกรรมของศิลปินแห่งชาติทุกท่าน โดยใช้สื่อผสมที่ทันสมัย มีห้องบรรยาย ห้องพักศิลปิน เวทีการแสดง โรงภาพยนตร์ และห้องคาราโอเกะ สำหรับฝึกเพลงของศิลปินแห่งชาติที่รู้จักเป็นอย่างดี โดยรายละเอียดในหออัครศิลปินในชั้นที่ 2 ประกอบด้วย 6 ส่วน ดังนี้


title: หออัครศิลปิน

text: ส่วนของชั้นที่ 2 มีการจัดแสดง โดยได้แบ่งเนื้อหาไว้เป็น  6  ส่วน ดังต่อไปนี้


title: หออัครศิลปิน

text: ส่วนของชั้นที่ 3 มีการจัดแสดง "ดนตรีและการพระราชนิพนธ์เพลง" การจัดแสดงนิทรรศการประวัติและผลงานของศิลปินแห่งชาติ จำนวนทั้งสิ้น 151 ท่าน ห้องนิทรรศการศิลปินแห่งชาติ สาขาวรรณศิลป์ ประกอบด้วยส่วนจัดแสดง 7 ส่วน ดังนี้


title: ฟอร์ทไนท์

text: ฟอร์ทไนท์ () เป็นวิดีโอเกมออนไลน์ที่เปิดตัวครั้งแรกใน ค.ศ. 2017 และพัฒนาโดย Epic Games โดยให้บริการเป็นชุดซอฟต์แวร์แยกต่างหากที่มีโหมดเกมที่แตกต่างกันซึ่งจะมีส่วนร่วมในเกมเพลย์และเอนจินเกม โหมดเกมยังรวมถึง "" วิดีโอเกมโหมดโคออฟแนวยิง-เอาชีวิตรอด สำหรับผู้เล่นสี่คนเพื่อต่อสู้กับสิ่งมีชีวิตที่เหมือนซอมบีและปกป้องวัตถุที่มีป้อมปราการที่พวกเขาสามารถสร้างได้ และ "" วิดีโอเกมแนวแบทเทิลรอยัลเล่นฟรีเพื่อเล่นกับผู้เล่นที่มีถึง 100 คนซึ่งต้องต่อสู้เพื่อเป็นคนสุดท้าย ทั้งสองโหมดเกมได้เปิดตัวใน ค.ศ. 2017 ในฐานะวิดีโอเกมระหว่างการพัฒนา โดยภาค "เซฟเดอะเวิลด์" จะให้บริการเฉพาะสำหรับ ไมโครซอฟท์ วินโดวส์ โอเอสเทน เพลย์สเตชัน 4 และเอกซ์บอกซ์ วัน ขณะที่ "แบทเทิลรอยัล" ได้รับการเปิดตัวสำหรับแพลตฟอร์มนอกเหนือจากนินเท็นโดสวิตช์ ไอโอเอส และแอนดรอยด์


title: ฟอร์ทไนท์

text: ในขณะที่ทั้งสองวิดีโอเกมประสบความสำเร็จอย่างมากสำหรับ Epic Games "ฟอร์ทไนท์: แบทเทิลรอยัล" กลายเป็นความสำเร็จที่ยิ่งใหญ่และดึงดูดผู้เล่นมากกว่า 125 ล้านคนในเวลาไม่ถึงหนึ่งปี และมีรายได้หลายร้อยล้านดอลลาร์สหรัฐต่อเดือนและนับเป็นปรากฏการณ์ทางวัฒนธรรม


title: เอ็ม 26 เพอร์ชิง

text: เอ็ม 26 เพอร์ชิง เป็นรถถังหนัก/รถถังกลางของกองทัพสหรัฐ รถถังนี้ถูกตั้งชื่อมาจากนายพลแห่งกองทัพ จอร์น เจ. เพอร์ชิง ผู้นำกองกำลังรบนอกประเทศในยุโรปในช่วงสงครามโลกครั้งที่หนึ่ง ได้ถูกใช้งานในช่วงเวลาสั้นๆของเดือนสุดท้ายของสงครามโลกครั้งที่สองในช่วงการบุกครองเยอรมนีและอย่างกว้างขวางในช่วงสงครามเกาหลี


title: เอ็ม24 ชาร์ฟฟี

text: เอ็ม24 ชาร์ฟฟี(ชื่ออย่างเป็นทางการว่า รถถังเบา, เอ็ม24) เป็นรถถังเบาของสหรัฐที่ถูกใช้งานในช่วงท้ายของสงครามโลกครั้งที่สอง มันยังคงถูกใช้งานในช่วงหลังสงครามโลกครั้งที่สองในความขัดแย้งต่างๆ รวมทั้งสงครามเกาหลี และโดยฝรั่งเศสในสงครามแอลจีเรียและสงครามอินโดจีนครั้งที่หนึ่ง การเข้าประจำการในอังกฤษได้ถูกตั้งชื่อว่า ชาร์ฟฟี มาจากชื่อของนายพลแห่งกองทัพสหรัฐ แอดนา อาร์. ชาร์ฟฟี จูเนียร์ ที่ช่วยการพัฒนาการใช้รถถังในกองทัพสหรัฐ เอ็ม24 ได้ถูกปลดประจำการออกจากกองทัพสหรัฐและกองทัพเนโทในปี ค.ศ. 1960 แต่ยังคงถูกใช้งานโดยประเทศบางส่วนในโลกที่สาม


title: ยุทธการที่หับป๋า (ค.ศ. 208)

text: ยุทธการที่หับป๋า () การต่อสู้กันระหว่าง โจโฉ และ ซุนกวน ระหว่างปลาย 208 และต้น 209 ในปลาย ราชวงศ์ฮั่นตะวันออก


title: ยุทธการที่หับป๋า (ค.ศ. 208)

text: ในฤดูหนาวของ 208-209 โจโฉ พ่ายแพ้ต่อ ซุนกวน และ เล่าปี่ ที่ ยุทธการที่ผาแดง แต่เขายังมีค่ายทหารขนาดใหญ่ที่ทางตอนเหนือของ เกงจิ๋ว (ทุกวันนี้ครอบคลุม หูเป่ย และ หูหนาน)


title: สรรวัชญ์ เดชมิตร

text: สรรวัชญ์ เดชมิตร () หรือชื่อเดิม วิชะยา เดชมิตร เป็นนักฟุตบอลอาชีพชาวไทย ปัจจุบันเล่นตำแหน่งกองกลางให้กับแบงค็อก ยูไนเต็ดและทีมชาติไทย


title: สรรวัชญ์ เดชมิตร

text: สรรวัชญ์เคยเล่นให้กับทีมชาติไทยรุ่นอายุไม่เกิน 23 ปีในการแข่งขันเอเชียนเกมส์ 2010


title: สรรวัชญ์ เดชมิตร

text: ในเดือนพฤษภาคม 2559 เขาได้เล่นให้กับทีมชาติไทยในการแข่งขันรอบคัดเลือกฟุตบอลโลก 2018 นัดที่พบกับเวียดนาม


title: อาหนง

text: อาหนง (; ราว ค.ศ. 1005–1055) เป็นแม่มด ผู้นำ และนักรบชาวจฺวั้ง (壯) เป็นภริยาของหนง เฉฺวียนฝู (儂全福) ผู้นำชาวจฺวั้งและหนง (儂) ชนกลุ่มน้อยทางชายแดนจีน–เวียดนาม ทั้งเป็นมารดาของขุนศึกหนง จื้อเกา (儂智高; ค.ศ. 1025–1055) นาง พร้อมด้วยสามีและบุตร นำทัพชาวจฺวั้งและหนงออกรบกับชาวจีนและเวียดนามจนเป็นที่เลื่องลือ


title: อาหนง

text: อาหนงเกิดราว ค.ศ. 1005 เป็นธิดาของหัวหน้าเผ่าเผ่าหนึ่งซึ่งชาวจีนฮั่นให้ศักดินาเป็นขุนนางชั้นโจว (州) ส่วน Nong Dang-dao พี่ชายหรือน้องชายของนาง ได้ปกครองดินแดนจฺวั้งทั้งมวล อาหนงสมรสกับหนง เฉฺวียนฝู ในราว ค.ศ. 1020 นางและสามีมีบุตรด้วยกันหลายคน หนึ่งในนั้น คือ หนง จื้อเกา


title: อาหนง

text: ตำนานในแถบกวังหนาน (廣南) ว่า สุนัขประจำตระกูลบอกนางว่า นางจะให้กำเนิดบุตรได้ต่อเมื่อเห็นกวาง แต่นางเห็นกระบือแล้วก็ให้กำเนิดหนง จื้อเกา ถือเป็นการคลอดผิดฤกษ์ เป็นเหตุให้หนง จื้อเกา พ่ายแพ้ต่อราชวงศ์ซ่ง (宋朝) เมื่อรบกัน


title: อาหนง

text: เอกสาร "ซ่งฉื่อ" (宋史) ของจีน ระบุว่า นางเป็นแม่มด กระทำคุณไสยต่าง ๆ รวมถึงการบูชายัญมนุษย์ แต่นักประวัติศาสตร์เชื่อว่า ข้อมูลนี้อาจผ่านการแต่งเติมด้วยอคติของลัทธิขงจื๊อ


title: อาหนง

text: อย่างไรก็ดี อาหนงเสนอให้หนง เฉฺวียนฝู สามี ยึดอำนาจการปกครองเผ่าเฉิน (岑) ด้วยการสังหารพี่ชายหรือน้องชายของเขาเองซึ่งเป็นหัวหน้าเผ่า หนง เฉฺวียนฝู ก่อตั้งรัฐฉางเชิง (長生國) โดยมีตนเองเป็นปฐมกษัตริย์ ตั้งอาหนงเป็นราชินี เรียก "หมิงเต๋อหฺวังโฮ่ว" (明德皇后) แล้วตัดความสัมพันธ์กับเวียดนาม ต่อมาใน ค.ศ. 1039 จักรพรรดิลี้ ท้าย ตง (Lý Thái Tông) แห่งเวียดนาม นำทัพมาปราบปราม จับหนง เฉฺวียนฝู และครอบครัวได้ จึงให้ประหารสิ้น เว้นแต่อาหนง และหนง จื้อเกา ผู้บุตร ที่หลบหนีไปได้


title: อาหนง

text: อาหนง และหนง จื้อเกา สานสัมพันธ์กับพ่อค้าชาวจีนซึ่งมักเดินทางมาซื้อทองที่กว่างโจว (广州) พ่อค้าคนหนึ่งนาม Huang Wei ชี้แนะแนวทางเอาชนะกองทัพราชวงศ์ซ่งที่ Yong ให้แก่อาหนง และหนง จื้อเกา พวกเขาทำตามและประสบความสำเร็จ จึงมุ่งหน้าไปตีเมืองอื่น ๆ เช่น เหิงเซี่ยน (橫縣) และอู๋โจว (梧州) จนสามารถนำกำลังมาล้อมกว่างตง (广东) ได้ใน ค.ศ. 1052 แต่ไม่สามารถตีเมืองได้


title: อาหนง

text: ราชวงศ์ซ่งตั้งค่าหัวอาหนง และหนง จื้อเกา สูงกว่าที่ตั้งไว้สำหรับกบฏในกว่างตง แล้วเรียกประชุมพลไปปราบปรามคนทั้งสองเป็นผลสำเร็จ อาหนง กับหนง จื้อเกา หนีไปยฺหวินหนาน (云南) และพยายามจะเรียกระดมพลที่นั่น แต่ถูกจับกุมเสียก่อน อาหนงถูกประหารชีวิตใน ค.ศ. 1055


title: ภูมิภาคนิยมเชิงวิพากษ์

text: ภูมิภาคนิยมเชิงวิพากษ์ () เป็นแนวความคิดทางสถาปัตยกรรมที่เน้นสร้างสำนึกแห่งสถานที่และอัตลักษณ์แต่ยังคงปฏิเสธแนวคิดปัจเจกนิยมที่แปลกแยก และการตกแต่งแบบสถาปัตยกรรมหลังสมัยใหม่ อาศัยความเชื่อมโยงกับพื้นที่ตั้ง ทั้งรูปธรรมและนามธรรม เน้นให้ความสัมพันธ์กับบริบททางด้านสังคม วัฒนธรรม ภูมิประเทศ ภูมิอากาศ แสงธรรมชาติ และระบบนิเวศเดิม แนวทางของภูมิภาคนิยมเชิงวิพากษ์จึงไม่ถวิลหาอดีตหรือลอกเลียนรูปแบบพื้นถิ่นอย่างตรงไปตรงมาเหมือนกับภูมิภาคนิยม ได้ใช้ความคิดสร้างสรรค์ผนวกเข้ากับสาระสำคัญความเป็นพื้นถิ่นเข้ากับเทคโนโลยีสมัยใหม่ ให้เกิดความเฉพาะตัว เจาะจงกับพื้นที่ตั้ง รวมทั้งสอดคล้องกับวิถีชีวิตและกระแสวัฒนธรรมของโลกในปัจจุบัน


title: ภูมิภาคนิยมเชิงวิพากษ์

text: คำว่า "critical regionalism" ใช้ครั้งแรกโดยนักทฤษฎีสถาปัตยกรรม อเลกซานเดอร์ โซนิส (Alexander Tzonis) และ Liane Lefaivre และยังให้ความหมายที่ต่างกันเล็กน้อยโดยนักทฤษฎี-ประวัติศาสตร์ เคนเนท แฟรมป์ตัน


title: วัฏจักรการแทนที่กำแพงตา

text: วัฏจักรการแทนที่กำแพงตา () หรือเรียกอีกอย่างได้ว่า วัฏจักรกำแพงตาร่วมศูนย์กลาง (Concentric eyewall cycle) เป็นปรากฏการณ์ที่เกิดขึ้นตามธรรมชาติในพายุหมุนเขตร้อนที่มีความรุนแรง โดยทั่วไปจะเป็นพายุที่มีความเร็วลมมากกว่า 185 กม./ชม. เมื่อพายุหมุนเขตร้อนถึงความรุนแรงที่ระดับนี้ กำแพงตาจะหดตัวลง หรือจะมีขนาดเล็กลงพอสมควรแล้ว บางส่วนของแถบเมฆฝนด้านนอก (Outer rainband) อาจจะทวีกำลังแรงขึ้นและจัดระเบียบตัวเองเป็นวงแหวนเมฆฝนฟ้าคะนอง (Ring of thunderstorm) คือเป็นกำแพงที่ล้อมอยู่ด้านนอก ซึ่งจะค่อย ๆ เคลื่อนตัวเข้าหากำแพงตาที่อยู่ด้านใน และแย่งเอาโมเมนตัมเชิงมุมรวมถึงความชื้นที่จำเป็นต่อกำแพงตาด้านในไป เนื่องจากจุดที่ลมแรงที่สุดของพายุหมุนอยู่ภายในกำแพงตา ทำให้พายุหมุนเขตร้อนมักจะอ่อนกำลังลงในช่วงเวลานี้ ที่กำแพงด้านในนั้น "ถูกอุดตัน" จากกำแพงด้านนอก จนในที่สุด กำแพงตาด้านนอกจะเข้าแทนที่กำแพงตาด้านในโดยสมบูรณ์ และพายุอาจจะกลับขึ้นมาทวีกำลังอีกครั้งหนึ่ง


title: วัฏจักรการแทนที่กำแพงตา

text: การค้นพบกระบวนการนี้มีผลบางส่วนในการสิ้นสุดลงของโครงการสตอร์มฟิวรีเพื่อทดลองการปรับเปลี่ยนพายุเฮอร์ริเคน โดยรัฐบาลสหรัฐ ซึ่งโครงการนี้ได้ทำการเร่งเร้าสภาพอากาศให้เกิดฝน (Cloud seeding) ที่ด้านนอกของกำแพงตา และได้ชัดแจ้งว่าเป็นสาเหตุทำให้เกิดการก่อตัวของกำแพงตาอันใหม่และการอ่อนกำลังลงของพายุ เมื่อได้ค้นพบแล้วว่ากระบวนการนี้เป็นกระบวนการตามธรรมชาติในการเปลี่ยนแปลงของพายุเฮอร์ริเคนเอง โครงการนี้จึงถูกล้มเลิกอย่างรวดเร็ว


title: วัฏจักรการแทนที่กำแพงตา

text: พายุหมุนเขตร้อนที่มีความรุนแรงเกือบทุกลูกมักจะเข้าสู่วัฏจักรนี้อย่างน้อยหนึ่งครั้ง การศึกษาล่าสุดแสดงให้เห็นว่า เกือบครึ่งของพายุหมุนเขตร้อนทั้งหมด และเกือบทั้งหมดของพายุหมุนเขตร้อนที่มีความเร็วลมต่อเนื่องมากกว่า 204 กิโลเมตรต่อชั่วโมง จะประสบกับวัฏจักรการแทนที่กำแพงตา ตัวอย่างเช่น พายุเฮอร์ริเคนเอลเลน ในปี พ.ศ. 2523 มีการเกิดวัฏจักรการแทนที่กำแพงตาซ้ำ ๆ กัน ผันแปรระหว่างสถานะพายุระดับ 5 และระดับ 3 ตามมาตราเฮอร์ริเคนแซฟเฟอร์–ซิมป์สันหลายครั้ง พายุเฮอร์ริเคนจูลีเอตต์ เป็นกรณีศึกษาหายากของพายุที่มีกำแพงตาสามขั้น พายุไต้ฝุ่นจูน ในปี พ.ศ. 2518 เป็นพายุลูกแรกที่ถูกรายงานว่ามีกำแพงตาสามขั้น


วิทยาลัยการจัดการระบบสุขภาพ มหาวิทยาลัยนเรศวร เป็นวิทยาลัยฯ ที่จัดตั้งขึ้น โดยมีเป้าหมายพัฒนาภาวะผู้นำ และทักษะในการจัดการและอภิบาลระบบสุขภาพ แก่ผู้บริหาร ผู้ประกอบวิชาชีพสุขภาพ นักวิจัย และนักวิชาการ เพื่อสนับสนุนให้ระบบสุขภาพของประเทศ มีความเข้มแข็ง ส่งผลให้ประชาชนเข้าถึงบริการสุขภาพ ที่มีคุณภาพ อย่างทั่วถึง และเป็นธรรม ซึ่งเป็นกลไกหนึ่งในการบรรลุเป้าหมายการพัฒนาอย่างยั่งยืน(Sustainable Development Goals: SDGs) ที่ทุกประเทศภายใต้การนำของสหประชาชาติได้ตกลงร่วมกันว่าจะดำเนินการให้บรรลุเป้าหมายดังกล่าวภายใน ค.ศ. 2030


title: วิทยาลัยการจัดการระบบสุขภาพ มหาวิทยาลัยนเรศวร

text: มหาวิทยาลัยนเรศวร โดยการริเริ่มของ ศ.ดร.สุจินต์ จินายน อธิการบดี จึงได้เสนอสภามหาวิทยาลัยให้มีการจัดตั้งวิทยาลัยการจัดการระบบสุขภาพขึ้นเพื่อพัฒนาทรัพยากรมนุษย์และสร้างองค์ความรู้ ซึ่งจำเป็นต้องใช้ศาสตร์ในหลากหลายสาขาวิชาร่วมกันในลักษณะของการบูรณาการ รวมถึงเป็นกลไกทางวิชาการในการสนับสนุนการแลกเปลี่ยนเรียนรู้ด้านภาวะผู้นำ การจัดการและการอภิบาลระบบสุขภาพแนวใหม่ โดยใช้แนวคิด “พื้นที่เป็นฐาน ประชาชนเป็นศูนย์กลาง”  เพื่อการพัฒนาระบบสุขภาพของประเทศไทยให้มีความเข้มแข็ง ตอบสนองต่อปัญหาสุขภาพของประชาชนที่มีความซับซ้อนและเปลี่ยนแปลงอย่างรวดเร็วได้อย่างมีประสิทธิภาพ เป็นแบบอย่างให้กับนานาประเทศต่อไป


text: วิทยาลัยการจัดการระบบสุขภาพ มีประวัติการก่อตั้ง ดังนี้


text: ปัจจุบัน วิทยาลัยการจัดการระบบสุขภาพ มหาวิทยาลัยนเรศวร จัดการเรียนการสอนในระดับบัณฑิตศึกษา ได้แก่


title: ชลิต กุลกำม์ธร

text: พลเรือตรี ชลิต กุลกำม์ธร (1 เมษายน 2444 – 20 กรกฎาคม 2539) อดีตรัฐมนตรี อดีตรองผู้บัญชาการกองเรือรบ อดีตนายกเทศมนตรีเทศบาลนครกรุงเทพ อดีตสมาชิกสภาผู้แทนราษฎร จังหวัดพระนคร อดีตสมาชิก คณะราษฎร สายทหารเรือ และหนึ่งในผู้ก่อการคราว กบฏแมนฮัตตัน


title: ชลิต กุลกำม์ธร

text: พลเรือตรีชลิตเกิดเมื่อวันจันทร์ที่ 1 เมษายน พ.ศ. 2444 ที่ ตำบลบางกะจะ อำเภอท่าใหม่ จังหวัดจันทบุรี บิดาชื่อ กู้ มารดาชื่อ เหรียญ มีพี่ชาย 1 คนชื่อ เซ่ง และน้องสาว 1 คนชื่อ มณี


title: ชลิต กุลกำม์ธร

text: ด้านชีวิตครอบครัวสมรสกับนาง สำอางค์ กุลกำม์ธร มีบุตร-ธิดาทั้งสิ้น 8 คน


title: ชลิต กุลกำม์ธร

text: พลเรือตรีชลิตจบการศึกษาระดับประถมศึกษาจากจังหวัดจันทบุรี ก่อนจะเดินทางมาศึกษาต่อระดับมัธยมศึกษาในกรุงเทพที่ โรงเรียนวัดปทุมคงคา หรือ โรงเรียนปทุมคงคา ในปัจจุบัน


title: ชลิต กุลกำม์ธร

text: จากนั้นจึงเข้าศึกษาต่อที่ โรงเรียนนายเรือ รุ่น พ.ศ. 2460 กระทั่งจบการศึกษาใน พ.ศ. 2465 โดยตำแหน่งสุดท้ายในชีวิตราชการคือ รองผู้บัญชาการกองเรือรบ ซึ่งเพื่อนร่วมรุ่นที่มีชื่อเสียงคือ หลวงธำรงนาวาสวัสดิ์ (ถวัลย์ ธารีสวัสดิ์) หรือต่อมาคือ พลเรือตรี ถวัลย์ ธำรงนาวาสวัสดิ์ หนึ่งใน คณะราษฎร สายทหารเรือและอดีตนายกรัฐมนตรีคนที่ 8 ของไทย


title: ชลิต กุลกำม์ธร

text: ใน การปฏิวัติเปลี่ยนแปลงการปกครอง เมื่อวันศุกร์ที่ 24 มิถุนายน พ.ศ. 2475 พลเรือตรีชลิตซึ่งในขณะนั้นมียศเป็น เรือเอก ได้รับหน้าที่ควบคุมบุคคลสำคัญพร้อมกับเพื่อนทหารเรือ 1 นายและทหารบกอีก 2 นาย


title: ชลิต กุลกำม์ธร

text: จากนั้นพลเรือตรีชลิตได้รับโปรดเกล้า ฯ แต่งตั้งให้ดำรงตำแหน่งสมาชิกสภาผู้แทนราษฎรชุดที่ 1 โดยเป็นผู้แทนราษฎรประเภทที่ 2 ซึ่งมาจากการแต่งตั้ง เมื่อวันที่ 15 พฤศจิกายน พ.ศ. 2476 ขณะอายุได้ 32 ปีจากนั้นจึงได้รับแต่งตั้งเป็นสมาชิกสภาผู้แทนราษฎรประเภทที่ 2 เรื่อยมาจนถึงวันที่ 31 สิงหาคม พ.ศ. 2488 จึงได้พ้นจากตำแหน่งผู้แทนราษฎรประเภทที่ 2


title: ชลิต กุลกำม์ธร

text: ใน คณะรัฐมนตรีไทย คณะที่ 9 ซึ่งมี พันตรีควง อภัยวงศ์ เป็นนายกรัฐมนตรี พลเรือตรีชลิตซึ่งขณะนั้นมียศเป็น นาวาเอก ได้ดำรงตำแหน่งเป็นรัฐมนตรีลอยและได้พ้นจากตำแหน่งในวันเดียวกับที่พ้นจากตำแหน่งผู้แทนราษฎรประเภทที่ 2


title: ชลิต กุลกำม์ธร

text: พลเรือตรีชลิตไม่เห็นด้วยกับการรัฐประหารเมื่อวันที่ 8 พฤศจิกายน พ.ศ. 2490 และรัฐประหารเมื่อวันที่ 6 เมษายน พ.ศ. 2491 จึงได้เข้าร่วม กบฏแมนฮัตตัน ซึ่งนำโดย นาวาตรี มนัส จารุภา เมื่อวันที่ 24 มิถุนายน พ.ศ. 2494 แต่ไม่สำเร็จทำให้เกิดการกวาดล้างขึ้นในกองทัพเรือทำให้ พลเรือเอก สินธุ์ กมลนาวิน ผู้บัญชาการทหารเรือในขณะนั้นและนายทหารเรือชั้นผู้ใหญ่จำนวนหลายรายต้องพ้นจากตำแหน่งและราชการหนึ่งในนั้นรวมถึงพลเรือตรีชลิตซึ่งขณะนั้นดำรงตำแหน่ง รองผู้บัญชาการกองเรือรบ


title: ชลิต กุลกำม์ธร

text: เมื่อมีการจดทะเบียนจัดตั้ง พรรคประชาธิปัตย์ ขึ้นใน พ.ศ. 2498 พลเรือตรีชลิตจึงได้มาสมัครเป็นสมาชิกพรรคประชาธิปัตย์และได้ลงสมัครรับเลือกตั้งเมื่อวันที่ 15 ธันวาคม พ.ศ. 2500 หรือ 2500/2 ในพื้นที่ จังหวัดพระนคร และได้รับเลือกตั้งเป็นสมาชิกสภาผู้แทนราษฎรจังหวัดพระนครแต่ดำรงตำแหน่งไม่ถึงปีก็พ้นจากตำแหน่งเมื่อเกิดการปฏิวัติภายใต้การนำของ จอมพลสฤษดิ์ ธนะรัชต์ ผู้บัญชาการทหารบกและผู้บัญชาการทหารสูงสุดเมื่อวันจันทร์ที่ 20 ตุลาคม พ.ศ. 2501


title: ชลิต กุลกำม์ธร

text: ใน พ.ศ. 2511 ได้มีการเลือกตั้งนายกเทศมนตรีเทศบาลนครกรุงเทพ พรรคประชาธิปัตย์ในนาม คณะประชาธิปัตย์ เนื่องจากพระราชบัญญัติพรรคการเมืองยังไม่ได้ถูกตราขึ้นได้ส่งพลเรือตรีชลิตและทีมงานลงสมัครรับเลือกตั้ง ผลปรากฏว่าคณะประชาธิปัตย์ได้รับเลือกตั้งและได้มีการเลือก พลเรือตรีชลิต ให้ดำรงตำแหน่งนายกเทศมนตรีเทศบาลนครกรุงเทพ ก่อนจะพ้นจากตำแหน่งนี้เมื่อ พ.ศ. 2513


title: ชลิต กุลกำม์ธร

text: จากนั้นใน พ.ศ. 2519 พลเรือตรีชลิตในวัย 75 ปีได้รับโปรดเกล้า ฯ ให้ดำรงตำแหน่งสมาชิกสภาปฏิรูปการปกครองแผ่นดินภายหลังจากการปฏิวัติภายใต้การนำของ พลเรือเอก สงัด ชลออยู่ เมื่อวันพุธที่ 6 ตุลาคม พ.ศ. 2519 แต่ดำรงตำแหน่งได้เพียงปีเดียวก็ต้องพ้นจากตำแหน่งเมื่อเกิดการปฏิวัติขึ้นอีกครั้งโดย พลเรือเอกสงัด เมื่อวันพฤหัสบดีที่ 20 ตุลาคม พ.ศ. 2520 และพลเรือตรีชลิตก็ไม่ได้ยุ่งเกี่ยวกับการเมืองอีก


title: ชลิต กุลกำม์ธร

text: พลเรือตรีชลิตถึงแก่กรรมเมื่อวันที่ 20 กรกฎาคม พ.ศ. 2539 ขณะอายุได้ 95 ปี 3 เดือน 19 วัน โดยได้มีงานพระราชทานเพลิงศพที่เมรุ วัดธาตุทอง เมื่อวันเสาร์ที่ 2 พฤศจิกายน พ.ศ. 2539


title: ซ่งฉื่อ

text: ซ่งฉื่อ (; "พงศาวดารซ่ง") เป็นพระราชพงศาวดารฉบับหนึ่งในชุด 24 พงศาวดาร (二十四史) ของจีน บันทึกประวัติศาสตร์ราชวงศ์ซ่ง (宋朝; ค.ศ. 960–1279) เริ่มจัดทำใน ค.ศ. 1343 พร้อมกับพงศาวดาร "เหลียวฉื่อ" (遼史) และ "จินฉื่อ" (金史) ภายใต้การควบคุมของทัวทัว (脫脫) และอาหลู่ถู (阿鲁图) ขุนนางผู้ใหญ่แห่งราชวงศ์ยฺเหวียน (元朝; ค.ศ. 1279–1368) เนื้อหาแบ่งเป็น 496 บท มีพระราชประวัติจักรพรรดิราชวงศ์ซ่ง ประวัติคร่าว ๆ ของบุคคลสำคัญในราชวงศ์ดังกล่าว และบันทึกเรื่องราวในสมัยนั้น


title: ซ่งฉื่อ

text: หลิว ปิ่งจง (劉秉忠) และหวัง เอ้อ (王鹗) ขุนนางราชวงศ์ยฺเหวียน ทูลเสนอจักรพรรดิยฺเหวียนชื่อจู่ (元世祖) รัชกาลที่ 5 แห่งราชวงศ์ยฺเหวียน ให้ประชุมพงศาวดารราชวงศ์ซ่ง (ค.ศ. 960–1279), ราชวงศ์เหลียว (遼朝; ค.ศ. 907–1125), และราชวงศ์จิน (金朝; ค.ศ. 1115–1234) จักรพรรดิทรงอนุมัติ แต่โครงการค้างคามายาวนาน จนเดือนมีนาคม ค.ศ. 1343 จักรพรรดิยฺเหวียนฮุ่ยจง (元惠宗) รัชกาลที่ 15 และรัชกาลสุดท้ายของราชวงศ์ยฺเหวียน รับสั่งให้เริ่มทำพงศาวดารราชวงศ์ทั้งสามได้ โดยให้ขุนนางดังต่อไปนี้เป็นผู้เขียน คือ ก้ง ชือเต้า (贡师道), เจี๋ย หลู่ (贾鲁), ไท่ ปู้หฺวา (泰不华), ยฺหวี เชฺว (余阙), ยฺหวี เหวินจ้วน (于文传), วั่วยู่หลุนถู (斡玉伦徒), เวย์ ซู่ (危素), และขุนนางอื่นอีก 23 คน กับทั้งให้ขุนนางดังต่อไปนี้เป็นผู้กำกับดูแล คือ Toktogan, จาง ฉี่หยาน (张起岩), เถี่ยมู่เอ๋อร์ ถ่าชื่อ (铁木儿塔识; Temür Daš), หยาง จงตฺวัน (楊宗端), หลี ห่าวเหวิน (李好文), หวัง อี๋ (王沂), โอวหยาง เสฺวียน (欧阳玄), และเฮ่อ เหวย์อี (贺惟一) ต่อมาในเดือนพฤษภาคม ค.ศ. 1344 Toktogan ลาออกจากหน้าที่ดังกล่าว อาหลู่ถูจึงได้รับแต่งตั้งแทน ถึงแม้จะไม่คุ้นชินกับอักษรจีนก็ตาม


title: ซ่งฉื่อ

text: พงศาวดารแล้วเสร็จและเผยแพร่ครั้งแรกในมณฑลเจ้อเจียง (浙江省) ใน ค.ศ. 1346 เป็นปีที่ 6 แห่งรัชกาลจื้อเจิง (至正) ของจักรพรรดิยฺเหวียนฮุ่ยจง


title: ซ่งฉื่อ

text: "ซ่งฉื่อ" มีเนื้อหา 496 บท จึงมีเนื้อหามากที่สุดในชุด 24 พงศาวดาร 496 บท แบ่งเป็น พระราชประวัติของจักรพรรดิ 47 บท, ประวัติบุคคลในประวัติศาสตร์ 255 บท, รายละเอียดบ้านเมือง 162 บท, และตารางต่าง ๆ เช่น ตารางวงศ์ตระกูล 32 บท บุคคลที่บันทึกประวัติไว้มีกว่า 2,000 คน ซึ่งมากกว่า "จิ้วถังชู" (舊唐書) พงศาวดารราชวงศ์ถัง (唐朝; ค.ศ. 618–907) ถึง 2 เท่า


title: ซ่งฉื่อ

text: บทที่ว่าด้วยรายละเอียดบ้านเมืองยังแบ่งออกเป็นหมวดหมู่ย่อย เช่น ดาราศาสตร์, ห้าธาตุ (五行), ปฏิทินหลวง (律历), ภูมิศาสตร์, แม่น้ำลำคลอง, จารีตประเพณีลัทธิขงจื๊อ, ดนตรีกวีศิลป์, ระบบราชการ, และเครื่องอุปโภคบริโภค


title: ซ่งฉื่อ

text: บทที่ว่าด้วยประวัติบุคคลมีเนื้อหามากกว่าในพงศาวดารฉบับอื่นใด ทั้งยังมีประวัติของกบฏ เช่น จาง ปางชาง (張邦昌), ฉิน ฮุ่ย (秦檜), ไช่ จิง (蔡京), หลิว อฺวี้ (劉豫), และ หฺวัง เฉียนช่าน (黃潛善) รวมถึงประวัตินักบวชหรือนักปราชญ์ลัทธิขงจื๊อ เช่น จาง ไจ้ (張載), จู ซี ( 朱熹), โจว ตุนอี๋ (周敦頤), เฉิง อี๋ (程頤), และเฉิง ฮ่าว (程顥)


title: ออสวัลโด ฟิลโญ

text: ออสวัลโด ลอเรนโช ฟิลโญ (เกิด 11 เมษายน ค.ศ. 1987) เป็นนักฟุตบอลอาชีพชาวบราซิล ปัจจุบันเล่นตำแหน่งกองหน้าให้กับบุรีรัมย์ ยูไนเต็ดในไทยลีก มีความสามารถในด้านการเลี้ยงลูกฟุตบอลและการใช้ความเร็ว


title: ออสวัลโด ฟิลโญ

text: ในวันที่ 24 มกราคม ค.ศ. 2012 ออสวัลโดเซ็นสัญญากับสโมสรเซาเปาลู ก่อนที่จะย้ายไปอัล-อะห์ลีดูไบด้วยค่าตัว 4.6 ล้านเรอัลบราซิล ต่อมาเขาได้ย้ายไปเล่นให้กับฟลูมิเนนเซ เขาเป็นผู้เล่นที่มีความสำคัญ และได้รับข้อเสนอจากคาชิมะแอนต์เลอส์ แต่ทางฟลูมิเนนเซได้ปฏิเสธข้อเสนอนั้นไป


title: ออสวัลโด ฟิลโญ

text: ในวันที่ 18 มกราคม ค.ศ. 2015 ออสวัลโดเซ็นสัญญาสามปีกับอัลอะฮ์ลี ญิดดะฮ์


title: ออสวัลโด ฟิลโญ

text: ในวันที่ 23 พฤษภาคม 2018 บุรีรัมย์ ยูไนเต็ดบรรลุข้อตกลงในการคว้าตัวออสวัลโด ฟิลโญ จากสโมสรฟอร์ตาเลซา โดยเขาจะได้สวมเสื้อหมายเลข 17 ต่อมาในวันที่ 9 มิถุนายน ออสวัลโดลงเล่นนัดแรกให้กับบุรีรัมย์ในนัดที่บุกไปชนะบางกอกกล๊าสที่ลีโอสเตเดียม 2–1 โดยเขามีส่วนร่วมในการต่อบอลช่วยให้จีโอกูทำประตูได้สำเร็จ ต่อมาวันที่ 12 กันยายน ออสวัลโดทำประตูแรกในลีกในนัดที่บุรีรัมย์เปิดบ้านเอาชนะสุโขทัย 4–1 และในวันที่ 16 กันยายน เขาประตูที่ 2 ในลีกในนัดที่บุรีรัมย์บุกไปชนะเอสซีจี เมืองทองที่เอสซีจีสเตเดียม 3–0


title: ออสวัลโด ฟิลโญ

text: วันที่ 13 มีนาคม ค.ศ. 2013 ออสวัลโดถูกเรียกตัวติดทีมชาติในนัดกระชับมิตรพบกับอิตาลีและรัสเซีย ต่อมาวันที่ 6 เมษายน ค.ศ. 2013 เขาลงเล่นทีมชาติครั้งแรกในนัดที่บราซิลเอาชนะโบลิเวีย 4–0 โดยเป็นตัวสำรองแทนที่เนย์มาร์


title: อภิวัฒน์ งั่วลำหิน

text: อภิวัฒน์ งั่วลำหิน (1 มิถุนายน พ.ศ. 2529 —) เป็นนักฟุตบอลอาชีพชาวไทย ปัจจุบันเล่นตำแหน่งกองหลังให้กับบุรีรัมย์ ยูไนเต็ดในไทยลีก


title: อภิวัฒน์ งั่วลำหิน

text: ในวันที่ 7 มิถุนายน 2561 บุรีรัมย์ ยูไนเต็ด บรรลุข้อตกลงในการคว้าตัวอภิวัฒน์ งั่วลำหิน ที่ยังคงมีสัญญาเหลือกับราชบุรี มิตรผลอยู่ 6 เดือน โดยเขาจะได้สวมเสื้อหมายเลข 18 ต่อมาในวันที่ 12 กันยายน อภิวัฒน์ลงเล่นนัดแรกให้กับสโมสร โดยลงมาเป็นตัวสำรองแทนที่พรรษา เหมวิบูลย์ในนาทีที่ 85 ในนัดที่บุรีรัมย์เปิดบ้านเอาชนะสุโขทัย 4–1


title: อภิวัฒน์ งั่วลำหิน

text: ในเดือนมิถุนายน 2556 อภิวัฒน์ลงเล่นให้กับทีมชาติไทยครั้งแรกในนัดกระชับมิตรพบกับเกาหลีเหนือ


title: รัตนากร ใหม่คามิ

text: รัตนากร ใหม่คามิ (; 7 มกราคม พ.ศ. 2541 —) เป็นนักฟุตบอลอาชีพชาวไทย ปัจจุบันเล่นตำแหน่งกองกลางตัวรับให้กับบุรีรัมย์ ยูไนเต็ดในไทยลีก


title: รัตนากร ใหม่คามิ

text: ในวันที่ 25 มิถุนายน 2559 รัตนากร ใหม่คามิ ถูกดันขึ้นมาเป็นผู้เล่นของทีมชุดใหญ่ หลังจากที่ก่อนหน้านี้เคยได้เล่นให้กับทีมชุดเยาวชนของบุรีรัมย์ ยูไนเต็ด โดยเขาจะสวมเสื้อหมายเลข 26


title: รัตนากร ใหม่คามิ

text: ในวันที่ 2 มีนาคม 2561 รัตนากรทำประตูแรกในนามสโมสรในนัดที่บุรีรัมย์เปิดบ้านเอาชนะพีที ประจวบ 3–0


title: รัตนากร ใหม่คามิ

text: ในเดือนสิงหาคม 2560 รัตนากรติดทีมชาติไทยรุ่นอายุไม่เกิน 23 ปีในการแข่งขันฟุตบอลซีเกมส์ และพาทีมชนะเลิศในการแข่งขันครั้งนั้น


title: เดอะ เมสเซจ

text: เดอะ เมสเซจ ( Ar-Risālah; รู้จักกันในชื่อ มูฮัมหมัด ศาสดาแห่งอิสลาม) เป็นภาพยนตร์ประวัติศาสตร์ที่เกี่ยวกับศาสดามุฮัมหมัด กำกับโดยมุสตาฟา อักกาด โดยเผยแพร่รุ่นภาษาอาหรับในปี 1976 และรุ่นภาษาอังกฤษในปี 1977


title: เดอะ เมสเซจ

text: ภาพยนตร์เรื่องนั้ถูกคัดเลือกรางวัลออสการ์ สาขาดนตรีประกอบภาพยนตร์ยอดเยี่ยม ของงานประกาศผลรางวัลออสการ์ ครั้งที่ 50 กำกับโดยมอริส ฌาร์ แต่เสียรางวัลให้กับ"สตาร์ วอร์ส" (กำกับโดย จอห์น วิลเลียมส์)เนื่องจากมีความเชื่อของมุสลิมที่มีต่อการพรรณนาถึงมูฮัมหมัด จึงไม่แสดงใบหน้าและเสียงของท่าน เนื่องจากเป็นที่ต้องห้ามในศาสนาอิสลาม ดังนั้นจึงมีคำแนะนำก่อนที่จะฉายภาพยนตร์ว่า:


title: เดอะ เมสเซจ

text: กฎนี้ได้รวมถึงภรรยาของมูฮัมหมัด, ฟาฏิมะฮ์, ลูกเขย, และเคาะลีฟะฮ์รอชิดีน (อะบูบักร์, อุมัร, อุสมาน และอะลี).จึงทำให้เหลือแค่ฮัมซะฮ์ (แอนโทนี ควินน์) ลุงของมูฮัมหมัด และซัยด์ (เดเมียน โทมัส) ลูกบุตรบุญธรรมของท่านเป็นตัวประกอบ ในระหว่างสงครามบะดัร และสงครามอุฮุด ฮัมซะฮ์เป็นคนคุมกองทัพ ถึงแม้ว่าผู้คุมคนจริงคือมูฮัมหมัดก็ตาม


title: เดอะ เมสเซจ

text: เมื่อไรก็ตามที่ถึงบทของมูฮัมหมัด จะมีการเล่นออร์แกนให้มีเสียงเบา ในขณะทีี่คำพูดของท่าน จะมีคนอื่นมาพูดแทนเช่น ฮัมซะฮ์ ซัยด์ หรือบิลาล และในขณะที่ในภาพยนตร์ได้เรียกท่านนั้น จะมีการเคลื่อนกล้องไปตามทางเหมือนกับว่ากล้องนั้นคือมูฮัมหมัด


title: เดอะ เมสเซจ

text: สิ่งที่พรรณนาถึงมูฮัมหมัด หรือครอบครัวของท่านได้มากที่สุดคือ ซุลฟิการ์ดาบสองแฉกของอะลีในฉากต่อสู้, ไม้เท้าในฉากที่กะอ์บะฮ์ และมะดีนะฮ์ และก็อสวะฮ์อูฐของมูฮัมหมัด


title: เดอะ เมสเซจ

text: ในเดือนกรกฎาคม ปี1976 ห้าวันหลังจากมีการฉายภาพยนตร์ในเวสต์เอนด์ออฟลอนดอน มีการโทรไปยังอักกาดให้เปลี่ยนชื่อจาก "โมฮัมเหม็ด เมสเซนเจอร์ออฟก้อด" ให้เป็น "เดอะ เมสเซจ" ภายใต้วงเงิน £50,000 ปอนด์


title: เดอะ เมสเซจ

text: ดิลีส์ โพเวลล์ นักวิจารณ์ภาพยนตร์จาก"ซันเดย์ทาม" ได้บอกว่า "ดูเหมือนภาพยนตร์แบบตะวันตก … ตรงข้ามกับความคิดของชาวคริสต์ยุคแรก"


title: เดอะ เมสเซจ

text: มูนา วัซเซฟได้รับรางวัลในการเล่นบทเป็นฮินด์ในรุ่นภาษาอาหรับ


title: เดอะ เมสเซจ

text: ภาพยนตร์เรื่องนี้เสนอชื่อเข้าชิงรางวัลออสการ์ในปี 1977 สาขาดนตรียอดเยี่ยม


title: เดอะ เมสเซจ

text: เสียงดนตรีประกอบเรื่อง "เดอะ เมสเซจ" กำกับโดยมอริส ฌาร์ และเล่นดนตรีโดยลอนดอนซิมโฟนีออร์เคสตรา"ฝั่งที่หนึ่ง"


title: เดอะ เมสเซจ

text: "ฝั่งที่สอง"


title: ศิวรุต ผลหิรัญ

text: ศิวรุต ผลหิรัญ (23 กันยายน พ.ศ. 2539 —) เป็นนักฟุตบอลอาชีพชาวไทย ปัจจุบันเล่นตำแหน่งปีกให้กับราชบุรี มิตรผล


title: ศิวรุต ผลหิรัญ

text: ในวันที่ 23 พฤษภาคม 2561 บุรีรัมย์ ยูไนเต็ด ยืมตัวศิวรุต ผลหิรัญ จากราชบุรี มิตรผล ด้วยสัญญา 6 เดือน โดยเขาจะสวมเสื้อหมายเลข 27


title: เหตุการณ์เครนล้มที่มักกะฮ์

text: เมื่อวันที่ 11 กันยายน ค.ศ.2015 เครนตีนตะขาบได้ตกลงมาทับบนมัสยิด อัล-ฮะรอม มหามัสยิดแห่งมักกะฮ์, ประเทศซาอุดีอาระเบีย ทำให้มีคนเสียชีวิต 111 คน และบาดเจ็บไป 394 คน ในขณะที่กำลังถึงช่วงทำพิธีฮัจญ์


title: เหตุการณ์เครนล้มที่มักกะฮ์

text: โดยเหยื่อเป็นผู้คนจาก 12 สัญชาติ โดยประเทศที่เสียมากที่สุดคือบังกลาเทศ มีคนเสียชีวิตไป 25 คน และอียิปต์ 23 คน. ส่วนประเทศที่มีผู้บาดเจ็บมากที่สุดคือปากีสถาน มีคนบาดเจ็บไป 51 คน และอินโดนีเซีย 42 คน


title: เหตุการณ์เครนล้มที่มักกะฮ์

text: ทางการซาอุดีได้ยืนยันว่าเครนตกลงมาตอนที่มีลมพายุแรงผ่านมาที่มัสยิด จึงทำให้มีคนเสียชีวิตไปอย่างน้อย 111 คน บาดเจ็บไป 394 คน และทำให้นักแสวงบุญหลายคนติดอยู่ใต้ซากปรักหักพัง


title: เหตุการณ์เครนล้มที่มักกะฮ์

text: โดยอุบัติเหตุนี้เกิดขึ้นก่อนเวลา 17:20 น. ในวันศุกร์ หนึ่งในช่วงเวลาที่คนพลุ่นพล่านมากที่สุดของสัปดาห์ เครนตกลงทางฝั่งตะวันออกของมัสยิด หลังจากนั้นจึงมีเสียงระเบิดทะลุหลังคา หนึ่งในพยานบอกว่าเครนตกลงที่ชั้นสามเหนือซอฟาและมัรฺวะฮ์ในเวลา 17:45 น. ตามเวลาท้องถิ่น


title: เหตุการณ์เครนล้มที่มักกะฮ์

text: นาจิบ ราซัก อดีตนายกรัฐมนตรีประเทศมาเลเซียได้เรียกแพทย์ไปดูแลผู้บาดเจ็บทันที ส่วนฮัสซัน รูฮานีประธานาธิบดีของอิหร่านได้ส่งแพทย์มาเพื่อช่วยเหลือผู้บาดเจ็บ


title: เหตุการณ์เครนล้มที่มักกะฮ์

text: ส่วนผู้นำทั่วโลกก็รู้สึกไม่ต่างกันเช่น เช็คโมฮัมเหม็ด บิน ซัยยิด มกุฎราชกุมารประจำเมืองอบูดาบี ได้ขอพรว่า "ขอให้องค์อัลลอฮ์ให้จิตวิญญาณของผู้เสียชีวิตที่เหลืออยู่ในความสงบแล้วอภัยให้พวกเขา และดูแลผู้บาดเจ็บให้ดีที่สุด" ส่วนนเรนทระ โมทีนายกรัฐมนตรีประเทศอินเดียได้บอกว่า "ของไว้อาลัยให้กับคนที่เสียชีวิตในช่วงเครนถล่มที่มักกะฮ์" และขอให้ "รักษาผู้บาดเจ็บให้เร็วเท่าที่จะทำได้"


title: เหตุการณ์เครนล้มที่มักกะฮ์

text: สมเด็จพระราชาธิบดีซัลมาน บิน อับดุลอะซีซ อาล ซะอูดได้รับสั่งบริจาคไป 1 ริยัลซาอุดีอาระเบีย ($266,000 ดอลล่าสหรัฐ) ให้สำหรับครอบครัวที่มีญาติเสียชีวิตในอุบัติเหตุครั้งนี้ และอีก 500,000 ริยาล ($133,000 ดอลล่าสหรัฐ) สำหรับเหยื่อที่ไม่ได้รับบาดเจ็บ


title: คนงานอุตสาหกรรมแห่งโลก

text: คนงานอุตสาหกรรมแห่งโลก (, ชื่อย่อ: IWW) เป็นสหภาพแรงงานสากลที่ก่อตั้งขึ้นในปี พ.ศ. 2448 ที่ชิคาโก รัฐอิลลินอยส์ สหรัฐอเมริกา โดยสมาชิกของกลุ่มคนงานอุตสาหกรรมแห่งโลกมักถูกกล่าวถึงในชื่อ ว็อบบลีส์ ()


title: พระผู้สร้างในศาสนาพุทธ

text: ศาสนาพุทธปฏิเสธความเชื่อเรื่องพระผู้สร้างมาโดยตลอด แม้จะมีคำสอนเรื่องเทวดา สวรรค์ การเวียนว่ายตายเกิดในสังสารวัฏ แต่ไม่เชื่อว่ามีองค์ใดเป็นพระผู้สร้าง พระผู้สร้างที่เชื่อกัน เช่น ท้าวมหาพรหม ก็เป็นการเข้าใจผิด ตามหลักปฏิจจสมุปบาท พุทธศาสนาถือว่าสิ่งทั้งหลายอิงอาศัยกันจึงเกิดขึ้นได้ จึงไม่ยอมรับว่ามีผู้ใดเป็นพระผู้สร้างสิ่งอื่นโดยที่ตนไม่ถูกสร้าง


title: พระเจ้าอุทัยภัทร

text: พระเจ้าอุทัยภัทร(ปีก่อนค.ศ. 460-444 ) เป็นกษัตริย์แห่งแคว้นมคธในประเทศอินเดียปัจจุบัน ตามเรื่องราวของศาสนาพุทธและเชน พระองค์คือพระราชโอรสและเป็นผู้สืบทอดราชบังลังก์ต่อจากพระเจ้าอชาตศัตรู(ซึ่งมาจากการลอบปลงพระชนม์) พระเจ้าอุทัยภัทรได้วางรากฐานของเมืองปาฏลีบุตรที่บรรจบกันของแม่น้ำสองสาย, แม่น้ำซันและแม่น้ำคงคา พระองค์ย้ายเมืองหลวงจากกรุงราชคฤห์ไปยังปาฏลีบุตร เนื่องจากเวลาต่อมาได้กลายเป็นเป็นที่ตั้งศูนย์กลางในจักรวรรดิ


title: พระเจ้าอุทัยภัทร

text: ต่อมาหลังจากนั้นพระองค์ได้ถูกองค์ชายอนุรุทธะ พระราชโอรสของพระองค์โค่นล้มอำนาจและถูกสำเร็จโทษในปี 444 ก่อนคริสตกาล


title: เกมแบทเทิลรอยัล

text: วิดีโอเกมแนวแบทเทิลรอยัล หรือ แบทเทิลรอยัล () เป็นแนวหนึ่งของวิดีโอเกมที่ผสมผสานการเอาชีวิตรอด, การสำรวจ และการขจัตองค์ประกอบของเกมแนวเอาชีวิตรอด เพื่อหาผู้เล่นคนสุดท้ายที่รอดชีวิต เกมแนวแบทเทิลรอยัลได้ท้าทายผู้เล่นเป็นจำนวนมาก โดยเริ่มต้นด้วยอุปกรณ์ที่น้อยที่สุดเพื่อค้นหาอาวุธกับเกราะและกำจัดฝ่ายตรงข้ามอื่น ๆ ทั้งหมดในขณะที่ต้องอยู่ใน "พื้นที่ปลอดภัย" เพื่อหลีกเลี่ยงการถูกขังอยู่นอกเขตที่หดเล็กลง กับผู้ชนะเป็นคู่แข่งครั้งสุดท้ายในเกม ชื่อสำหรับประเภทนี้ถูกนำมาจากภาพยนตร์ญี่ปุ่นใน ค.ศ. 2000 เรื่อง "เกมนรก โรงเรียนพันธุ์โหด" ซึ่งนำเสนอรูปแบบเดียวกันเพื่อหาผู้เล่นคนสุดท้ายที่รอดชีวิตในโซนที่หดตัว


title: เกมแบทเทิลรอยัล

text: ต้นกำเนิดของแนวนี้เกิดขึ้นจากม็อดเกมออนไลน์สำหรับการเอาชีวิตรอดอย่าง "ไมน์คราฟต์" และ "อาร์มา 2" ก่อนที่จะกลายเป็นที่นิยมกับเกมแบบสแตนด์อโลนอย่างเช่น "เพลเยอร์อันโนนส์แบตเทิลกราวดส์" ซึ่งขายได้กว่า 40 ล้านชุดในช่วงกลาง ค.ศ. 2018 และในปีเดียวกัน "" วิดีโอเกมเล่นฟรี ได้กลายเป็นปรากฏการณ์ทางวัฒนธรรมและแซงหน้า "เพลเยอร์อันโนนส์แบตเทิลกราวดส์" ในแง่ของจำนวนผู้เล่นและรายได้อย่างรวดเร็ว


title: เกรปคุง

text: เกรปคุง () (16 เมษายน ค.ศ. 1996 – 12 ตุลาคม ค.ศ. 2017) เป็นเพนกวินฮัมโบลต์ ("Spheniscus humboldti") ในสวนสัตว์โทบุซึ่งตั้งอยู่ที่จังหวัดไซตามะ ประเทศญี่ปุ่น เขากลายเป็นที่รู้จักไปทั่วโลกจากความสัมพันธ์ระหว่างเขากับป้ายคัตเอาต์ซึ่งเป็นตัวละครจากการ์ตูนอะนิเมะชุดเรื่อง"เคะโมะโนะ เฟรนด์ส" ใน ค.ศ. 2017 เกรปคุงเริ่มมีปัญหาด้านสุขภาพในช่วงต้นเดือนตุลาคมและทางสวนสัตว์ได้ประกาศว่าเกรปคุงได้เสียชีวิตเมื่อวันที่ 12 ตุลาคม ค.ศ. 2017


title: เกรปคุง

text: เกรปคุงเกิดที่สวนสัตว์ฮามูระที่โตเกียวใน ค.ศ. 1996 ชื่อของเขา ( แปลว่า "องุ่น") มาจากสีของวงแหวนที่ติดไว้บนปีกเพื่อระบุตัวตนซึ่งมีสีม่วง ส่วนคำว่า "คุง" เป็นคำลงท้ายชื่อที่ใช้เรียกผู้ชายที่มีอายุน้อยกว่าในภาษาญี่ปุ่นรวมถึงนิยมใช้สำหรับสัตว์เลี้ยงตัวผู้เช่นกัน เขาถูกย้ายไปยังสวนสัตว์โทบุพร้อมกับคู่ของเขาชื่อมิโดริใน ค.ศ. 2007 หลังจากความสัมพันธ์เป็นเวลานานกว่าสิบปี มิโดริแยกไปคบกับเพนกวินที่มีอายุน้อยกว่า ทำให้เกรปคุงเริ่มแยกตัวออกจากฝูงเพนกวินตัวอื่น ๆ


title: เกรปคุง

text: ในเดือนเมษายน ค.ศ. 2017 สวนสัตว์โทบุติดตั้งป้ายคัตเอาต์ตัวละครจากการ์ตูนอะนิเมะชุดยอดนิยมเรื่อง"เคะโมะโนะ เฟรนด์ส"รอบบริเวณสวนสัตว์เพื่อดึงดูดผู้เข้าชม ป้ายคัตเอาต์ที่ตั้งอยู่ในรั้วของเกรปคุงคือฮูลูลู ตัวละครเพนกวินฮัมโบลต์ในรูปแบบมนุษย์ เกรปคุงจ้องมองป้ายคัตเอาต์เป็นเวลาหลายชั่วโมง และพยายามที่จะไปใกล้กับป้ายคัตเอาต์ซึ่งถูกวางไว้บนหินสูง ผู้ดูแลสัตว์ต้องนำเกรปคุงออกจากบริเวณป้ายคัตเอาต์ในช่วงเวลาหนึ่งของวันเพื่อให้เขาได้กินอาหาร สื่อมวลชนต่าง ๆ ระบุถึงเกรปคุงว่ากำลัง "ตกหลุมรัก" และสวนสัตว์ได้ออกแบบเครื่องดื่มที่เรียกว่า "เลิฟวิงเกรป" (Loving Grape) โดยอธิบายว่าเป็น "การหลอมรวมอย่างสมบูรณ์" ของความสัมพันธ์ของเกรปคุงกับความรักของเขา


title: เกรปคุง

text: ความรักของเกรปคุงที่มีต่อป้ายคัตเอาต์ทำให้เขามีชื่อเสียงและสร้างฐานแฟนคลับทั่วโลกบนอินเทอร์เน็ต อิกูโกะ ชิกูตะ นักพากษ์ผู้ให้เสียงฮูลูลูเข้าพบกับเกรปคุงซึ่งเป็นส่วนหนึ่งของการศึกษาเกี่ยวกับเพนกวิน มีการวางแผนจัดงานฉลองให้กับเกรปคุงแต่สุขภาพของเขาเริ่มแย่ลงในเดือนตุลาคม และสวนสัตว์ได้ประกาศการเสียชีวิตของเขาในวันที่ 12 ตุลาคม เจ้าหน้าที่ของสวนสัตว์ได้สร้างศาลขนาดเล็กเพื่อเป็นเกียรติแก่เขา และผู้มาเยือนหลายรายได้เข้าชมรั้วของเพนกวินและวางช่อดอกไม้ ผู้ใช้สื่อสังคมต่าง ๆ ได้แสดงการระลึกถึงด้วยการติดแฮชแท็กว่า #grapekun และโพสต์ภาพประกอบของเกรปคุงและฮูลูลูจำนวนมาก ในเดือนมกราคม ค.ศ. 2018 สวนสัตว์โทบุได้ติดตั้งป้ายคัตเอาต์ใหม่ในรั้วของเพนกวินเป็นภาพประกอบของฮูลูลูและเกรปคุงยืนเคียงข้างกัน


title: ทูไลตส์: ริลูมิโน

text: Two Lights: Relúmĭno (ฮันกึล : 두개의 빛: 릴루미노 , RR: du-gae-eui bich: ril-lu-mi-no) หรือ "Two Rays of Light" เป็นภาพยนตร์สั้น จากประเทศเกาหลีใต้ ความยาว 30 นาที แนวโรแมนติก-ดราม่า อำนวยการสร้างโดย ซัมซุง อิเล็คทรอนิกส์ (Samsung Electronics) ออกฉายเมื่อ 21 ธันวาคม พ.ศ. 2560 ผลงานการกำกับโดย ฮอ จิน-โฮ (Hur Jin-ho) นำแสดงโดยนักแสดงชื่อดัง ฮัน จี-มิน (Han Ji-min) และ พัค ฮยอง-ชิก (Park Hyung-sik)


title: ทูไลตส์: ริลูมิโน

text: Two Lights: Relúmĭno เป็นภาพยนตร์การกุศล เพื่อโปรโมตแอปพลิเคชั่นช่วยเหลือผู้มีปัญหาทางสายตาของ ซัมซุง อิเล็คทรอนิกส์ โดยได้รับแรงบันดาลใจมาจากข้อเท็จจริงที่ว่าผู้มีความบกพร่องทางการมองเห็น (visually impaired) ส่วนมากไม่ได้ตาบอดสนิทอย่างที่เข้าใจกัน กว่า 86% ของผู้พิการทางสายตาทั่วโลกสามารถมองเห็นได้เพียงแต่ไม่ชัดเจนเท่านั้น แอปพลิเคชั่น Relumino นี้เป็นโปรเจคที่อยู่ภายใต้ C-lab ของ Samsung ซึ่งนำเทคโนโลยี VR มาช่วยเหลือผู้มีปัญหาทางสายตา


title: ทูไลตส์: ริลูมิโน

text: ภาพยนตร์สั้นเรื่องนี้ออกฉายทางเว็บไซต์ และแอปพลิเคชัน ต่างๆ อาทิ Youtube, Vlive, etc. มีคำบรรยายแปลกว่า 17 ภาษาเพื่อให้สามารถรับชมได้ทั่วโลก


title: ทูไลตส์: ริลูมิโน

text:
Two Lights: Relúmĭno บอกเล่าถึงผู้มีความบกพร่องทางการมองเห็น 2 คน คือ อัน ซู-ยอง (ฮัน จี-มิน) และ ซอ อิน-ซู (พัค ฮยอง-ชิก) ซึ่งพบกันในคลาสเรียนถ่ายภาพสำหรับผู้พิการทางสายตา และมีความรู้สึกดีๆให้และกัน
คิม กี-ชอน รับบทเป็น ฮัน กิ-นัม (คุณลุงอารมณ์ดี ที่ตาบอดสนิททั้ง 2 ข้าง)


title: ทูไลตส์: ริลูมิโน

text: ชิน ชิน-แอ รับบทเป็น โอ คยอง-อา (คุณป้าใจดี ภรรยาของลุง กิ-นัม สามารถมองเห็นได้บางส่วน)


title: ทูไลตส์: ริลูมิโน

text: แบค ฮเย-วอน รับบทเป็น ยู ซอน-มี (นักศึกษาอาสาสมัครในชมรมถ่ายภาพ)


title: ทูไลตส์: ริลูมิโน

text: นัม แท-บู รับบทเป็น ชเว วอน-กยู (นักศึกษาอาสาสมัครในชมรมถ่ายภาพ)


title: ทูไลตส์: ริลูมิโน

text: อี จุน-ซอ รับบทเป็น อี โด-ฮยอน (นักเรียนมัธยม เป็นโรคจอประสาทตาเสื่อมเหมือน อิน-ซู )


title: ทูไลตส์: ริลูมิโน

text: ชเว จี-ยอน รับบทเป็น รับบทเป็น จอง อา-อิน (แม่ของ โด-ฮยอน สายตาปกติ)


title: ทูไลตส์: ริลูมิโน

text: มิน คยอง-จิน รับบทเป็น ยาง-กู (คุณลุงเพื่อนร่วมงานของ อิน-ซู เป็นคนนำ Relúmĭno มาให้ อิน-ซู ลองใช้)


title: ทูไลตส์: ริลูมิโน

text: คิม แจ-รก รับบทเป็น อาจารย์ในคลาสถ่ายภาพ


title: ทูไลตส์: ริลูมิโน

text: คิม คยอง-รัน รับบทเป็น คุณยายที่พยายามช่วย ซู-ยอง แต่ทำให้ ซู-ยอง ตกใจ


title: จตุรเทพ

text: สี่มหาเทวราช () หรือ จตุรเทพ, จตุรเทพเพลงกวางตุ้ง (Four Heavenly Kings of Cantopop), สี่ราชาแห่งวงการเพลงฮ่องกง (Four Kings of Hong Kong pop-music industry) เป็นกลุ่มนักร้องชายเพลงจีนกวางตุ้ง Cantopop, จีนกลางหรือแมนดาริน Mandopop ผู้โด่งดังที่สุด 4 คน ของเกาะฮ่องกง ได้รับการขนานนามว่าเป็น"กระบอกเสียงของคนจีน" (Chinese Speaking) แห่งทศวรรษที่ 90 เป็นที่รู้จักในวงการเพลงทั่วโลก ในนาม"Four Kings of Hong Kong pop-music industry " หนังสือพิมพ์ โอเรียนทัล เดลีนิวส์ (Oriental Daily News) ตั้งฉายานี้ขึ้นโดยในปี พ.ศ. 2535 (1992) เพื่อยกย่องนักร้องชายฮ่องกง 4 คน ที่มีทั้งยอดขายแผ่นเสียง, ยอดจัดคอนเสิร์ต, ยอดขอเพลงจากรายการวิทยุสูงสุดในสมัยนั้น (อุตสาหกรรมเพลงของฮ่องกง) ประกอบด้วยนักร้อง-นักแสดงยอดนิยม จางเซียะโหย่ว (Jacky Cheung), หลิว เต๋อหัว (Andy Lau), กัว ฟู่เฉิง (Aaron Kwok) และ หลี่ หมิง (Leon Lai) พวกเขาได้รับความนิยมเป็นอย่างสูงและทรงอิทธิพลต่อวงการเพลงทั่วเอเชีย ในช่วงปี พ.ศ. 2535-2545 (1992-2002) ทั้งยังเป็นไอดอลของวัยรุ่นในยุคนั้นอีกด้วย


title: จตุรเทพ

text: หมายเหตุ : จตุรเทพ เป็นเทพเจ้าตามความเชื่อทางศาสนา เป็นเทพผู้พิทักษ์ประตูสวรรค์ 4 ทิศ ในพุทธศาสนาเรียกนามว่า ท้าวจตุโลกบาล


title: จตุรเทพ

text: เข้าสู่ยุคทศวรรษที่ 90 ในปีพ.ศ. 2533 (1990) นักร้องชายชื่อดังแห่งเอเชียอย่าง อลัน ทัม และ เลสลี่ จาง จากยุค 80s- ความนิยมเริ่มจางหายจากวงการเพลงฮ่องกง เพราะมีนักแสดงหันมาเป็นนักร้องแล้วประสบความสำเร็จด้านยอดขายเพลงเป็นอย่างมาก ได้แก่ หลิวเต๋อหัว, จางเซียะโหย่ว, กัวฟู่เฉิง และ หลี่หมิง ขึ้นมาแทนที่พวกเขาทั้งสองคน


title: จตุรเทพ

text: ในปีพ.ศ. 2534 (1991) หลี่หมิง นักแสดงชายชื่อดังแห่งค่ายสถานีโทรทัศน์ทีวีบี ได้เข็นอัลบั้มเพลงชื่อ"ความรักคือชะตากรรม" ออกมาฮิตถล่มทลายและกลายเป็นอัลบั้มที่มียอดขายสูงสุดของปีนั้น ส่งให้เขาก้าวขึ้นมาเป็นนักร้องยอดนิยมระดับแนวหน้าของฮ่องกงทันที ทั้งยังได้รับรางวัลเพลงในอัลบั้มชุดนี้อีกด้วย ในปีเดียวกันนี้นักร้องสามคนของค่ายเพลง Li Keqin ประกอบด้วย จางเซียะโหย่ว, หลิวเต๋อหัว, หลี่หมิง ล้วนประสบความสำเร็จอย่างสูง จนกลายเป็นนักร้องแถวหน้าของวงการเพลงฮ่องกง จนสื่อให้ฉายาว่า สามเสือแห่งวงการเพลง ตอนนั้นยังไม่มี กัวฟู่เฉิง เพราะยังทำงานอยู่ในวงการบันเทิงไต้หวัน


title: จตุรเทพ

text: ต่อมาในปีพ.ศ. 2535 (1992) กัวฟู่เฉิง กลับมาทำงานบันเทิงในฮ่องกงอีกครั้ง ได้ออกอัลบั้มเพลงในสังกัดเดียวกันกับทั้งสามคน ประสบความสำเร็จและโด่งดังมาก ทำให้หนังสือพิมพ์"โอเรียนทัลเดลีนิวส์" ได้ตั้งฉายาให้พวกเขาทั้งสี่ว่า จตุรเทพแห่งวงการเพลง หรือ The Four Heavenly King of Cantopop ของฮ่องกง เพราะพวกเขาเป็นนักร้องที่มียอดขายแผ่นเสียง, ยอดจัดคอนเสิร์ต และยอดขอเพลงจากรายการวิทยุสูงสุด หรือมีผลทางการตลาดต่ออุตสาหกรรมเพลงฮ่องกงสูงที่สุด นำรวมตัวกันเป็นกลุ่มนักร้องจตุรเทพ ที่โด่งดังอย่างมากและทรงอิทธิพลต่อวงการเพลงทั่วเอเชียในยุค 90s– 1.จางเซียะโหย่ว เขาคนนี้โด่งดังและโดดเด่นในการเป็นนักร้อง มากกว่า การเป็นนักแสดง


title: จตุรเทพ

text:
ด้านนักแสดง:-
ด้านนักร้อง:-2.หลิวเต๋อหัว
เขาคนนี้ ประสบความสำเร็จอย่างสูงสุดในทุก ๆ ด้าน ทั้งงานละคร, งานภาพยนตร์ และการเป็นนักร้อง มีผลงานต่างๆ ที่ได้รับความนิยมมากมายนับไม่ถ้วน


title: จตุรเทพ

text: ด้านภาพยนตร์:- นอกจากจะเป็นนักแสดงยอดนิยมสูงสุดของฮ่องกง, เอเชีย หรือ King Boxoffice และ Box office star of Asia แล้ว เขายังได้รับรางวัลทางการแสดงมากมาย เช่น


title: จตุรเทพ

text: ด้านเพลง:-


title: จตุรเทพ

text:
3.กัวฟู่เฉิง
เขาคนนี้ เป็นนักแสดงและแดนซ์เซอร์ในสังกัดสถานีโทรทัศน์ทีวีบี ในยุค 80s มาก่อน แต่ยังไม่โด่งดังเท่าที่ควร จนในช่วงต้นยุค 90s ได้ออกอัลบั้มเพลงจนโด่งดังและได้แสดงภาพยนตร์หลายเรื่องจนกลายเป็นศิลปินที่ดังมากคนหนึ่งในยุคนั้น ได้รับฉายาว่า ราชานักเต้นแห่งเอเชีย หรือ King of Dance แห่งเอเชีย อีกด้วย


title: จตุรเทพ

text:
ด้านการแสดง:-
ด้านนักร้อง:-
吒叱รางวัลเพลงยอดเยี่ยมรางวัลเพลงยอดเยี่ยม: "เมืองป่า" 1993 "The Call of Love" 1997
วิทยุโทรทัศน์ฮ่องกง - 17
4.หลี่หมิง เขาคนนี้ เป็นขวัญใจสาวๆแห่งยุคนั้น เขาโด่งดังจากการเป็นนักแสดงละครชุด (ซีรีส์) กับค่ายสถานีโทรทัศน์ทีวีบี จนออกอัลบั้มเพลงแล้วประสบความสำเร็จอย่างสูง ต่อมาก็ได้แสดงภาพยนตร์แนวรักโรแมนติค จนเป็นที่คลั่งไคล้ของสาวๆทั่วเอเชีย


title: เจ้าหญิงมาริแอนน์แห่งเนเธอร์แลนด์

text:
เจ้าหญิงมาริแอนน์แห่งเนเธอร์แลนด์ () ประสูติเมื่อวันที่ 9 พฤษภาคม 2353 ณ เบอร์ลิน เป็นพระราชธิดาพระองค์สุดท้องใน พระเจ้าวิลเลิมที่ 1 แห่งเนเธอร์แลนด์ กับ วิลเฮลมินแห่งปรัสเซีย สมเด็จพระราชินีแห่งเนเธอร์แลนด์ ถึงแม้พระองค์จะมีพระเชษฐภคินี 1 พระองค์คือ เจ้าหญิงพอลีนแห่งออเรนจ์-นัสเซา แต่พระองค์ก็กลายเป็นพระราชธิดาพระองค์เดียว ภายหลังการสิ้นพระชนม์ของเจ้าหญิงพอลีน
เจ้าหญิงมาริแอนน์ ทรงเสกสมรสกับ เจ้าชายอัลเบิร์ตแห่งปรัสเซีย (2352-2415) เมื่อวันที่ 14 กันยายน 2373 ณ กรุงเฮก รับพระราชทานพระอิสริยยศ เจ้าหญิงอัลเบิร์ตแห่งปรัสเซีย พระชายา มีพระบุตรดังนี้
ในปี 2388 พระองค์ทรงมีความสนิทเสน่ห์หาคนขับรถม้าประจำราชวงศ์เนเธอร์แลนด์ นามว่า ฮันเนส ฟานซัม เมื่อวันที่ 28 มีนาคม 2392 พระองค์และพระสวามีได้หย่าร้างกันอย่างเป็นทางการ หลังจากนั้น 7 เดือน พระองค์ได้ให้กำเนิดพระโอรสที่เกิดกับ ฮันเนส ฟานซัม นามว่า โจฮันเนส วิลเฮ็ล์ม ฟอน ริชาร์ตสแตร หลังจากนั้นศาลของกรุงเฮกและกรุงเบอร์ลินได้ติดต่อกับพระองค์ โดยให้ ฮันเนส ฟานซัม พระสวามีนอกสมรส กับ เจ้าหญิงมาริแอนน์ ต้องเลิกราต่อกันไป แต่ยังสามารถมีสิทธิให้ดูแลบุตรได้ หลังจากนั้นเจ้าหญิงมาริแอนน์ได้ไปประทับ ณ อิตาลี ซึ่งพระราชบิดาทรงซื้อปราสาทบิรา โวลดา ให้ประทับ ว่ากันว่าพระองค์ทรงมีพระทัยบุญและเป็นเจ้าหญิงที่ชอบช่วยเหลือคนตกทุกข์ได้ยาก ก่อนจะสิ้นพระชนม์ลงเมื่อวันที่ 29 พฤษภาคม 2426 สิริพระชันษา 73 ชันษา


title: แซ็ง-แฌร์แม็ง-เด-เพร

text: แซ็ง-แฌร์แม็ง-เด-เพร () เป็นหนึ่งในสี่แขวงของเขตที่ 6 ของกรุงปารีส ประเทศฝรั่งเศส ถือเป็นหนึ่งในละแวกเก่าแก่ของกรุงปารีส เป็นที่ตั้งของร้านกาแฟและร้านไวน์เก่าแก่ ร้านเลเดอมาโก (Les Deux Magots) ในละแวกนี้ถือเป็นร้านกาแฟที่มีชื่อเสียงที่สุดในปารีส และเป็นจุดกำเนิดของวัฒนธรรมการดื่มกาแฟในฝรั่งเศส


title: แซ็ง-แฌร์แม็ง-เด-เพร

text: ในช่วงหลังสงครามโลกครั้งที่สอง ระหว่าง ค.ศ. 1945–1955 แซ็ง-แฌร์แม็ง-เด-เพรเคยเป็นย่านดนตรีแจ็สยอดนิยมของปารีส มีแจ็สคลับตั้งอยู่มากมายในย่านนี้ แต่ก็ต่างปิดตัวลงไปในคริสต์ทศวรรษ 1960


title: ดูกี

text: ดูกี () เป็นสตูดิโออัลบัมชุดที่ 3 ของศิลปินพังก์ร็อกอเมริกัน กรีนเดย์ ออกจำหน่าย 1 กุมภาพันธ์ ค.ศ. 1994 โดยค่ายรีไพรส์เรเคิดส์ ถือเป็นการร่วมงานครั้งแรกกับโปรดิวเซอร์ ร็อบ คาวัลโล และเป็นอัลบัมเปิดตัวกับค่ายใหญ่ "ดูกี" ได้รับความสำเร็จด้านยอดขายไปทั่วโลก มีอันดับสูงสุดอันดับ 2 บนชาร์ต "บิลบอร์ด" 200 ของสหรัฐ และยังเข้าชาร์ตในอีก 7 ประเทศ อัลบัมยังขับเคลื่อนให้กรีนเดย์หรือแม้แต่ดนตรีพังก์ร็อกได้รับความนิยมสู่กระแสหลัก "ดูกี" ได้รับการรับรองแผ่นเสียงเพชรจากสมาคมผู้ประกอบกิจการเพลงของสหรัฐอเมริกาโดยมียอดสั่งซื้อ 10 ล้านชุด


title: ดูกี

text: "ดูกี" มีซิงเกิลฮิต 5 ซิงเกิล ได้แก่ "ลองวิว", "เวนไอคัมอะราวด์", "บาสเกตเคส", เพลงบันทึกเสียงใหม่อีกครั้ง "เวลคัมทูพาราไดส์" และซิงเกิลเฉพาะบนวิทยุ "ชี" อัลบัมถือได้ว่าได้รับคำชมตั้งแต่ตอนออกจำหน่ายจนปัจจุบัน ได้รับรางวัลแกรมมี่สาขาอัลบัมดนตรีออลเทอร์นาทิฟยอดเยี่ยม ในปี 1995 และติดอยู่อันดับ 1993 ในรายชื่อ 500 อัลบัมยอดเยี่ยมที่สุดตลอดกาล ที่อันดับ 193 ของนิตยสาร "โรลลิงสโตน" จากข้อมูลปี 2004 "ดูกี" เป็นอัลบัมที่มียอดขายมากที่สุดของวง โดยขายได้มากกว่า 20 ล้านชุดทั่วโลก


title: ดูกี

text: หลังจากประสบความสำเร็จในวงการเพลงใต้ดินกับสตูดิโออัลบัมชุดที่ 2 "เคอร์พลังก์" (1992) มีค่ายใหญ่หลายค่ายเริ่มสนใจในกรีนเดย์ ตัวแทนของค่ายเหล่านี้พยายามชักชวนวงให้เซ็นสัญญาโดยนัดพวกเขาทานข้าวเพื่อหาข้อตกลงกัน ผู้จัดการคนหนึ่งยังเชิญวงไปดิสนีย์แลนด์ด้วย วงก็ปฏิเสธไปจนพวกเขาได้พบกับโปรดิวเซอร์และตัวแทนจากค่ายรีไพรส์ที่ชื่อ ร็อบ คาวัลโล วงประทับใจผลงานของเขาที่ทำงานร่วมกับวงจากแคลิฟอร์เนียอย่าง เดอะมัฟส์ และต่อมาพวกเขาแสดงความเห็นต่อคาวัลโลว่า "เป็นคนเพียงคนเดียวที่เราสามารถพูดด้วยและติดต่อได้"


title: ดูกี

text: ในที่สุดวงก็ได้ออกจากค่ายอิสระของพวกเขาที่ชื่อ ลุกเอาต์! เรเคิดส์ อย่างฉันท์มิตร และเซ็นสัญญากับรีไพรส์ การได้เซ็นสัญญากับค่ายใหญ่นี้ทำให้แฟนดั้งเดิมของวงจำนวนมากจากคลับเพลงอินดี้ที่ตั้งอยู่เลขที่ 924 ถนนกิลแมน ตราหน้าวงว่า "ขายตัว" (Selling out) คลับแห่งนี้สั่งห้ามกรีนเดย์เข้าร้านตั้งแต่เซ็นสัญญากับค่ายใหญ่ โดยนักร้องนำ บิลลี โจ อาร์มสตรอง บอกกับนิตยสาร "สปิน" ในปี 1999 ว่า "ผมไม่สามารถกลับไปยังกระแสพังก์ได้อีก แม้ว่าเราจะประสบความสำเร็จที่สุดในโลกหรือล้มเหลวที่สุด สิ่งเดียวที่ผมสามารถทำได้คือ นำจักรยานแล้วก็มุ่งไปข้างหน้า"


title: ดูกี

text: คาวัลโลเป็นโปรดิวเซอร์หลักของอัลบัมนี้ ร่วมด้วยเจอร์รี ฟินน์ ที่รับหน้าที่ผสมเสียง กรีนเดย์ให้เทปเดโมแรกกับคาวัลโล พอหลังจากที่เขาฟังระหว่างขับรถกลับบ้าน เขารู้สึกได้ว่า "ได้พบสิ่งใหญ่โตเข้าโดยบังเอิญ" วงได้ทำการบันทึกเสียงเป็นเวลา 3 อาทิตย์ และผสมเสียงอัลบัมนี้ 2 ครั้ง อาร์มสตรองอ้างว่าวงต้องการสร้างเสียงที่ฟังดูแห้ง "คล้ายกับอัลบัมของเซ็กซ์พิสทอลส์ หรืออัลบัมแรก ๆ ของแบล็กแซ็บบาธ" วงยังรู้สึกไม่พอใจกับต่อการผสมเสียงแรก คาวัลโลก็เห็นด้วยและผสมเสียงใหม่ที่แฟนตาซีสตูดิโอส์ในเบิร์กลีย์ รัฐแคลิฟอร์เนีย ต่อมาอาร์มสตรองพูดถึงประสบการทำงานในสตูดิโอนี้ว่า "ทุกอย่างถูกเขียนมาแล้ว สิ่งที่เราต้องทำก็แค่เล่นเพลง"


title: ดูกี

text: เนื้อหาส่วนใหญ่ของอัลบัมนี้แต่งโดยอาร์มสตรอง เว้นเพลง "อีเมเนียสสลีปัส" (Emenius Sleepus) ที่แต่งโดยมือเบสของวง ไมก์ เดินต์ และเพลงซ่อน "ออลบายมายเซลฟ์" (All by Myself) ที่ประพันธ์ทำนองและเนื้อเพลงโดยมือกลอง เทร คูล อัลบัมเกี่ยวพันกับประสบการณ์ที่หลากหลายของสมาชิกวง และมีเนื้อหาอย่างเรื่อง ความวิตกกังวล อาการแพนิกกำเริบ การสำเร็จความใคร่ด้วยตนเอง รสนิยมทางเพศ ความเบื่อหน่าย การสังหารหมู่ การหย่า และอดีตเพื่อนสาว


title: ดูกี

text: อาร์มสตรองเขียนเพลง "แฮฟวิงอะบลาสต์" (Having a Blast) ตอนเขาอยู่ที่คลีฟแลนด์ในปี 1992 ซิงเกิล "ลองวิว" มีเส้นเบสที่เป็นลายเซ็นโดยมือเบส เดินต์แต่งขณะอยู่ภายใต้อิทธิพลของแอลเอสดี "เวลคัมทูพาราไดส์" ซิงเกิลที่ 2 ของ "ดูกี" เดิมทีบรรจุอยู่ในสตูดิโออัลบัมชุด 2 "เคอร์พลังก์" เพลงได้รับการบันทึกเสียงใหม่โดยลดเสียงแตกเพื่อบรรจุในอัลบัม "ดูกี" เพลงนี้ไม่เคยมีมิวสิกวิดีโออย่างเป็นทางการ อย่างไรก็ดีมีการนำใช้ภาพแสดงสดของเพลงนี้มาใช้เป็นมิวสิกวิดีโอบ่อยครั้ง วิดีโอนี้มีอยู่ในเว็บไซต์อย่างเป็นทางการของกรีนเดย์


title: ดูกี

text: ซิงเกิลฮิต "บาสเกตเคส" ติดบนชาร์ตซิงเกิลทั่วโลกหลายชาร์ต เป็นเพลงได้รับแรงบันดาลใจจากเรื่องส่วนตัวของอาร์มสตรอง เพลงพูดถึงภาวะวิตกกังวลของอาร์มสตรองและความรู้สึก "บ้า" ก่อนที่จะหาสาเหตุของโรคตื่นตระหนกนี้ได้ ท่อนเวิร์สที่ 3 "บาสเกตเคส" เอ่ยถึง การค้าประเวณีชาย อาร์มสตรองกล่าวว่า "ผมต้องการท้าทายตัวเองหรือคนฟังใครก็ตามที่อาจจะเป็นเช่นนี้ เหมือนเป็นการมองดูที่โลกใบนี้แล้วพูดว่า 'มันไม่ดำและไม่ขาวอย่างที่คุณคิด นี่ไม่ใช่คุณตัวของปู่คุณ หรืออาจจะเป็นก็ได้'" มิวสิกวิดีโอถ่ายทำที่สถาบันด้านจิตที่ทิ้งร้าง เพลงนี้ถือเป็นหนึ่งในเพลงที่ได้รับความนิยมที่สุดของวง


title: ดูกี

text: ซิงเกิลเฉพาะทางวิทยุ "ชี" แต่งโดยอาร์มสตรอง มีเรื่องราวเกี่ยวกับแฟนเก่าที่ได้แสดงบทกวีแนวนิยมสตรีที่ใช้ชื่อเดียวกับชื่อเพลงเขา เพื่อเป็นการตอบกลับ อาร์มสตรองจึงได้แต่งเนื้อเพลง "ชี" แล้วแสดงให้เธอเห็น ต่อมาเธอย้ายไปยังเอกวาดอร์ นั่นกระตุ้นให้อาร์มสตรองใส่เพลง "ชี" ไว้ในอัลบัม แฟนเก่าคนนี้ยังได้รับการเอ่ยถึงในเพลง "ซัสซาฟรัสรูตส์" (Sassafras Roots) และ "ชัมป์" (Chump) อีกด้วย


title: ดูกี

text: ซิงเกิลสุดท้าย "เวนไอคัมอะราวด์" ก็ได้รับแรงบันดาลใจจากผู้หญิง แต่ครั้งนี้เกี่ยวกับภรรยาเก่าของอาร์มสตรอง เอเดรียน หลังจากที่ทั้งคู่ได้ทะเลาะกัน อาร์มสตรองได้ทิ้งเอเรียนมาอยู่คนเดียวในบางครั้ง มิวสิกวิดีโอมีสมาชิกวง 3 คน เดินไปมาในยามค่ำคืนที่เบิร์กลีย์ และซานฟรานซิสโก จนตอนจบกลับมายังสถานที่เดิม สมาชิกในภายภาคหน้าของวงกรีนเดย์ เจสัน ไวต์ ปรากฏตัวในมิวสิกวิดีโอนี้ด้วยกับแฟนสาวเขาตอนนั้น เพลงนี้เป็นซิงเกิลแรกของวงที่ติดท็อป 10 โดยติดอันดับ 6 บนชาร์ตฮอต 100 แอร์เพลย์ และขึ้นอันดับ 1 บนชาร์ตมอเดิร์นร็อกแทร็กส์เป็นเวลา 7 อาทิตย์ (นานกว่า "บาสเกตเคส" 2 อาทิตย์) ยังขึ้นอันดับ 2 ทั้งชาร์ตเมนสตรีมร็อก และเมนสตรีมท็อป 40 เพลง "คัมมิงคลีน" (Coming Clean) พูดเนื้อหาเกี่ยวกับการแก้ปัญหาความขัดแย้งเรื่องรักร่วมสองเพศของเขาเมื่อตอนอายุ 16 และ 17 ปี ในการสัมภาษณ์กับนิตยสาร "ดิแอดโวเคต" เขากล่าวว่า ถึงแม้ว่าเขาจะไม่เคยมีความสัมพันธ์กับผู้ชาย แต่เพศสภาพของเขา "เป็นอะไรที่เขาต้องต่อสู้กับตัวเอง" บิลลี โจ อาร์มสตรอง เขียนเพลง "อินดิเอนด์" (In the End) ที่มีเรื่องราวเกี่ยวกับแม่ของเขาและสามีของเธอ เขาพูดไว้ว่า "เพลงนี้เกี่ยวกับสามีของแม่ผม เพลงนี้ค่อนข้างไม่เกี่ยวกับผู้หญิง หรือใครบางคนที่ไม่เกี่ยวกับผมโดยตรงในด้านความสัมพันธ์ อินดิเอนด์จึงเป็นเรื่องราวของแม่ผม"


title: ดูกี

text: ชื่อของอัลบัมเอ่ยถึงการที่สมาชิกของวงมักประสบปัญหาท้องเสีย ที่พวกเขาบอกว่าเป็น "อึเหลว" (liquid dookie) ซึ่งเป็นผลมาจากการที่เขารับประทานอาหารที่เสียแล้วระหว่างทัวร์ เดิมทีวงจะตั้งชื่ออัลบัมว่า "ลิควิตดูกี" (Liquid Dookie) อย่างไรก็ดีก็เห็นว่า "หยาบไป" จึงตั้งชื่อว่า "ดูกี"


title: ดูกี

text: งานศิลป์จากเพื่อนวงพังก์จากอีสต์เบย์ ที่ชื่อริชชี บุเชอร์ ได้สร้างข้อพิพาท ตั้งแต่การวาดภาพระเบิดใส่ผู้คนและตึก ภาพเป็นการจำลองถนนเทเลกราฟในเบิร์กลีย์ ตรงกลางภาพเป็นระเบิดโดยมีชื่อวงอยู่ด้านบน อาร์มสตรองอธิบายงานศิลป์บนปกนี้ว่า


title: ดูกี

text: ปกหลังในการพิมพ์แรก ๆ ของซีดีนั้นปรากฏของเล่นของตัวละครเออร์นีจาก "เซซามีสตรีท" ที่ใช้แอร์บรัชพ่นทับภายหลังเนื่องจากกลัวเรื่องการฟ้องร้อง อย่างไรก็ดี การพิมพ์ในแคนาดาและยุโรป ยังปรากฏภาพเออร์นีอยู่บนปกหลังด้วย มีข่าวลือว่าที่ถูกนำออกไปเพราะจะทำให้ผู้ปกครองคิดว่า "ดูกี" เป็นอัลบัมเพลงกล่อมเด็ก หรือผู้สร้าง "เซซามีสตรีท" อาจจะฟ้องกรีนเดย์ได้


title: ดูกี

text: "ดูกี" ออกจำหน่ายเมื่อ 1 กุมภาพันธ์ ค.ศ. 1994 ตอนออกนั้นอัลบัมเข้าชาร์ต 7 ประเทศ ขึ้นอันดับสูงสุดอันดับ 2 บน"บิลบอร์ด" 200 ในสหรัฐ และยังประสบความสำเร็จในอีกหลายประเทศ โดยสูงสุดอันดับ 1 ในนิวซีแลนด์ อันดับต่ำสุดในทุกประเทศคือในสหราชอาณาจักรที่อันดับ 13 ขณะที่ทุกซิงเกิลจากอัลบัม ติดชาร์ตในหลายประเทศ ซิงเกิลฮิต "บาสเกตเคส" เข้าท็อป 10 ในสหราชอาณาจักรและสวีเดน ต่อมาปี 1995 อัลบัมได้รับรางวัลแกรมมีสาขาอัลบัมดนตรีออลเทอร์นาทิฟยอดเยี่ยม โดย "ลองวิว" กับ "บาสเกตเคส" ได้รับการเสนอชื่อเข้าชิงรางวัลแกรมมี่


title: ดูกี

text: ตลอดในคริสต์ทศวรรษ 1990 "ดูกี" ยังคงทำยอดขายได้ดี จนท้ายสุดสามารถได้รับการรับรองแผ่นเสียงเพชร ในปี 1999 "ดูกี" มียอดขายมากกว่า 20 ล้านชุดทั่วโลก และยังคงเป็นอัลบั้มที่ขายดีที่สุดของวง


title: ดูกี

text: "ดูกี" ได้รับคำชื่นชม บิล แลมบ์จาก อะเบาต์.คอม เห็นว่าเป็นอัลบัมที่ดีกว่าในช่วงเวลานั้นแน่ ๆ โดยเรียกว่า "หนึ่งในอัลบัมเสาหลักของคริสต์ทศวรรษ 1990" สตีเฟน โทมัส เออร์เลวิน แห่งออลมิวสิกอธิบาย "ดูกี" ว่าเป็น "ชิ้นส่วนดาวแจ่มจรัสของมอเดิร์นพังก์ที่หลายวงพยายามทำเลียนแบบ แต่ไม่มีใครทำได้ดีกว่านี้" ในปี 1994 "ไทม์" กล่าวว่า "ดูกี" เป็นอัลบัมดีที่สุดประจำปีอันดับ 3 และเป็นอัลบัมร็อกที่ดีที่สุดประจำปี 1994 จอน พาเรเลส จาก "เดอะนิวยอร์กไทมส์" ในช่วงต้นปี 1995 บรรยายดนตรีของ "ดูกี" ว่า "พังก์ที่กลับมาเป็นป็อปได้อย่างรวดเร็ว ตลก ติดหู เพลงอันทรงพลัง ที่เกี่ยวกับการคร่ำครวญ และเปลี่ยนช่องโทรทัศน์ ความไม่แยแสต่อซาวด์ที่ซาบซึ้งอย่างมาก" พอล เอแวนส์ แห่ง "โรลลิงสโตน" อธิบายถึงกรีนเดย์ว่า "พวกเขาได้กำลังโน้มน้าวโดยส่วนมาก เพราะพวกเขาได้เข้าใจการต่อต้านค่านิยมแบบหยาบจากพังก์ได้อย่างทะลุปรุโปร่ง อย่าง การกล่าวโทษ การสมเพชตัวเอง การรู้สึกชิงชังตัวเองอย่างยโส อารมณ์ขัน การหลงตัวเอง และตลก"


title: ดูกี

text: นีล สเตราส์แห่ง "เดอะนิวยอร์กไทมส์" แม้จะชมเชยคุณภาพโดยรวมของอัลบัม ก็ได้ตั้งข้อสังเกตว่า "ซาวด์ป็อปของ "ดูกี" แค่คล้ายเพลงพังก์อย่างไกล ๆ" วงไม่ได้โต้ตอบคำวิจารณ์เหล่านี้ในช่วงแรก จนต่อมาก็อ้างว่า พวกเขา "แค่พยายามเป็นตัวเอง" และบอกว่า "วงเราเอง เราจะทำอะไรตามที่อยาก" เดินต์อ้างว่าอัลบัมต่อมา "อินซอมนิแอก" เป็นหนึ่งในอัลบัมของวงที่มีเนื้อเพลงและดนตรีหนักที่สุด โดยวงได้ปล่อยความโกรธต่อคำวิจารณ์จากนักวิจารณ์และอดีตแฟนเพลง


title: ดูกี

text: "ดูกี" ได้รับเครดิตร่วมไปกับอัลบัม "สแมช" ของดิออฟสปริง ว่าได้ช่วยทำให้พังก์ร็อกกลับมาสู่วัฒนธรรมกระแสหลักได้ โทมัส แนสซิฟจากช่อง "ฟิวส์" เอ่ยว่าเป็นอัลบัมป็อปพังก์ที่สำคัญที่สุด


title: ดูกี

text: ในเดือนเมษายน 2014 "โรลลิงสโตน" ให้อัลบัมนี้อยู่อันดับ 1 ของรายชื่อ "1994: 40 งานเพลงยอดเยี่ยมจากปียอดเยี่ยมของออลเทอร์นาทิฟกระแสหลัก" เดือนต่อมา "ลาวด์ไวร์" ให้ "ดูกี" อยู่อันดับ 1 ของรายชื่อ "10 อัลบัมฮาร์ดร็อกยอดเยี่ยมแห่งปี 1994" "กีตาร์เวิลด์" ให้ "ดูกี" อยู่อันดับ 13 ของรายชื่อ "ซูเปอร์อันโนวน์: 50 อัลบัมรูปสัญญะ (iconic) ที่นิยามปี 1994"


title: ดูกี

text: ตั้งแต่ออก "ดูกี" ได้อยู่ในหลายรายชื่อ "ต้องมี" อยู่มากมาย ที่จัดขึ้นโดยสื่อดนตรี ด้านล่างคือรายชื่อที่โดดเด่นที่จัดให้ "ดูกี" อยู่ในรายชื่อ โดยข้อมูลดัดแปลงจากเว็บไซต์แอกเคลมด์มิสิก


title: ดูกี

text: ทันทีหลังออกจำหน่าย วงเริ่มออกทัวร์ระดับประเทศ โดยเริ่มต้นในสหรัฐที่พวกเขาใช้ห้องสมุดเคลื่อนที่ที่เป็นของพ่อเทร คูล ใช้ในการเดินทางระหว่างโชว์ มีผู้ชมนับล้านได้เห็นการแสดงของกรีนเดย์ที่งานวูดสต็อก '94 ผ่านระบบจ่ายเมื่อรับชมซึ่งทำให้วงมีแฟนเพลงมากขึ้น งานนี้มีเรื่องอื้อฉาวที่เป็นที่ที่วงใช้โคลนสู้กับฝูงชน ไปจนจบโชว์ของกรีนเดย์ ระหว่างการสู้นี้ ผู้รักษาความปลอดภัยเข้าใจผิดว่าเดินต์เป็นแฟนเพลง จึงตะครุบตัวเขาแล้วโยนเขาเข้ากับจอมอนิเตอร์ เป็นเหตุให้เขาได้รับบาดเจ็บที่แขนและฟันหัก 2 ซี่


title: ดูกี

text: วงปรากฏตัวที่งานลอลลาพาลูซา และซีวันฮันเดรดอะคูสติกคริสต์มาสที่เมดิสันสแควร์การ์เดน โดยอาร์มสตรองแสดงเพลง "ชี" ในสภาพเปลือยเปล่า วงออกทัวร์ไปทั่วสหรัฐและแคนาดา จากนั้นก็แสดงอีกไม่กี่โชว์ในยุโรป ก่อนที่จะบันทึกเสียงงานอัลบัมชุดถัดไป อินซอมนิแอก ระหว่างการทัวร์อาร์มสตรองคิดถึงบ้าน ภรรยาเขา เอเดรียน อาร์มสตรอง ซึ่งได้แต่งงานกันไม่นานหลังออกอัลบัม "ดูกี" ก็ได้ตั้งครรภ์ระยะเวลาแทบจะทั้งทัวร์ อาร์มสตรองรู้สึกหงุดหงิดที่ไม่สามารถช่วยเหลือและเอาใจใส่เธอได้


title: ดูกี

text: เดือนสิงหาคม 2013 มีการเล่นเพลงทั้งหมดในอัลบัม "ดูกี" ที่สถาบันบริกซ์ตันในลอนดอนและเทศกาลเรดิงและลีดส์เพื่อเป็นฉลองในวาระจะครบรอบ 20 ปีของอัลบัม


title: ดูกี

text: เนื้อเพลงทั้งหมดแต่งโดย บิลลี โจ อาร์มสตรอง เว้นในหมายเหตุ ดนตรีทั้งหมดประพันธ์โดยกรีนเดย์


title: ดูกี

text: กรีนเดย์


title: ดูกี

text: ฝ่านเทคนิค


title: ชั่วนิรันดร์ (ภาพยนตร์)

text: ชั่วนิรันดร์ () เป็นภาพยนตร์ดราม่าอเมริกันในปี ค.ศ. 1953 กำกับโดย เฟรด ซินเนแมนน์ และเขียนบทโดย แดเนียล ทาราแดช สร้างจากนวนิยายในชื่อเดียวกันของเจมส์ โจนส์ มีเนื้อหาเกี่ยวกับความยากลำบากของทหารกองทัพบกสหรัฐในช่วงสงครามโลกครั้งที่ 2 ผ่านมุมมองของชายสามคน แสดงโดย เบิร์ต แลนแคสเตอร์, มอนต์กอเมอรี คลีฟท์ และแฟรงก์ ซินาตรา ซึ่งประจำการอยู่ที่หมู่เกาะฮาวายเป็นเวลานานหลายเดือน จนกระทั่งเกิดการโจมตีเพิร์ลฮาร์เบอร์ เดโบราห์ เคอร์ และ ดอนนา รีด แสดงเป็นผู้หญิงที่เกี่ยวพันกับชีวิตของพวกเขา ร่วมด้วยเออร์เนสต์ บอร์กไนน์, ฟิลิป โอเบอร์, แจ็ก วาร์เดน, มิกกีย์ ชอกห์เนสซี, โกลด เอคินส์ และจอร์จ รีฟส์ แสดงในบทบาทสนับสนุน


title: ชั่วนิรันดร์ (ภาพยนตร์)

text: ภาพยนตร์ได้รับรางวัลออสการ์รวม 8 สาขา จากการเสนอชื่อ 13 รางวัล รวมถึงในสาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม (เฟรด ซินเนแมนน์), บทภาพยนตร์ดัดแปลงยอดเยี่ยม, นักแสดงสมทบชายยอดเยี่ยม (แฟรงก์ ซินาตรา) และนักแสดงสมทบหญิงยอดเยี่ยม (ดอนนา รีด) ชื่อของภาพยนตร์เรื่องนี้มาจากบทกวีของรัดยาร์ด คิปลิงในปี ค.ศ. 1892 ที่ชื่อ "เจนเทลเมน-เรนเคอส์" เกี่ยวกับทหารของจักรวรรดิบริติชที่ "หลงทาง" และถูก "คำสาปชั่วกาลปาวสาน"


title: ชั่วนิรันดร์ (ภาพยนตร์)

text: ในปี ค.ศ. 2002 "ชั่วนิรันดร์" ได้รับการบรรจุชื่อเป็นภาพยนตร์ที่ต้องอนุรักษ์ในหอจดทะเบียนภาพยนตร์แห่งชาติโดยหอสมุดรัฐสภา เนื่องจาก "มีความสำคัญทางวัฒนธรรม ประวัติศาสตร์ และคุณค่าความงาม"


title: ต๋าน่าชือหลี่

text: จักรพรรดินีต๋าน่าชือหลี่ (, สิ้นพระชนม์ 1335) จักรพรรดินีแห่ง ราชวงศ์หยวน อภิเษกกับ จักรพรรดิยฺเหวียนฮุ่ยจง


title: ต๋าน่าชือหลี่

text: พระนางเป็นธิดาของ เอลเตมูร์ อัครมหาเสนาบดีระหว่างปีแรกในรัชสมัยของพระสวามี พระนางมีพระโอรส 1 พระองค์ หมอเฮอ แต่สิ้นพระชนม์เพราะ โรคหัด ขณะยังเป็นทารก พระนางมาเกิดความขัดแย้งกับองค์จักรพรรดิสำหรับความหลงใหลกับพระสนมของพระองค์ นายหญิงคี ทำให้พระนางถูกเฆี่ยนตีตามพระบัญชา


title: ต๋าน่าชือหลี่

text: ต๋าน่าชือหลี่ มีส่วนเกี่ยวข้องกับการก่อกบฏที่ไม่สำเร็จของพระเชษฐาหรือพระอนุชาของพระนาง ถังฉีซื่อ พระนางได้โอกาสรับการปกป้องจากการสำเร็จโทษ พระนางถูกเนรเทศ จากการปกป้องพระเชษฐาหรือพระอนุชาและถูกประทานยาพิษในภายหลัง


title: พายุเฟิงเฉิน

text: เฟิงเฉิน (, ) เป็นชื่อในรายชื่อพายุหมุนเขตร้อนในชุดที่ 3 ของมหาสมุทรแปซิฟิกตะวันตกเฉียงเหนือ ส่งโดยประเทศจีน คำว่า "เฟิงเฉิน" ในภาษาจีนกลางเป็นชื่อของเทพเจ้าแห่งลม


title: พายุเฟิงเฉิน

text: พายุเฟิงเฉินนั้นหมายถึง


title: พายุคัลแมกี

text: คัลแมกี (, ) เป็นชื่อในรายชื่อพายุหมุนเขตร้อนในชุดที่ 3 ของมหาสมุทรแปซิฟิกตะวันตกเฉียงเหนือ ส่งโดยประเทศเกาหลีเหนือ คำว่า "คัลแมกี" ในภาษาเกาหลีหมายถึงนกในวงศ์นกนางนวล


title: พายุคัลแมกี

text: พายุคัลแมกีนั้นหมายถึง


title: พายุฟงวอง

text: ฟงวอง (, ) เป็นชื่อในรายชื่อพายุหมุนเขตร้อนในชุดที่ 3 ของมหาสมุทรแปซิฟิกตะวันตกเฉียงเหนือ ส่งโดยฮ่องกง คำว่า "ฟงวอง" ในภาษาจีนกวางตุ้งเป็นชื่อของยอดเขา แปลว่า "นกฟินิกซ์"


title: พายุฟงวอง

text: พายุฟงวองนั้นหมายถึง


title: กฤตกานต์ ประสิทธิ์พานิช

text: ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3


title: นัจมุดดีน อูมา

text: นัจมุดดีน อูมา (เกิด 22 พฤศจิกายน พ.ศ. 2503) สมาชิกสภาผู้แทนราษฎรจังหวัดนราธิวาส 3 สมัย


title: นัจมุดดีน อูมา

text: นัจมุดดีน อูมา เกิดเมื่อวันที่ 22 พฤศจิกายน พ.ศ. 2503 สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยรามคำแหง และ ศิลปศาสตรมหาบัณฑิต สาขาพัฒนาสังคม จาก สถาบันบัณฑิตพัฒนบริหารศาสตร์


title: นัจมุดดีน อูมา

text: นัจมุดดีน เข้าสู่วงการการเมืองด้วยการเป็นสมาชิกสภาจังหวัด ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในเดือนมีนาคม พ.ศ. 2535 สังกัดพรรคความหวังใหม่ และได้รับเลือกเรื่อยมาจนถึง พ.ศ. 2550 รวม 3 สมัย


title: นัจมุดดีน อูมา

text: ในปี พ.ศ. 2561 เขาและกลุ่มวาดะห์ นำโดยนาย วันมูหะมัดนอร์ มะทา อดีตประธานสภาผู้แทนราษฎร ได้ย้ายมาสังกัดพรรคประชาชาติ


title: นัจมุดดีน อูมา

text: นัจมุดดีน อูมา ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ


title: คริสติน อลิกซ์ เดอ เมสซี

text: คริสติน อลิกซ์ เดอ เมสซี () เกิดเมื่อวันที่ 8 กรกฎาคม 2494 เป็นพระธิดาคนสุดท้องใน เจ้าหญิงอองตัวแนตแห่งโมนาโก กับ อาแล็กซองดร์-อาเตนัส โนเญ เป็นพระญาติชั้นที่ 1 ใน เจ้าชายอาลแบร์ที่ 2 องค์อธิปัตย์แห่งโมนาโก ถึงแม้ว่าเธอนั้นจะไม่ได้มียศศักดิ์ แต่ด้วยการสมรสถูกต้องตามพระราชประเพณีของพระมารดาและบิดา ทำให้เธอมีสิทธิในการสืบราชบัลลังก์โมนาโก เธอสมรสจำนวน 2 ครั้ง ครั้งแรกกับ ชาลส์ วาเนีย เคส เมื่อวันที่ 14 กุมภาพันธ์ 2515 ซึ่งชาลส์มีศักดิ์เป็นพระญาติใน เกรซ เคลลี โดยมีบุตรชายด้วยกัน 1 คน คือ


title: คริสติน อลิกซ์ เดอ เมสซี

text: ทั้ง 2 หย่าจากกันในปี 2519 และสมรสครั้งที่ 2 กับ ลีออง เลอยอง เมื่อวันที่ 25 มีนาคม 2531 แต่ไม่มีบุตรร่วมกัน


title: คริสติน อลิกซ์ เดอ เมสซี

text: คริสติน อลิกซ์ เดอ เมสซี เสียชีวิตลงเมื่อวันที่ 15 กุมภาพันธ์ 2532 ด้วยโรคลูคิเมีย สิริอายุรวม 37 ปี


title: เลวี เอชโคล

text: เลวี เอชโคล (; , ชื่อแรกเกิด เลวี ยิตซัค สโคลนิค () 25 ตุลาคม ค.ศ. 1895 – 26 กุมภาพันธ์ ค.ศ. 1969) เป็นรัฐบุรุษของชาวอิสราเอลผู้ทำหน้าที่เป็นนายกรัฐมนตรีคนที่สามของประเทศอิสราเอล ตั้งแต่ ค.ศ. 1963 กระทั่งเสียชีวิตจากอาการหัวใจวายในปี ค.ศ. 1969 เขาเป็นผู้ก่อตั้งพรรคแรงงานอิสราเอล ซึ่งทำหน้าที่ในตำแหน่งระดับอาวุโสหลายตำแหน่ง รวมถึงรัฐมนตรีว่าการกระทรวงกลาโหม (ค.ศ. 1963–1967) และรัฐมนตรีว่าการกระทรวงการคลัง (ค.ศ. 1952–1963)


title: เลวี เอชโคล

text: เอชโคลได้รับการแต่งตั้งเป็นนายกรัฐมนตรีเป็นครั้งแรกหลังจากการลาออกของเดวิด เบนกูเรียน จากนั้นเขาเป็นผู้นำพรรคในการเลือกตั้งสู่สภาคเนสเซ็ทครั้งที่หก (ค.ศ. 1965) และเป็นฝ่ายชนะ โดยดำรงตำแหน่งเป็นเวลาหกปีติดต่อกัน ไม่นานหลังจากที่ดำรงตำแหน่ง เขาได้ทำการเปลี่ยนแปลงที่สำคัญหลายอย่าง เขาลบล้างการปกครองทางทหารต่อชาวอาหรับอิสราเอลและการเดินทางไปยังสหรัฐที่ประสบความสำเร็จ โดยเป็นผู้นำอิสราเอลคนแรกที่ได้รับเชิญอย่างเป็นทางการสู่ทำเนียบขาว ความสัมพันธ์ระหว่างเขากับประธานาธิบดีอเมริกา ลินดอน บี. จอห์นสัน มีผลอย่างมากต่อความสัมพันธ์อิสราเอล–สหรัฐ และต่อจากนั้นในสงครามหกวัน


title: เลวี เอชโคล

text: เอชโคลมีบทบาทในขบวนการไซออนิสต์ตั้งแต่อายุยังน้อย เขาอพยพไปอยู่ในออตโตมันปาเลสไตน์ใน ค.ศ. 1914 และทำงานในภาคเกษตร เขาเป็นหนึ่งในผู้ก่อตั้งสถาบันหลักของยีชูฟ ซึ่งมีองค์กรสำคัญที่สุดคือฮิสตาดรุตและฮากานาห์ เขาเป็นเหรัญญิกของพรรคการเมืองฮาโปเอลฮัตเซอร์และเหรัญญิกของศูนย์เกษตรกรรม ในปี ค.ศ. 1929 เขาได้รับการเลือกตั้งเป็นประธานคณะกรรมการตั้งข้อสังเกตภายในสภาคองเกรสไซออนิสต์ โดยมีบทบาทสำคัญในการวางเงื่อนไขสำหรับโครงสร้างใหม่ ส่วนในปี ค.ศ. 1937 เขาก่อตั้งบริษัทน้ำเมโกรอทและเป็นผู้อำนวยการจนกระทั่งปี ค.ศ. 1951 ขณะเดียวกัน เขาดำรงตำแหน่งที่ฮากานาห์ ที่พรรคมาไปและในฐานะประธานสภาแรงงานของเทลอาวีฟ ในปี ค.ศ. 1948–1949 เขาดำรงตำแหน่งอธิบดีกระทรวงกลาโหม และจากปี ค.ศ. 1948–1963 เขาเป็นประธานแผนกการตั้งถิ่นฐานขององค์การชาวยิว ตลอดจนได้รับเลือกในการเลือกตั้งสู่สภาคเนสเซ็ทครั้งที่สองในปี ค.ศ. 1951 หลังจากนั้นเขาก็ได้รับการแต่งสู่บทบาทสำคัญของรัฐบาล


title: เลวี เอชโคล

text: เขาเป็นผู้นำรัฐบาลอิสราเอลในระหว่างและหลังสงครามหกวัน รวมทั้งเป็นนายกรัฐมนตรีอิสราเอลคนแรกที่เสียชีวิตในตำแหน่ง


title: เลวี เอชโคล

text: เลวี เอชโคล (สโคลนิค) เกิดในชเทลของโอราทอฟ จังหวัดเคียฟ จักรวรรดิรัสเซีย (ปัจจุบันคือ"โอราทีฟ" แคว้นวินนีตเซีย ประเทศยูเครน) มารดาของเขาชื่อดโวรา (ชื่อเกิด ดโวรา คราสเนียนสกายา) มีภูมิหลังมาจากศาสนายูดาห์นิกายฮาซิด และบิดาของเขา (โจเซฟ โสโคลนิค) มาจากครอบครัวของมิสนักดิม ทั้งสองครอบครัวมีความมุ่งมั่นทางธุรกิจ และเป็นเจ้าของธุรกิจการเกษตร รวมทั้งโรงงานแป้ง, โรงงานอุตสาหกรรม และธุรกิจเกี่ยวกับป่าไม้


title: เลวี เอชโคล

text: เอชโคลได้รับการศึกษาแบบชาวยิวแบบดั้งเดิมตั้งแต่อายุสี่ขวบและเริ่มศึกษาตาลมุดตอนอายุเจ็ดขวบ นอกเหนือจากการศึกษาเฮเดอร์แล้ว เอชโคลยังได้รับการสอนโดยอาจารย์ผู้สอนในการศึกษาทั่วไป ในปี ค.ศ. 1911 เขาได้รับการยอมรับให้เข้าเรียนที่โรงเรียนเตรียมเข้ามหาวิทยาลัยของชาวยิวในเมืองวิลนา (ปัจจุบันคือวิลนีอุส ประเทศลิทัวเนีย) และออกจากบ้านเกิดรวมทั้งครอบครัวของเขา


title: เลวี เอชโคล

text: ในเมืองวิลนา เอชโคลได้เข้าร่วมสมาคมนักศึกษาเซียรีไซออน (เยาวชนแห่งไซออน) และเริ่มมีความสัมพันธ์กับขบวนการไซออนิสต์ เขาได้รับเลือกให้เป็นคณะกรรมการบริหารท้องถิ่น และในปี ค.ศ. 1913 เขาได้เข้าร่วมพรรคฮาโปเอลฮัตเซอร์หลังจากการพบปะกับโยเซฟ สปรินแซค ผู้เป็นหัวหน้าพรรค


title: เลวี เอชโคล

text: ในปี ค.ศ. 1914 เขาเดินทางไปปาเลสไตน์ ซึ่งตอนนั้นเป็นส่วนหนึ่งของจักรวรรดิออตโตมัน โดยตอนแรกเขาปักหลักในเปตะห์ติกวาและทำงานในการตั้งค่าของอุโมงค์ชลประทานที่สวนผลไม้ท้องถิ่น ในปีถัดมาเขาหวนคิดได้ว่าเป็นคนทำงานที่ยอดเยี่ยมในช่วงเวลานี้ เอชโคลผู้มีความคล่องแคล่วกลายเป็นที่รู้จักในระดับสาธารณะได้อย่างรวดเร็วและได้รับการเลือกตั้งเป็นสมาชิกของสหภาพแรงงานท้องถิ่น อย่างไรก็ตาม หลังจากนั้นไม่นานเขาก็ออกจากเปตะห์ติกวา แล้วเข้าร่วมกลุ่มเล็ก ๆ กลุ่มหนึ่งที่ตั้งอยู่ในเขตอาทารอต (เคลานเดีย)


title: เลวี เอชโคล

text: เมื่อมีการปะทุของสงครามโลกครั้งที่หนึ่ง ด้วยความกลัวการต่อต้านของท้องถิ่น กลุ่มของเขาจึงปักหลักช่วงสั้น ๆ ในคฟาร์ยูเรีย ริชอนเลซิออน และกลับไปเปตะห์ติกวา ในปี ค.ศ. 1915–17 เขาเป็นสมาชิกสำคัญของสหภาพแรงงานจูเดีย ส่วนในปี ค.ศ. 1918 เขารับอาสากับกองพันยิวอาสาและทำหน้าที่ในกองพันนี้จนกระทั่งฤดูร้อนปี ค.ศ. 1920


title: เลวี เอชโคล

text: ในเดือนกันยายน ค.ศ. 1920 เอชโคลเป็นหนึ่งใน 25 ผู้ก่อตั้งของคิบบุตซ์เดกาเนียเบตโดยทำให้กลายเป็นถิ่นที่อยู่ถาวรของเขา อย่างไรก็ตาม กิจกรรมสาธารณะของเขาเติบโตขึ้นและเขามักถูกส่งไปปฏิบัติภารกิจต่าง ๆ ในปี ค.ศ. 1920 เขาเป็นหนึ่งในผู้ก่อตั้งฮิสตาดรุต และเป็นผู้ก่อตั้งฮากานาห์ เขาเป็นสมาชิกกองบัญชาการสูงสุดแห่งชาติชุดแรกของฮากานาห์ (ค.ศ. 1920–21) ในฐานะตัวแทนสำหรับฮิสตาดรุต เขาได้เป็นตัวแทนระหว่างประเทศในการประชุมต่าง ๆ และได้รับมอบหมายให้จัดตั้งองค์กร "สหภาพแรงงานเกษตร" ส่วนในปี ค.ศ. 1929 เขาได้เป็นตัวแทนสู่สภาคองเกรสไซออนิสต์เป็นครั้งแรก และได้รับเลือกสู่ฝ่ายบริหารไซออนิสต์ รวมทั้งเป็นสมาชิกคนหนึ่งของคณะผู้บริหารในองค์การชาวยิวที่จัดตั้งขึ้นใหม่


title: เลวี เอชโคล

text: ระหว่าง ค.ศ. 1933–34 เอชโคลได้ทำงานอยู่ในกรุงเบอร์ลินในนามขององค์การไซออนิสต์โลกและฮาลูทซ์ ในช่วงเวลานี้เขาได้เจรจากับทางการเยอรมันเกี่ยวกับความตกลงฮาวารา เมื่อกลับมายังปาเลสไตน์ในปี ค.ศ. 1934 เขาได้รับการแต่งตั้งเป็นผู้อำนวยการของบริษัทเนอร์ ซึ่งจัดหาเงินทุนให้กับการตั้งถิ่นฐานทางการเกษตรใหม่ ๆ


title: เลวี เอชโคล

text: เอชโคลพยายามชักจูงผู้มีอำนาจให้อนุมัติกฎหมายสำหรับบริษัทน้ำแห่งชาติตั้งแต่ช่วงประมาณ ค.ศ. 1930 โดยการเสนอแผนงบประมาณต่อหน้าองค์การไซออนิสต์โลกในปี ค.ศ. 1933 และ 1935 การก่อตัวของบริษัทน้ำเมโกรอท ได้ทำให้เกิดขึ้นในเดือนกุมภาพันธ์ ค.ศ. 1937 ภายใต้การบริหารจัดการร่วมกันของหน่วยงานชาวยิว, ฮิสตาดรุต และกองทุนแห่งชาติยิว เอชโคลทำหน้าที่เป็นผู้อำนวยการจนกระทั่ง ค.ศ. 1951 ซึ่งการกำกับดูแลได้มีขยายตัวในปี ค.ศ. 1938 จากพื้นที่การเกษตรไปยังพื้นที่ที่อยู่อาศัย และการก่อสร้างสายน้ำสายแรกสู่พื้นที่ภาคใต้ของทะเลทรายเนเกฟโดยเร็วใน ค.ศ. 1941 จนถึงปี ค.ศ. 1947 มีสายน้ำกว่า 200 กิโลเมตรที่ดำเนินการ


title: เลวี เอชโคล

text: เอชโคลกลับไปทำหน้าที่ในการบัญชาการระดับสูงของฮากานาห์ตั้งแต่ปี ค.ศ. 1940 ถึงปี 1948 และเป็นผู้รับผิดชอบในกองคลังขององค์กร เขามีส่วนร่วมในการซื้ออาวุธสำหรับฮากานาห์ก่อนและระหว่างสงครามอาหรับ–อิสราเอล ค.ศ. 1948


title: เลวี เอชโคล

text: ระหว่าง ค.ศ. 1942–44 เอชโคลทำหน้าที่เป็นเลขาธิการใหญ่แห่งพรรคมาไป


title: เลวี เอชโคล

text: ในช่วงสงครามโลกครั้งที่สอง เอชโคลสนับสนุนให้ชาวยิวสมัครเข้าเป็นทหารกับกองทัพสหราชอาณาจักร อย่างไรก็ตาม เขาได้ยืนยันกับผู้นำยีชูฟ และต่อมาได้เข้าร่วมอุดมการณ์ยืนยันความแตกต่างระหว่างแนวรบทั่วโลกและแนวรบในประเทศ โดยการต่อสู้กับอาณัติของสหราชอาณาจักร ส่วนในปี ค.ศ. 1945-46 เอชโคลเป็นตัวแทนของฮากานาห์ในการเป็นผู้นำขบวนการต่อต้านของชาวยิว


title: เลวี เอชโคล

text: ในปี ค.ศ. 1944 เขาได้รับการแต่งตั้งให้ดำรงตำแหน่งเลขาธิการสภาแรงงานแห่งเทลอาวีฟ ซึ่งอยู่ในตำแหน่งดังกล่าวจนถึงปี ค.ศ. 1948


title: เลวี เอชโคล

text: ส่วนในปี ค.ศ. 1947 เอชโคลได้รับการแต่งตั้งเป็นสมาชิกของสองสภาป้องกันหลัก: ได้แก่คณะกรรมการเนเกฟ ที่ดูแลการบริหารของเนเกฟก่อนการประกาศเอกราชของอิสราเอล ตลอดจคณะกรรมการกลาโหมทั่วไปแห่งผู้นำของยีชูฟ หลังจากปีนั้น เขาได้รับการแต่งตั้งจากเดวิด เบนกูเรียน เพื่อเป็นหัวหน้าศูนย์สรรหาบุคลากรระดับชาติ ซึ่งเป็นรากฐานของการสร้างกองกำลังป้องกันอิสราเอลขึ้นเมื่อรัฐอิสราเอลเป็นเอกราชในเดือนพฤษภาคม ค.ศ. 1948 ณ จุดนี้ เอชโคลได้รับการแต่งตั้งเป็นอธิบดีกระทรวงกลาโหม ตั้งแต่เดือนพฤษภาคม ค.ศ. 1948 ถึงเดือนมกราคม ค.ศ. 1949


title: เลวี เอชโคล

text: ในช่วงเวลาของการอพยพจำนวนมากสู่รัฐอิสราเอล (ค.ศ. 1949–1950) เอชโคลเป็นหัวหน้าแผนกการตั้งถิ่นฐานในองค์การชาวยิว ซึ่งเป็นครั้งแรกที่เขาเสนอแนวคิดในการจัดการกับจำนวนที่เหมาะสมของผู้อพยพเหล่านี้เมื่อตั้งฟาร์มเกษตรขึ้นใหม่ เพื่อแก้ภาวะที่กลืนไม่เข้าคายไม่ออกด้านที่อยู่อาศัยของพวกเขา เขากล่าวว่า: "...เราไม่รู้ว่าจะทำอย่างไรกับชาวยิวเหล่านี้ ดังนั้นเราก็แทรกแซงจากคำแนะนำจากใจของเรา และจากประสบการณ์ที่เราได้สะสมจนถึงปัจจุบัน และกล่าวว่า: ประเทศที่โดดเดี่ยว, ประชาชนที่โดดเดี่ยว; สิ่งทั้งสองนี้ต้องทำให้กันและกันเพื่อเบ่งบาน จากนี้ แนวคิดได้เกิดขึ้นเพื่อเปิดตัวการตั้งถิ่นฐานทางการเกษตรที่กว้างใหญ่ และดึงดูดผู้อพยพส่วนใหญ่" เอชโคลได้รับเลือกให้เข้าสู่สภาคเนสเซ็ท ในปี ค.ศ. 1951 ในฐานะสมาชิกพรรคมาไป เขาทำหน้าที่เป็นรัฐมนตรีว่าการกระทรวงเกษตรจนถึงปี ค.ศ. 1952


title: เลวี เอชโคล

text: ในการเลือกตั้งสภานิติบัญญัติ ค.ศ. 1959 เอชโคลได้ประสานงานรณรงค์หาเสียงระดับชาติของมาไปร่วมกับสาขาพรรคท้องถิ่น เขายังได้รับการแต่งตั้งให้เป็นประธานคณะกรรมการพรรคเกี่ยวกับกิจการทางสังคม ขณะที่ความตึงเครียดภายในพรรคเติบโตขึ้นเนื่องจากปฏิบัติลาวอน เอชโคลได้รับการขอให้ทำหน้าที่เป็นอนุญาโตตุลาการ


title: เลวี เอชโคล

text: ในปี ค.ศ. 1961 เบนกูเรียนได้ขอลาออกจากตำแหน่งนายกรัฐมนตรีแลแนะนำให้เอชโคลเป็นผู้สืบทอดตำแหน่งต่อจากเขา อย่างไรก็ตาม พรรคมาไปปฏิเสธที่จะอนุญาตให้เบนกูเรียนลาออก ซึ่งเขายังคงเป็นผู้นำพรรคมาไปในการเลือกตั้งสภานิติบัญญัติ ค.ศ. 1961 แม้ว่าเขาพยายามที่จะสร้างรัฐบาลผสมและอาศัยการเจรจาของเอชโคลกับพรรคคู่แข่ง


title: เลวี เอชโคล

text: หลังจากการเสียชีวิตของเอลีเซอร์ เคปแลน เขาได้รับการแต่งตั้งเป็นรัฐมนตรีว่าการกระทรวงการคลังและดำรงตำแหน่งดังกล่าวต่อไปอีก 12 ปี ในช่วงหลายปีดังกล่าว เขาช่วยจัดรูปแบบกระทรวงการคลัง, จัดตั้งคณะกรรมการงบประมาณและหน่วยงานอื่น ๆ ส่วนในปี ค.ศ. 1954 เขาเสร็จสิ้นการออกกฎหมายเพื่อจัดตั้งธนาคารแห่งประเทศอิสราเอล


title: เลวี เอชโคล

text: เอชโคลดูแลการดำเนินงานตามแผนเศรษฐกิจปี ค.ศ. 1952 ของเคปแลน ตลอดจนการทำข้อตกลงการชดใช้ค่าเสียหายระหว่างอิสราเอลและเยอรมนีตะวันตกให้บรรลุผล ซึ่งเป็นขั้นตอนสุดท้ายของการเจรจาต่อรองและลงนามในเดือนกันยายนปี ค.ศ. 1952


title: เลวี เอชโคล

text: ในปี ค.ศ. 1957 เขาเริ่มเจรจากับประชาคมเศรษฐกิจยุโรปต่อการผสานของอิสราเอลในตลาด ซึ่งประสบความสำเร็จในท้ายที่สุดในปี ค.ศ. 1964 ด้วยการลงนามในข้อตกลงการค้าระหว่างสองหน่วยงาน


title: เลวี เอชโคล

text: ส่วนในปี ค.ศ. 1962 เอชโคลได้เสนอแผนเศรษฐกิจฉบับใหม่


title: เลวี เอชโคล

text: ในระหว่างที่ดำรงตำแหน่งรัฐมนตรีว่าการกระทรวงการคลัง เอชโคลเป็นที่ยอมรับในความเป็นผู้นำของพรรคมาไป และได้รับการแต่งตั้งจากนายกรัฐมนตรี เดวิด เบนกูเรียน ในฐานะผู้รับช่วงต่อจากเขา


title: เลวี เอชโคล

text: เมื่อเบนกูเรียนลาออกในเดือนมิถุนายน ค.ศ. 1963 เอชโคลได้รับเลือกเป็นประธานพรรคโดยมีมติเป็นเอกฉันท์ และต่อมาได้รับแต่งตั้งให้เป็นนายกรัฐมนตรี อย่างไรก็ตาม ความสัมพันธ์ระหว่างเขากับเบ็นกูเรียนกลับกลายเป็นเรื่องรุนแรงในช่วงหลัง ๆ ของการสืบสวนเรื่องปฏิบัติลาวอน ซึ่งเป็นการปฏิบัติการลับของอิสราเอลในประเทศอียิปต์ ที่มีความผิดพลาดในทศวรรษก่อน เบนกูเรียนล้มเหลวต่อการท้าทายความเป็นผู้นำของเอชโคลและแยกตัวออกจากพรรคมาไปร่วมกับผู้ที่อยู่ในอุปถัมภ์ของเขาเพื่อจัดตั้งพรรคราฟีในเดือนมิถุนายน ค.ศ. 1965 ขณะเดียวกัน พรคคมาไปได้รวมกับอาห์ดัตฮาอโวดาเพื่อก่อตั้งพรรคแนวร่วมโดยมีเอชโคลเป็นหัวหน้า พรรคราฟีแพ้ในการเลือกตั้งแก่พรรคแนร่วมที่จัดขึ้นในเดือนพฤศจิกายนปี ค.ศ. 1965 โดยการสถาปนาเอชโคลในฐานะผู้นำที่ไม่อาจปฏิเสธได้ของประเทศ ถึงกระนั้น เบนกูเรียนผู้มีอิทธิพลในฐานะบิดาผู้ก่อตั้งประเทศอิสราเอล ยังคงเป็นบ่อนทำลายอำนาจของเอชโคลตลอดระยะเวลาของเขาในฐานะนายกรัฐมนตรี โดยการพรรณาถึงเขาว่าเป็นนักการเมืองไร้ความเข้มแข็งที่ไม่สามารถรับมือกับสถานการณ์ความมั่นคงของอิสราเอลได้


title: เลวี เอชโคล

text: ในฐานะประธานพรรค เอชโคลได้สร้างรากฐานสำหรับพรรคแนวร่วมในปี ค.ศ. 1964, การก่อตัวของพรรคแรงงานอิสราเอลที่รวมเป็นหนึ่งในปี ค.ศ. 1968 และการรวมพลังกับพรรคมาปัมเพื่อสร้างแนวร่วมที่สองในปี ค.ศ. 1969


title: วอลเลย์บอลชายไทยแลนด์ลีก 2018-19

text: วอลเลย์บอลชายไทยแลนด์ลีก 2018-19 หรือ วอลเลย์บอลชายไทยแลนด์ลีก ฤดูกาล 2562 (เป็นที่รู้จักกันในชื่อ ซีพี วอลเลย์บอลไทยแลนด์ลีก ตามชื่อของผู้สนับสนุนหลัก) โดยครั้งนี้จัดขึ้นเป็นครั้งที่ 14 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม โดยกำหนดเริ่มเปิดฤดูกาลทำการแข่งขันพร้อมกันในวันที่ 27 ตุลาคม พ.ศ. 2561


title: วอลเลย์บอลชายไทยแลนด์ลีก 2018-19

text: ในฤดูกาลนี้มีทีมที่เข้าร่วมแข่งขันทั้งหมด 8 ทีม โดยมี 2 ทีมที่ได้รับการเลื่อนชั้นจากวอลเลย์บอลโปรชาเลนจ์ ซึ่งมาแทนที่ 2 อันดับสุดท้ายของฤดูกาล 2017-18 ที่หมดสิทธิ์แข่งขันในไทยแลนด์ลีก


title: วอลเลย์บอลชายไทยแลนด์ลีก 2018-19

text: สโมสรขอนแก่น วีซี และเกษตรศาสตร์ เมื่อจบฤดูกาล 2017-18 อยู่ในสองอันดับสุดท้ายของตาราง จึงหมดสิทธิ์แข่งขันต่อในไทยแลนด์ลีก โดยที่มีสโมสรไดมอนด์ ฟู้ด สระบุรี และขอนแก่น วีซี 2 ทีมที่ได้เลื่อนชั้นจากวอลเลย์บอลโปรชาเลนจ์ ขึ้นมาลงเล่นในฤดูกาลนี้


title: คอนเสิร์ตแบบเบิร์ดเบิร์ดโชว์ 2018

text: คอนเสิร์ตแบบเบิร์ดเบิร์ดโชว์ 2018 ตอน “DREAM JOURNEY” (ดรีม เจอร์นี่ย์) เป็นคอนเสิร์ตของ ธงไชย แมคอินไตย์ จัดแสดงครั้งที่ 11 ในปี พ.ศ. 2561 เป็นปีที่ 32 นับจากคอนเสิร์ตแบบเบิร์ดเบิร์ดโชว์ครั้งแรก โดยจัดที่ อิมแพ็ค เมืองทองธานี จำนวนรวม 5 รอบ ซึ่งบัตรการแสดงจำหน่ายหมดทุกที่นั่ง ผู้ชม 50,000 คน และมีการเปิดรอบรีสเตจอีก 2 รอบการแสดงในเดือนมีนาคม 2562 รวมแล้ว 7 รอบการแสดง


title: คอนเสิร์ตแบบเบิร์ดเบิร์ดโชว์ 2018

text: ในการแสดงคอนเสิร์ตครั้งนี้ สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินทอดพระเนตรเป็นการส่วนพระองค์ เมื่อวันที่ 24 พฤศจิกายน โดยก่อนหน้านั้นในรอบวันที่ 17 พฤศจิกายน ทูลกระหม่อมหญิงอุบลรัตนราชกัญญา สิริวัฒนาพรรณวดี ก็ได้เสด็จพระดำเนินทอดพระเนตรเป็นการส่วนพระองค์ด้วยเช่นกัน


title: คอนเสิร์ตแบบเบิร์ดเบิร์ดโชว์ 2018

text: หมายเหตุ


title: คอนเสิร์ตแบบเบิร์ดเบิร์ดโชว์ 2018

text: จีเอ็มเอ็ม จัดทำมิวสิกวีดีโอ “บูมเมอแรง 2018” เวอร์ชันใหม่ โดยประมวลภาพของผู้ร่วมกิจกรรมหลายพันคนที่ส่งภาพในลักษณ์ครอบศีรษะด้วยแก้วเหมือนโปสเตอร์ของธงไชยในคอนเสิร์ตแบบเบิร์ดเบิร์ด ครั้งที่ 11


title: องค์การอาหารและยาสหรัฐ

text: องค์การอาหารและยาสหรัฐ () หรือย่อว่า FDA เป็นหน่วยงานส่วนกลางหน่วยงานหนึ่งภายใต้กระทรวงสาธารณสุขและบริการประชาชน องค์การอาหารและยาสหรัฐมีหน้าที่ปกป้องและส่งเสริมสุขภาพของประชาชน โดยการควบคุมความปลอดภัยในอาหาร, ผลิตภัณฑ์ยาสูบ, อาหารเสริม, ยาตามใบสั่งแพทย์ และยาจำหน่ายหน้าเคาน์เตอร์, วัคซีน, ชีวเภสัชภัณฑ์, การถ่ายเลือด, อุปการณ์ทางการแพทย์, อุปกรณ์แผ่รังสีแม่เหล็กไฟฟ้า (ERED), เวชสำอาง, อาหารสัตว์ และยารักษาสัตว์


title: องค์การอาหารและยาสหรัฐ

text: ผู้บริหารขององค์การอาหารและยาสหรัฐ มีชื่อตำแหน่งว่า กรรมาธิการอาหารและยา (Commissioner of Food and Drugs) ซึ่งแต่งตั้งโดยประธานาธิบดีสหรัฐโดยคำแนะนำและยินยอมของวุฒิสภา กรรมาธิการอาหารและยาเป็นผู้ใต้บังคับบัญชาโดยตรงของรัฐมนตรีว่าการกระทรวงสาธารณสุขและบริการประชาชน


title: การได้ยินผ่านกระดูก

text:
การได้ยินผ่านกระดูก
หรือ การนำเสียงผ่านกระดูก
เป็นการนำเสียงไปยังหูชั้นในผ่านกระดูกในกะโหลกศีรษะ
ซึ่งเกิดทั้งในผู้ได้ยินเสียงปกติและผู้ได้ยินพิการ


title: การได้ยินผ่านกระดูก

text:
การนำเสียงผ่านกระดูกเป็นเหตุผลหนึ่งว่า ทำไมเสียงของตัวเองเมื่อพูดจึงฟังต่างกับเมื่อบันทึกแล้วเล่นเสียงนั้น
เพราะกะโหลกศีรษะนำเสียงความถี่ต่ำได้ดีกว่าอากาศ
บุคคลจึงได้ยินเสียงตัวเองต่ำกว่าและสมบูรณ์กว่าที่คนอื่นได้ยิน และเสียงบันทึกของตัวเองบ่อยครั้งจึงแหลมกว่าที่คาด


title: การได้ยินผ่านกระดูก

text:
นักดนตรีอาจใช้การได้ยินผ่านกระดูกเมื่อปรับเครื่องดนตรีสายให้ตรงกับเสียงจากส้อมเสียง (tuning fork)
คือเมื่อส้อมเสียงเริ่มสั่นแล้ว การกัดมันด้วยฟันด้านหลัง จะช่วยให้คงได้ยินเสียงผ่านกระดูก โดยมือทั้งสองก็ยังว่างเพื่อใช้ปรับสาย


title: การได้ยินผ่านกระดูก

text:
เครื่องช่วยฟังบางชนิดอาจนำเสียงผ่านกระดูก ทำให้ได้ยินเหมือนกับปกติ
เช่น หูฟังโทรศัพท์ที่ติดอย่างถูกหลักที่ขมับหรือที่แก้ม
โดยจะส่งเสียงเป็นแรงสั่นเข้าไปในหูชั้นในผ่านกะโหลกศีรษะ
เช่นเดียวกันไมโครโฟนก็สามารถใช้อัดเสียงพูดผ่านการนำเสียงผ่านกระดูกด้วยเหมือนกัน
เครื่องฟังผ่านกระดูกอันแรกที่มีบันทึกสร้างขึ้นในปี 1923 โดยนักประดิษฐ์ชาวลักเซมเบิร์ก-อเมริกัน ซึ่งเขาเรียกว่า "Osophone"
และต่อมาพัฒนาขึ้นเป็น "Phonosone"


title: การได้ยินผ่านกระดูก

text:
หลังจากค้นพบว่า กระดูกสามารถงอกยึดกับเครื่องปลูกฝัง (osseointegration) ได้ราวปี ค.ศ. 1950 แล้วประยุกต์ใช้หลักนี้ในทันตแพทยศาสตร์ราวปี 1965 จึงพบว่า ฟันที่ปลูกฝังสามารถนำเสียงไปยังหู
ดังนั้น จึงเกิดเครื่องช่วยฟังที่ยึดเข้ากับกระดูกในปี 1977 ต่อมา


title: การได้ยินผ่านกระดูก

text: ผลิตภัณฑ์นำเสียงผ่านกระดูกปกติจะมีสามพวก คือ


title: การได้ยินผ่านกระดูก

text:
ตัวอย่างหนึ่งของผลิตภัณฑ์สื่อสารพิเศษก็คือลำโพงนำเสียงผ่านกระดูกที่ใช้เมื่อดำน้ำสกูบา
เป็นอุปกรณ์หล่อหุ้มด้วยพลาสติก ข้างในเป็นแผ่นกลมแบนบิดงอได้แบบไพอิโซอิเล็กทริก
กว้าง 40 มม.
และหนา 6 มม.
โดยมีสายที่หล่อหุ้มติดเข้ากับแผ่นด้วย ทำให้อุปกรณ์ทั้งชิ้นแข็งแรงและกันน้ำได้
เมื่อใช้ ลำโพงจะติดทับกับกระดูกนูนข้างหลังหู เสียงที่ดังจะฟังชัดและดูเหมือนจะมาจากภายในศีรษะของตนเอง


title: การได้ยินผ่านกระดูก

text:
แว่นกูเกิล (Google Glass) เป็นอุปกรณ์ที่นำเสียงผ่านกระดูก คือส่งข้อมูลให้แก่ผู้ใช้ผ่านตัวแปรสัญญาณที่ติดข้างหู
ซึ่งก็หมายความว่า เสียงที่ได้ยินคนอื่นจะไม่ได้ยิน


title: การได้ยินผ่านกระดูก

text:
บริษัทกระจายสัญญาณโทรทัศน์ Sky Deutschland และบริษัทโฆษณา BBDO Germany ร่วมมือกันรณรงค์โฆษณาโดยนำเสียงผ่านกระดูกที่เริ่มทำในเมืองกาน ประเทศฝรั่งเศสในงาน International Festival of Creativity เมื่อเดือนมิถุนายน 2013
แนวคิดในโฆษณา "หน้าต่างพูดได้ (Talking Window)" นี้ ใช้การนำเสียงผ่านกระดูกเพื่อส่งโฆษณาไปยังผู้โดยสารรถไฟขนส่งมวลชนผู้อิงศีรษะกับหน้าต่างรถไฟ
นักวิชาการจึงได้กล่าวไว้ว่า เพื่อไม่ให้ได้ยินเสียงโฆษณา นอกเหนือไปจากไม่ถูกต้องหน้าต่างแล้ว ผู้โดยสารจะต้องอิงวัสดุเบาเสียงที่ไม่ส่งแรงสั่นต่อจากหน้าต่าง


title: การได้ยินผ่านกระดูก

text:
ทีมแข่งเรือยอชท์ Land Rover BAR ใช้เทคโนโลยีนำเสียงผ่านกระดูกที่ผลิตโดยบริษัท BAE Systems ในหมวกกันภัยในงานแข่งเรือ 2017 America's Cup
ช่วยให้ลูกเรือสามารถสื่อสารอย่างมีประสิทธิภาพภายใต้สถานการณ์เร่งรีบที่มีเสียงดัง
โดยยังดำรงความสำนึกถึงสถานการณ์รอบตัวได้เพราะไม่มีอะไรปิดหู


title: ด็อกคิวเสต

text:
ด็อกคิวเสต ()
เป็นยาระบายที่ทำให้อุจจาระนิ่ม ใช้รักษาอาการท้องผูก
จัดเป็นยาที่ดีสำหรับเด็กผู้มีอุจจาระแข็ง
ถ้าท้องผูกเพราะผลข้างเคียงของยาโอปิแอต อาจใช้ยานี้อย่างเดียวหรือบวกกับยาระบายแบบกระตุ้น (stimulant laxative)
ยามีในรูปแบบแคปซูลเพื่อทาน และยาเหน็บทางทวารหนัก
ปกติจะเริ่มทำงานภายใน 1-3 วัน
ผลข้างเคียงเกิดไม่บ่อย
น้อยครั้งมากจะทำให้เป็นตะคริวท้องหรือท้องร่วง
เมื่อใช้ระยะยาว ประสิทธิผลจะลดลง และอาจทำให้ลำไส้ทำงานไม่ดี
เป็นยาที่ใช้ได้เมื่อกำลังตั้งครรภ์หรือให้นมแก่บุตร
ยาทำงานโดยอำนวยให้อุจจาระดูดซึมน้ำ
รูปแบบที่มีมักจะเป็นเกลือโซเดียม เกลือแคลเซียม หรือเกลือโพแทสเซียม
ยาอยู่ในรายการยาจำเป็นขององค์การอนามัยโลก คือเป็นยาที่มีประสิทธิผลและปลอดภัยที่สุด ซึ่งจำเป็นในระบบสาธารณสุข
เป็นยาสามัญ ราคาจึงไม่สูง
ในสหรัฐ ยาที่ทานได้ 100 ครั้งจะมีราคา 14 ดอลลาร์สหรัฐ (ประมาณ 514 บาทปี 2015)
ในรูปแบบเกลือโซเดียมคือ dioctyl sodium sulfosuccinate มันใช้เป็นสารเติมแต่งอาหาร ตัวกระทำอิมัลชัน (emulsifier) ตัวกระจาย (dispersant) สารลดแรงตึงผิว (wetting agent) ในบรรดาการประยุกต์ใช้ที่มีต่าง ๆ


title: ด็อกคิวเสต

text:
ยาใช้รักษาอาการท้องผูกและภาวะที่ทำให้ทวารหนักหรือไส้ตรงเจ็บ เช่น ริดสีดวงทวาร และแผลทวารหนัก เพื่อให้ไม่ต้องเบ่งเมื่อถ่าย
ยาจะให้ผล 1-3 วันหลังทานครั้งแรก
เมื่อใช้ทางทวารหนัก ไม่ว่าจะโดยสวนทวารหรือเหน็บ ยาจะทำให้ถ่ายภายใน 5-20 นาที


title: ด็อกคิวเสต

text:
แม้ยาจะใช้ได้สำหรับคนไข้ที่กำลังรับยาโอปิออยด์ แต่ถ้าใช้เป็นระยะยาวก็อาจระคายทางเดินอาหาร
ข้อมูลสนับสนุนประสิทธิผลของยาเพื่อรักษาท้องผูกเรื้อรังก็มีน้อยมาก


title: ด็อกคิวเสต

text:
ประสิทธิผลเพื่อรักษาอาการท้องผูกสำหรับคนไข้ผู้เป็นโรคที่ทำให้ถึงตายระยะสุดท้ายไม่ชัดเจน เพราะยังไม่ได้ศึกษาอย่างเพียงพอ
ประสิทธิผลโดยเปรียบเทียบยาชนิดต่าง ๆ ในกลุ่มนี้ก็ยังไม่ชัดเจนจนถึงปี 2015


title: ด็อกคิวเสต

text: ยาในรูปแบบ docusate sodium (เกลือโซเดียม) เมื่อใช้ร่วมกับการฉีดล้างหูอาจช่วยกำจัดขี้หู


title: ด็อกคิวเสต

text:
ยาในรูปแบบเกลือโซเดียมอาจใช้ทานหรือให้ทางทวารหนัก
และก็ใช้เป็นตัวกระทำอิมัลชัน (emulsifier) และตัวกระจาย (dispersant) ในยาทาด้วย
เมื่อใช้ทาน แนะนำให้ดื่มน้ำมาก ๆ


title: ด็อกคิวเสต

text:
ยาห้ามใช้ในคนไข้ไส้ติ่งอักเสบ โรคเฉียบพลันในช่องท้อง (acute abdomen) หรือลำไส้อืด (ileus)
มันไม่เหมาะใช้รักษาท้องผูกเรื้อรัง เพราะฤทธิ์ของมันเพียงแค่บรรเทาอาการ ไม่ได้รักษาเหตุที่ทำให้เกิดอาการ


title: ด็อกคิวเสต

text:
ผลข้างเคียงอ่อน ๆ ที่เป็นไปได้รวมทั้งปวดท้อง ท้องร่วง และตะคริวท้อง
แต่ก็มีโอกาสแพ้ยาอย่างหนักได้เหมือนกัน
ผลข้างเคียงหนักที่สุดของยาแม้น้อยมาก ก็คือเลือดออกที่ไส้ตรง


title: ด็อกคิวเสต

text:
ยาไม่ควรใช้ร่วมกับน้ำมันแร่ (mineral oil) เพราะฤทธิ์อิมัลชันของมันจะทำให้ร่างกายดูดซึมน้ำมันแร่ แทนที่น้ำมันจะหล่อลื่นลำไส้ แล้วอาจเกิดอาการแกลนูโลมาเหตุสิ่งแปลกปลอม (foreign body granuloma)
ยายังอาจทำให้ร่างกายดูดซึมยาอย่างอื่นกลับเข้าไปใหม่ ยาอื่นเช่น dantron (1,8-dihydroxyanthraquinone)


title: ด็อกคิวเสต

text: dioctyl sodium sulfosuccinate ใช้เป็นสารลดแรงตึงผิวในการต่าง ๆ มากมาย เช่นที่ขายในชื่อการค้า Aerosol-OT มีลักษณะพิเศษคือเป็นตัวกระทำไมโครอิมัลชัน (microemulsion) โดยไม่ต้องใช้ร่วมกับสารลดแรงตึงผิวอื่น ๆ และมีคุณสมบัติพิเศษอื่น ๆ เมื่อเป็นของเหลวรวมทั้ง multiple liquid crystalline phases


title: ด็อกคิวเสต

text:
สภาพละลายได้ของ dioctyl sodium sulfosuccinate ในน้ำอยู่ที่ 1:70 (14 กรัม/ลิตร) ที่อุณหภูมิ 25 องศาเซลเซียส และเพิ่มเป็น 1:20 ที่ 70 องศา สภาพละลายจะดีกว่าในตัวทำละลายที่แบ่งขั้ว (polar) น้อยกว่า คือ 1:30 ในเอทานอล, 1:1 ในคลอโรฟอร์มและ diethylether, และเท่ากับไม่จำกัดในอีเทอร์ปิโตรเลียม (petroleum ether) ที่ 25 องศา
แต่มันก็ละลายได้ดีมากใน glycerol แม้นี่จะเป็นตัวทำละลายที่ค่อนข้างแบ่งขั้ว


title: ด็อกคิวเสต

text:
หมู่เอสเทอร์ของสารจะแยกได้ง่ายในสภาพด่าง แต่จะเสถียรในสภาพกรด
รูปแบบเกลือของยารวมทั้ง docusate calcium, docusate sodium, และ docusate potassium


title: ด็อกคิวเสต

text:
ยาไม่ดำรงอยู่ในทางเดินอาหาร แต่จะดูดซึมเข้าไปในเลือดแล้วขับออกทางถุงน้ำดี
หลังจากผ่านเมแทบอลิซึมอย่างหนัก


title: ด็อกคิวเสต

text:
ผลของยาอาจไม่ใช่มาจากฤทธิ์ลดแรงตึงผิวเพียงอย่างเดียว
งานศึกษาการกำซาบ (perfusion) แสดงว่า ยาระงับการดูดซึมน้ำและกระตุ้นให้หลั่งสารคัดหลั่งภายในลำไส้เล็กส่วนกลาง


title: ด็อกคิวเสต

text:
ความเป็นพิษต่อสปีชีส์ต่าง ๆ ต่างกันมาก แต่ dioctyl sulfosuccinate สลายทางชีวภาพอย่างรวดเร็วภายในดินและน้ำ ปกติในอัตราเกินร้อยละ 90 ภายใน 12-17 วัน
ในบรรยากาศ พยากรณ์ว่า ปฏิกิริยาโฟโตเคมีจะกำจัดมันโดยมีครึ่งชีวิตประมาณ 18 ชม.


title: ด็อกคิวเสต

text:
dioctyl sodium sulfosuccinate เป็นตัวระคายเคืองอย่างแรงสำหรับตาและปอด ตลอดจนผิวหนังด้วย
เมื่อกลืนเข้าไปก็อาจก่อผลข้างเคียงตามที่กล่าวแล้ว เช่น ท้องร่วง สำไส้พอง (bloating) และตะคริวท้อง
แต่ก็ไม่ปรากฏว่าเป็นสารก่อมะเร็ง สารก่อกลายพันธุ์ (mutagen) หรือสารก่อความผิดปกติทางพัฒนาการ (teratogen)


title: ด็อกคิวเสต

text:
dioctyl sodium sulfosuccinate ได้ระบุว่ามีพิษอย่างอ่อน ๆ ต่อสัตว์พวกกุ้งกั้งปู เช่น ปู "Clibanarius erythropus" (hermit crab) และกุ้ง "Crangon crangon"
แอลดี 50 สำหรับสปีชีส์เหล่านี้อยู่ที่ประมาณ 100 ม.ก./ลิตร สำหรับยาที่มีด็อกคิวเสตหลังจากได้รับ 48 ชม. แม้งานศึกษาที่ว่านี้จะไม่ได้กล่าวถึงความเข้มข้นของยา


title: ด็อกคิวเสต

text:
ส่วนความเป็นพิษต่อมอลลัสกาต่าง ๆ กันมาก โดยแอลดี 50 หลังจากได้รับ 48 ชม. เริ่มตั้งแต่ 5 ม.ก./ลิตร สำหรับหอยหมวกเจ๊ก "Patella vulgata" (common limpet) จนถึง 100 ม.ก./ลิตร สำหรับหอย "Littorina littorea" (common periwinkle)
ส่วนสปีชีส์ต่าง ๆ ของแพลงก์ตอนพืชมีแอลดี 50 ที่ประมาณ 8 ม.ก./ลิตร
แต่ขนาดต่าง ๆ เหล่านี้ก็มุ่งเฉพาะยารูปแบบหนึ่ง (ดังกล่าวในแหล่งอ้างอิง) ไม่ใช่สารบริสุทธิ์


title: ด็อกคิวเสต

text:
งานศึกษาปี 2010 พบว่า dioctyl sodium sulfosuccinate มีพิษต่อแบคทีเรีย ("Vibrio fischeri", "Anabaena" sp.) และสาหร่าย ("Pseudokirchneriella subcapitata") สูงกว่าสารลดแรงตึงผิวที่ประกอบด้วยฟลอรีน (flourine) หลายอย่าง รวมทั้ง perfluorooctanesulfonic acid (PFOS), perfluorooctanoic acid (PFOA), และ perfluorobutane sulfonate (PFBS)
ถ้าวัดการระงับการเรืองแสง (bioluminescence) ของแบคทีเรียและการเติบโตของสาหร่าย ED ก็จะอยู่ระหว่าง 43-75 ม.ก./ลิตร
ถ้ารวมสารประกอบที่มีฟรอรีนกับ dioctyl sodium sulfosuccinate ก็จะเกิดฤทธิ์เสริม (synergistic effect) ในระดับกลาง ๆ จนถึงมากในสถานการณ์โดยมาก คือการใช้สารร่วมกันเช่นนี้จะมีพิษมากกว่าใช้สารเดี่ยว ๆ อย่างสำคัญ


title: ด็อกคิวเสต

text:
สารนี้มีพิษสูงต่อปลาเรนโบว์เทราต์ คือมี ที่ 0.56 ม.ก./ลิตร 48 ชม. หลังได้รับสารบริสุทธิ์
และมีฤทธิ์น้อยจนถึงกลาง ๆ สำหรับลูกปลาเรนโบว์เทราต์ตัวเล็ก และมีพิษเล็กน้อยต่อปลาซิวข้างขวานใหญ่ คือมี LC ที่ 27 ม.ก./ลิตร สำหรับสารเข้มข้น 60% หลังได้รับ 48 ชม.


title: มาเตโอ แกนดูซี

text: มาเตโอ แกนดูซี ออลีเย (; เกิดวันที่ 14 เมษายน ค.ศ. 1999) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้กับอาร์เซนอล


title: ภาวะแทรกซ้อน

text:
ในการแพทย์ ภาวะแทรกซ้อน หรือ โรคแทรก
เป็นการดำเนินหรือผลที่ไม่ดีของโรค ของปัญหาทางสุขภาพ หรือของการรักษา
คือ โรคนั้นเองอาจแย่ลงโดยอาการหนักขึ้น มีอาการหลายอย่างขึ้น มีผลต่อยังอวัยวะอื่น ๆ หรือกระจายไปทั่วร่างกาย
โรคใหม่อาจปรากฏโดยเป็นภาวะแทรกซ้อนของโรคที่มีก่อน
การรักษาทางการแพทย์ เช่นยาหรือการผ่าตัด ก็อาจมีผลที่ไม่พึงประสงค์หรืออาจก่อปัญหาใหม่เองด้วย
ดังนั้น ภาวะแทรกซ้อนอาจเป็นโรคหมอทำ (iatrogenic)


title: ภาวะแทรกซ้อน

text:
ความรู้ทางการแพทย์เกี่ยวกับโรค หัตถการ หรือการรักษาหนึ่ง ๆ ปกติจะรวมรายละเอียดเป็นรายการภาวะแทรกซ้อนซึ่งสามัญที่สุด เพื่อให้รู้ล่วงหน้า ป้องกัน และระบุได้ง่ายยิ่งขึ้นและเร็วยิ่งขึ้น
บางคนอาจเกิดภาวะแทรกซ้อนได้ง่ายกว่าขึ้นอยู่กับความอ่อนแอ ความไวติดเชื้อ อายุ สุขภาพ และภูมิคุ้มกัน เป็นต้น
ภาวะแทรกซ้อนอาจมีผลลบต่อพยากรณ์โรค
หัตถการที่ไม่ทำให้เจ็บ (non-invasive) หรือทำให้เจ็บน้อย (minimally invasive) ปกติจะมีภาวะแทรกซ้อนน้อกว่าหัตถการที่ทำให้เจ็บ (invasive)


title: ภาวะแทรกซ้อน

text:
โรคที่ดำเนินร่วม (concomitant) แต่ไม่ได้เป็นผลของโรคอีกโรคหนึ่งเรียกว่าเป็นโรคเกิดร่วม (comorbidity)
แต่การแบ่งแนวคิดเช่นนี้บางครั้งไม่ชัดเจน เนื่องจากความซับซ้อนของความเป็นเหตุผลหรือเพราะไม่มีข้อมูลที่แน่นอน
คำภาษาอังกฤษว่า sequela และ complication บ่อยครั้งใช้เป็นไวพจน์ของกันและกัน
แม้ complication จะมีนัยว่า ภาวะที่เป็นผลจะทำการรักษาภาวะที่เป็นเหตุให้ซับซ้อนและยากยิ่งขึ้นความขัดแย้งทางผลประโยชน์อาจทำให้ไม่ป้องกันภาวะแทรกซ้อน
งานศึกษาในสหรัฐงานหนึ่งพบว่า รพ. จะมีรายได้ต่อรายคนไข้มากกว่าเมื่อคนไข้มีภาวะแทรกซ้อน


title: ไบค์แมน ศักรินทร์ตูดหมึก

text:
ไบค์แมน ศักรินทร์ตูดหมึก เป็นภาพยนตร์ไทยแนวตลกคอมเมดี้ อำนวยการผลิตโดย ฤกษ์ชัย พวงเพ็ชร์ ซึ่งเป็นที่รู้จักจากผลงานภาพยนตร์ "สุดเขตสเลดเป็ด" ในปี 2553 และ คุณนายโฮ ในปี 2555 และมี พฤกษ์ เอมะรุจิ เป็นผู้กำกับ ร่วมกับทีมงานอย่าง จันทิมา เลียวศิริกุล ปิยะพันธ์ ชูเพ็ชร และ ณัฐวุฒิ กิตติคุณ
และเป็นภาพยนตร์เรื่องแรกที่เกิดจากการร่วมทุนสร้างของ เวิร์คพอยท์ เอ็นเทอร์เทนเมนท์ และ เอ็มพิคเจอร์สซึ่งเป็นบริษัทภายในเครือ เมเจอร์กรุ๊ป ผู้ให้บริการโรงภาพยนตร์รายใหญ่ของไทย ภาพยนตร์นี้ยังถือเป็นภาพยนตร์เรื่องแรกของ เจนนิเฟอร์ คิ้ม เช่นเดียวกับ ฝน ศนันฉัตร ที่ได้มารับบทนางเอกภาพยนตร์เป็นครั้งแรก


title: ไบค์แมน ศักรินทร์ตูดหมึก

text: เนื้อเรื่องว่าด้วยเรื่องราวของเด็กหนุ่มที่มีพื้นเพจากครอบครัวธรรมดาในต่างจังหวัด ต้องเข้ามาทำงานในเมืองหลวงซึ่งเต็มไปด้วยการแข่งขัน เขาต้องแบกรับภาระแรงกดดันและความคาดหวังจากครอบครัวรวมถึงตัวของเขาเอง จนนำไปสู่การโกหกปิดบังเรื่องต่างๆ ภาพยนตร์สะท้อนปัญหาและความล้มเหลวของวัยหนุ่มสาวที่กระโจนเข้าสู่วัยทำงานและการไขว่คว้าตามล่าความฝัน บอกเล่าด้วยเรื่องราวตลกขบขันแนวคอมเมดี้ โดยภาพยนตร์มีความยาวทั้งสิ้น 106 นาที กำหนดออกฉายครั้งแรกเมื่อวันที่ 20 กันยายน พ.ศ. 2561


title: ไบค์แมน ศักรินทร์ตูดหมึก

text: ศักรินทร์ (พชร จิราธิวัฒน์)ทำงานเป็นวินมอเตอร์ไซค์รับจ้าง ที่ขึ้นชื่อในเรื่องความรวดเร็ว บังเอิญได้พบกับเพื่อนเก่าในวัยเรียนอย่าง จ๋าย (ศนันธฉัตร ธนพัฒน์พิศาล) สาวแบงก์ที่เพิ่งย้ายมาประจำสาขาใกล้เคียง ศักรินทร์รู้สึกอับอายที่เป็นแค่วินมอเตอร์ไซค์ แต่จ๋ายไม่มีท่าทีรังเกียจเขาเลยแม้แต่น้อย เธอกลับดีใจที่ได้มาเจอเขาอีกครั้งหนึ่ง ปมในใจของศักรินทร์คือความสำเร็จของพ่อที่ตัวเขาเองอยากยึดถือเป็นแบบอย่าง ผลักดันให้เขาอยากจะเป็นพนักงานธนาคารให้ได้ และจำเป็นต้องปิดบังคนรอบข้างด้วยการโกหกว่าตัวเองทำงานธนาคาร ในความเป็นจริงนั้นเขาต้องทุ่มเทและตรากตรำทำงานอย่างหนักเพื่อหาเลี้ยงครอบครัว


title: ไบค์แมน ศักรินทร์ตูดหมึก

text:
อีกด้านหนึ่ง สุรีย์ (เจนนิเฟอร์ คิ้ม)แม่ของเขาซึ่งทำงานรับจ้างซักรีดผ้า ได้มาช่วยงานขายขนตุ๊กตาที่กรุงเทพ ตามคำขอของลุงปรีชา (น้าค่อม ชวนชื่น)และบังเอิญได้เห็นศักรินทร์ เหตุการณ์ต่างๆ ทำให้ทั้งลุงปรีชาและสุรีย์ต่างสงสัยในตัวศักรินทร์เป็นอย่างมาก แม้ว่าเขาเอาตัวรอดไปได้ทุกครั้ง แต่ที่สุดแล้วความลับก็ถูกเปิดเผยโดย พี่เอ (ปราโมทย์ ปาทาน) แฟนของจ๋าย ศักรินทร์ตกอยู่ใต้สถานการณ์ที่บีบคั้นระหว่างสิ่งที่ไม่อาจปิดบังได้อีกต่อไป กับความจริงที่ต้องทำให้คนรอบข้างผิดหวัง ในช่วงเวลานั้นเขาพบว่ามีคนมากมายที่ยืนอยู่เคียงข้าง ทั้งเพื่อน ครอบครัว รวมถึงจ๋ายที่คอยช่วยเหลือ ทำให้เขาเลือกที่จะเผชิญหน้ากับปัญหาและความจริงที่รออยู่ข้างหน้า
ภายหลังการเปิดตัว ภาพยนตร์เรื่องนี้ก็ได้รับเสียงตอบรับเป็นวงกว้างทั้งในแวดวงและจากประชาชนทั่วไป
โดยทำรายได้วันเปิดตัวในวันที่ 20 กันยายน 3.49 ล้านบาท รวมสัปดาห์ที่ 1 สิ้นสุดวันที่ 23 กันยายน มีรายได้รวม 21.0 ล้านบาท นำมาเป็นอันดับที่ 1 ของภาพยนตร์ที่เข้าฉาย
และเป็นภาพยนตร์ไทยที่เปิดตัวสูงสุดเป็นอันดับ 2 ของปีแซงหน้า 9 ศาสตรา โดยเป็นรองเพียงแค่ น้อง.พี่.ที่รัก เท่านั้น
และหล่นไปอยู่อันดับที่ 2 ในสัปดาห์ที่ 2 และ 3 โดยสิ้นสุดวันที่ 30 กันยายน ที่ 46.6 ล้านบาท และ 59.6 ล้านบาท สิ้นสุดถึงวันที่ 7 ตุลาคม ก่อนจะปิดโปรแกรมฉายวันที่ 21 ตุลาคม ด้วยรายได้ 66.78 ล้านบาท


title: ไบค์แมน ศักรินทร์ตูดหมึก

text: นอกจากนี้ ภาพยนตร์ยังมีกำหนดที่จะนำเข้าฉายในประเทศต่างๆ โดยเริ่มต้นจากประเทศจีน


title: ชาญชัย ไพรัชกุล

text: นายชาญชัย ไพรัชกุล (5 เมษายน พ.ศ. 2472 - ) อดีตสมาชิกสภาผู้แทนราษฎรจังหวัดเชียงใหม่ 1 สมัย


title: ชาญชัย ไพรัชกุล

text: นายชาญชัย ไพรัชกุล เกิดเมื่อวันที่ 5 เมษายน พ.ศ. 2472 สำเร็จการศึกษาระดับมัธยมศึกษาปีที่ 5 จาก โรงเรียนเบญจมราชรังสฤษฎิ์


title: ชาญชัย ไพรัชกุล

text: ด้านชีวิตครอบครัวสมรสกับ นางพักตร์พริ้ง ไพรัชกุล ธิดา 2 คน คือนายชาญชัย เข้าสู่วงการการเมืองด้วยการเป็นสมาชิกสภาจังหวัดทั้งหมด 3 สมัย (พ.ศ. 2523, พ.ศ. 2526 และ พ.ศ. 2528) ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกใน พ.ศ. 2529 สังกัดพรรคสหประชาธิปไตย ซึ่งได้รับเลือกตั้งแค่ครั้งเดียว


title: ชาญชัย ไพรัชกุล

text: นายชาญชัย ไพรัชกุล ได้รับการเลือกตั้งเป็นสมาชิกสภาผู้แทนราษฎรทั้งหมด 1 สมัย คือ


title: โจน ดิลลอน

text: โจน ดิลลอน () เกิดเมื่อวันที่ 31 มกราคม 2478 ณ นิวยอร์กซิตี สหรัฐอเมริกา เป็นธิดาของ ซี. ดักลาส ดิลลอน กับ ฟิลเลียส เชสส์ อิลเวอร์ธ บิดาของเธอเป็นอดีตรัฐมนตรีว่าการกระทรวงการคลังของประเทศของสหรัฐ เธอมาอาศัยอยู่ในปารีส ฝรั่งเศส กับครอบครัวของเธอ เมื่อพ่อของเธอได้รับการแต่งตั้งเป็นเอกอัครราชทูตอเมริกันในยุค 50 ซึ่งพ่อของเธอนั้นได้ทำหน้าที่เป็นกรมการประชาสัมพันธ์ของปารีส


title: โจน ดิลลอน

text:
นิตยสาร Enthusiast Wine อธิบายว่าดิลลอนเป็นผู้หญิงที่มีความสามารถหลากหลายการพูดของเธอนั้นเป็นสำเนียงของคนที่อาศัยามชายฝั่งมหาสมุทรแอตแลนติก
ดิลลอน แต่งงานครั้งแรกกับ เจมส์ โมเซลลี เมื่อวันที่ 1 สิงหาคม 2496 ในปารีส โดยมีบุตรด้วยกัน 1 คน คือ


title: โจน ดิลลอน

text: เมื่อวันที่ 12 ธันวาคม 2498 การแต่งงานถูกเพิกถอนในกรุงโรม ประเทศอิตาลี


title: โจน ดิลลอน

text: ต่อมาในปี 2510 เธอได้เสกสมรสกับ เจ้าชายชาร์ลแห่งลักเซมเบิร์ก พระโอรสใน แกรนด์ดัชเชสชาร์ล็อตแห่งลักเซมเบิร์ก กับ เจ้าชายเฟลิกซ์แห่งบูร์บง-ปาร์มา โดยได้รับพระราชทานพระอิสริยยศที่ เฮอร์รอยัลไฮนีส เจ้าหญิงชาร์ลแห่งลักเซมเบิร์ก เจ้าชายชาร์ลทรงอุปถัมภ์และรักบุตรสาวของพระชายาที่เกิดกับสามีคนก่อนประดุขพระบุตรแท้ๆ ซึ่งต่อมาพระองค์และเจ้าชายชาลส์พระบุตร 2 พระองค์ดังนี้


title: โจน ดิลลอน

text: ต่อมาเมื่อเจ้าชายชาร์ลสิ้นพระชนม์ลงเมื่อวันที่ 26 สิงหาคม พ.ศ. 2520 เจ้าหญิงชาร์ลหรือนางดิลลอนได้ขอพระราชทานลาออกจากพระอิสริยยศเพื่อเสกสมรสใหม่กับ ฟิลิป เดอ นอยด์เลส ดยุกแห่งมูร์เชียร์ ไม่มีบุตรร่วมกัน แต่ถึงแม้เธอจะลาออกจากฐานันดร แต่เธอยังถือเป็นพระบรมวงศานุวงศ์แห่งลักเซมเบิร์ก เพราะยังทรงเป็นพระมารดาในเจ้าชายและเจ้าหญิงแห่งลักเซมเบิร์ก นางดิลลอน หรือชื่อหลังสมรสคือ ดิลลอน เดอ นอยด์เลส ดัชเชสแห่งมูร์เชียร์ ก็ยังมาร่วมงานของพระราชวงศ์เสมอๆ


title: ยูฟ่าเนชันส์ลีก ฤดูกาล 2018–19 ลีกเอ

text: ยูฟ่าเนชันส์ลีก ฤดูกาล 2018–19 ลีก เอ เป็นดิวิชันสูงสุดของ ฤดูกาล 2018–19 ของ ยูฟ่าเนชันส์ลีก, ฤดูกาลตอนต้นของการแข่งขันฟุตบอลระดับนานาชาติที่เกี่ยวข้องกับทีมชาติทีมชายของ 55 ชาติสมาคมของ ยูฟ่า. ลีก เอจะมีผลกับ เนชันส์ลีก รอบสุดท้าย ในเดือนมิถุนายน ค.ศ. 2019 เพื่อที่จะครองแชมป์ใบแรกของยูฟ่าเนชันส์ลีก.


title: ยูฟ่าเนชันส์ลีก ฤดูกาล 2018–19 ลีกเอ

text: ลีก เอ ถูกแบ่งออกเป็น 12 อันดับสมาชิกยูฟ่า, แยกอยู่ในสี่กลุ่มที่มีสามทีม. ผู้ชนะของแต่ละกลุ่มจะได้ผ่านเข้าสู่ยูฟ่าเนชันส์ลีก รอบสุดท้าย, และทีมอันดับที่สามของแต่ละกลุ่มจะต้องตกชั้นไปสู่ ยูฟ่าเนชันส์ลีก ฤดูกาล 2020–21 ลีกบี.


title: ยูฟ่าเนชันส์ลีก ฤดูกาล 2018–19 ลีกเอ

text: รายชื่อโปรแกรมการแข่งขันได้รับการยืนยันโดยยูฟ่าเมื่อวันที่ 24 มกราคม ค.ศ. 2018 ตามผลการจับสลาก.


title: ยูฟ่าเนชันส์ลีก ฤดูกาล 2018–19 ลีกเอ

text: เวลาต่างๆ คือ CET/CEST, เป็นไปตามที่ระบุไว้โดยยูฟ่า (เวลาท้องถิ่น, ถ้าแตกต่าง, อยู่ในวงเล็บ).


title: ยูฟ่าเนชันส์ลีก ฤดูกาล 2018–19 ลีกเอ

text: การจับสลากจะจัดขึ้นในวันที่ 3 ธันวาคม ค.ศ. 2018 ที่ โรงแรมเชลบอร์น ใน ดับลิน, สาธารณรัฐไอร์แลนด์.


title: ยูฟ่าเนชันส์ลีก ฤดูกาล 2018–19 ลีกเอ

text: เวลาต่างๆ คือ CEST (), เป็นไปตามที่ระบุไว้โดยยูฟ่า.


title: ยูฟ่าเนชันส์ลีก ฤดูกาล 2018–19 ลีกเอ

text: การแข่งขันทั้งหมดมี 66 ประตูที่ทำได้ใน 22 นัด สำหรับค่าเฉลี่ย 66/22 round 2 ประตูต่อนัด


title: มาร์ลี แมตลิน

text: มาร์ลี เบธ แมตลิน (; เกิด 24 สิงหาคม ค.ศ. 1965) เป็นนักแสดง นักเขียน และนักกิจกรรมชาวอเมริกัน ผู้ชนะเลิศรางวัลออสการ์ สาขานักแสดงนำหญิงยอดเยี่ยม จากภาพยนตร์เรื่อง "ชิลเดรนออฟอะเลสเซอร์ก็อด" (1986) ถือเป็นนักแสดงหูหนวกคนแรกและเพียงคนเดียวที่ได้รับรางวัลออสการ์ เธอยังได้รับรางวัลลูกโลกทองคำจากการแสดงในภาพยนตร์เรื่องดังกล่าว และได้เข้าชิงอีกสองครั้งในสาขานักแสดงนำหญิงยอดเยี่ยม จากซีรีส์ทางโทรทัศน์ประเภทดราม่า จากซีรีส์เรื่อง "รีซันนาเบิลเดาต์ส" (1991–93) และได้เข้าชิงไพรม์ไทม์เอ็มมีอะวอดส์อีกสี่ครั้ง


title: มาร์ลี แมตลิน

text: แมตลินหูหนวกตั้งแต่เธออายุได้ 18 เดือนเนื่องจากอาการเจ็บป่วยและมีไข้สูง เธอยังเป็นสมาชิกคนสำคัญของสมาคมคนหูหนวกแห่งชาติ ตลอดอาชีพการแสดง ผู้ที่เป็นล่ามแปลภาษาให้เธอคือ แจ็ก เจสัน


title: โอกุสต์ เดอ มาร์มง

text: โอกุสต์ เฟรเดริก หลุยส์ เวียส เดอ มาร์มง (; 20 กรกฎาคม ค.ศ. 1774 – 22 มีนาคม ค.ศ. 1852) เขาเป็นนายพลและขุนนางชาวฝรั่งเศสในช่วงสงครามนโปเลียน เมื่อนโปเลียนได้ขึ้นเป็นจักรพรรดิได้แต่งตั้งให้มาร์มงเป็น ดยุคแห่งรากูซา


title: โอกุสต์ เดอ มาร์มง

text: ในวัยเด็ก พ่อของเขาได้พาเขาเข้าเรียนวิชาคณิตศาสตร์ที่เมืองดีฌงและนำไปฝากตัวไว้กับกองพลปืนใหญ่ภายใต้บังคับบัญชาของนโปเลียน โบนาปาร์ต ตัวนโปเลียนเห็นคุณค่าของมาร์มงจึงให้มาร์มงติดตามเขาไปทำศึกที่เมืองตูลง


title: โอกุสต์ เดอ มาร์มง

text: ต่อมา เขาได้ติดตามนโปเลียนทำศึกที่อิตาลีและอิยิปต์ ในปี ค.ศ. 1799 มาร์มงถูกเรียกตัวกลับเนื่องจากเกิดการรัฐประหารขึ้นในฝรั่งเศส มาร์มงได้บัญชาการรบในยุทธการมาเรนโกเพื่อป้องกันกองทัพของออสเตรีย เมื่อได้รับชัยชนะ เขากลายเป็นผู้ตรวจการทั่วไปของปืนใหญ่ใน ค.ศ.1801 ในและเจ้าหน้าที่ใหญ่ของกองเกียรติยศในปี ค.ศ. 1804 แต่ในครั้งนั้นเขารู้สึกผิดหวังมากที่ไม่มีชื่อของเขาในรายชื่อตำแหน่งจอมพล


title: โอกุสต์ เดอ มาร์มง

text: ค.ศ.1805 เขาได้รับคำสั่งให้ไปราชการศึกที่ยุทธการที่อุล์ม จากนั้นเขาก็เดินทางไปครอบครองแดลเมเชียกับกองทัพของเขาและยึดครองสาธารณรัฐรากูซา สำหรับห้าปีถัดไปเขาเป็นทหารและเจ้าเมืองของแดลเมเชียและร่องรอยของชีวิตที่ดีของเขายังคงอยู่รอดทั้งในงานสาธารณะที่ดีและในความทรงจำของประชาชน ในปี ค.ศ. 1808 เขาเป็นดยุคแห่งรากูซา


title: โอกุสต์ เดอ มาร์มง

text: ในช่วงสงครามสหสัมพันธมิตรครั้งที่ห้า มาร์มงสามารถเอาชนะกองทัพออสเตรียได้ในการรบแดลเมเชียของเดือนพฤษภาคม ค.ศ. 1809 และสามารถจับผู้บัญชาการฝ่ายศัตรูได้ เขามาทันในการรบที่วากรัมแต่ถูกทหารของอาร์ชดยุคคาร์ลแห่งออสเตรียเข้าโอบล้อมจนตกอยู่ในสภาวะคับขัน ในที่สุดกำลังเสริมของนโปเลียนก็มาถึงและได้รับชัยชนะ นโปเลียนแต่งตั้งให้เขาเป็นจอมพลถึงแม้เขาจะพูดว่า "ระหว่างตัวคุณเองคุณยังไม่ได้ทำอะไรมากพอที่จะปรับตัวเลือกทั้งหมด" จนทำให้เหล่าทหารพร้อมใจกันพูดว่า


title: โอกุสต์ เดอ มาร์มง

text: มาร์มงอยู่ภักดีต่อการฟื้นฟูราชวงศ์บูร์บงพระเจ้าหลุยส์ที่ 18 ในสมัยร้อยวันและหลังจบยุทธการวอเตอร์ลู ได้ลงมติในการประหารจอมพลมีแชล แน


title: โอกุสต์ เดอ มาร์มง

text: เขาได้รับการยกย่องว่าเป็นชาวฝรั่งเศสและนายพลตรีแห่งกองทหารรักษาการแห่งราชอาณาจักรและใน ค.ศ. 1820 ได้รับเครื่องอิสริยาภรณ์พระวิญญาณศักดิ์สิทธิ์และเครื่องอิสริยาภรณ์นักบุญหลุยส์ เขาเป็นนายพลผู้พิทักษ์ประจำการในเดือนกรกฎาคม ค.ศ. 1830 ระหว่างการปฏิวัติเดือนกรกฎาคมและได้รับคำสั่งให้ลงมือด้วยความเข้มแข็งในการคัดค้านกฎหมาย ตัวเองต่อต้านนโยบายศาลเขายังพยายามที่จะทำหน้าที่ของเขาและเพียงแต่ให้ความพยายามที่จะปราบปรามการปฏิวัติเมื่อมันเป็นที่ชัดเจนว่ากองกำลังของเขาถูกปราบเรื่องนี้ทำให้คนอ่อนน้อมถ่อมตนมากขึ้นและดยุคอ็องกูแลม แม้สั่งให้เขาถูกจับกุม ตรัสว่า


title: โอกุสต์ เดอ มาร์มง

text: มาร์มงยอมรับในคำสั่งของกษัตริย์ที่ขอริบทรัพย์สินและตำแหน่งของเขา ทำให้เขาตัดสินใจไม่อยู่ต่อฝรั่งเศส เขาหลงไหลในภาคกลางและภาคตะวันออกของยุโรป จนสุดท้ายเขาก็เริ่มต้นชีวิตใหม่ที่กรุงเวียนนา ซึ่งเขาได้รับการต้อนรับอย่างดีจากรัฐบาลออสเตรีย และได้เป็นราชครูให้กับดยุคไรซ์สตาร์ด ชายหนุ่มซึ่งเคยได้รับการแต่งตั้งให้เป็นนโปเลียนที่สองไม่กี่สัปดาห์ แม้จะมีมิตรภาพอันยาวนานของเขากับนโปเลียนมาถึงตอนนี้คำกริยา "รากูเซอร์" ซึ่งมาจากชื่อดยุคแห่งรากูซา เป็นคำในครัวเรือนของฝรั่งเศสนั่นหมายถึง "ทรยศ" เขาเสียชีวิตที่เมืองเวนิสในเดือนมีนาคม ค.ศ. 1852 ซึ่งเป็นจอมพลของจักรพรรดินโปเลียนคนสุดท้าย


title: ฟรันเชสโก บัญญายา

text: ฟรันเชสโก "เปกโก" บัญญายา (เกิดเมื่อวันที่ 14 มกราคม 1997 ในเมืองตูริน) เป็นนักแข่งรถจักรยานยนต์ชาวอิตาลี ในปัจจุบันเขาร่วมการแข่งขันโมโตจีพี ให้กับทีมอัลมาปรามักเรซซิงทีม


title: ฟรันเชสโก บัญญายา

text: บัญญายากลายเป็นแชมป์โลกโมโต2 2018หลังจากสามารถเก็บชัยชนะไป 8 สนามด้วยกัน ได้แก่ โลเซล, เซอร์กิต ออฟ ดิ อเมริกาส์, เลอมองส์, อัสเซิน, เรดบูลริง, มีซาโน, บุรีรัมย์ และ โมเตกิ จบฤดูกาลด้วย 12 โพเดียม 6 โพลโพซิชั่น และ 306 คะแนน


title: ฟรันเชสโก บัญญายา

text: เกิดที่เมืองโตริโน (อิตาลี) บัญญายาประสบความสำเร็จในการแข่งขันมินิโมโตและเขาชนะการแข่งขันมินิจีพีชิงแชมป์ยุโรปในปี 2009 บัญญายาลงแข่งขันในพรีจีพี 125 ชิงแชมป์เมดิเตอร์เรเนียนกับทีมมอนเลากอมเปติซิออนในปี 2010 และจบอันดับที่ 2 ในตารางคะแนนรวม ใน ซีอีวี โมโต3 ฤดูกาล 2012 เขาขับฮอนด้า NSF250R และจบในอันดับที่ 3 ในตารางคะแนนรวมตามหลังอาเลกซ์ มาร์เกซและลูกา อามาโต ด้วย 3 โพเดียมในการแข่งขัน 7 เรซ บัญญายายังเป็นหนึ่งในสมาชิกของ VR46 Riders Academy


title: ฟรันเชสโก บัญญายา

text: ในปี 2013 บัญญายาลงแข่งขันในรายการกรังด์ปรีซ์ครั้งแรกให้กับทีม Italia FMI โดยมีเพื่อนร่วมทีมคือโรมาโน เฟนาติ โดยขับรถของฮอนด้า ใน โมโต3 ฤดูกาล 2013 เป็นปีที่น่าผิดหวังของบัญญายา เขาไม่สามารถเก็บคะแนนได้ตลอดทั้งฤดูกาล เรซที่เขาผลการแข่งขันที่ดีที่สุดคือเรซที่เซปังโดยเขาจบการแข่งขันในลำดับที่ 16


title: ฟรันเชสโก บัญญายา

text: ในปี 2014 บัญญายา ย้ายไปร่วมทีม สกายเรซซิงทีมวีอาร์46 ขับรถ และมีเพื่อนร่วมทีมคนเดิมคือโรมาโน เฟนาติ หลังจากไม่สามารถทำคะแนนได้เลยในปีแรกในโมโต3ของเขา บัญญายามีการพัฒนาขึ้นอย่างชัดเจนหลังจากผลงานที่แข็งแกร่งในช่วงพรี-ซีซันและการเปลี่ยนรถที่ขับในฤดูกาลนี้ด้วย โดยเปลี่ยนมาขับรถแทนฮอนด้า เขาจบใน 10 อันดันแรก 5 ครั้งในการแข่งขัน 7 เรซแรกและจบในอันดับที่ 4 ที่เลอมองส์เป็นผลการแข่งขันที่ดีที่สุดของเขา และเป็นสนามที่เขาสามารถทำเวลาต่อรอบได้เร็วที่สุดในการแข่งขันเรซนี้ด้วย บัญญายาพลาดการแข่งขันที่อาสเซินและซัคเซินริงเนื่องจากมีอาการบาดเจ็บ หลังจากเก็บคะแนนได้ 42 คะแนนในการแข่งขัน 7 เรซแรกของฤดูกาล บัญญายามีผลงานที่ตกต่ำย่ำแย่อย่างมากในช่วงครึ่งหลังของฤดูกาล จบในอันดับที่มีคะแนนสะสมได้เพียงแค่ 2 ครั้งเท่านั้นใน 9 เรซสุดท้าย ชัดเจนว่าอาการบาดเจ็บส่งผลกระทบต่อเขา เขาจบฤดูกาลด้วยอันดับที่ 16 ในตารางด้วยคะแนน 50 คะแนน


title: ฟรันเชสโก บัญญายา

text: ในปี 2015 บัญญายาเปลี่ยนทีมและรถอีกครั้ง ครั้งนี้เขาเข้าร่วมทีมอัสปาร์เรซซิงทีม และขี่รถมหินดราและเพื่อนร่วมทีมใหม่คือฆวนฟราน เกบาราและฆอร์เฆ มาร์ตินเขาได้ขึ้นโพเดียมเป็นครั้งแรกในเฟรนช์มอเตอร์ไซค์เคิลกรังด์ปรีซ์ 2015 โดยจบในอันดับที่ 3 ตามหลังโรมาโน เฟนาติและเอเนอา บัสเตียนีนี ในเรซต่อมาที่มูเจลโล บัญญายาจบในอันดับที่ 4 พลาดที่จะได้ขึ้นโพเดียมไปด้วยเวลา 0.003 วินาทีตามหลังเพื่อนร่วมทีมของเขาโรมาโน เฟนาติ ในเรซต่อมาที่ซิลเวอร์สโตนเขากำลังอยู่ในอันดับที่จะขึ้นโพเดียมได้แต่เขาล้มในช่วงที่เหลือ 2 รอบสุดท้าย แม้จะมีผลงานที่พัฒนาขึ้นในตำแหน่งการลุ้นแชมป์ 2 อันดับและเก็บคะแนนได้มากกว่าฤดูกาลที่แล้ว 26 คะแนนด้วยรถใหม่ใน 3 ฤดูกาลติดกัน ครั้งนี้กับมันยังคงเป็นปีที่ขึ้น ๆ ลง ๆ สำหรับบัญญายา จบใน 10 อันดับแรกแค่ 5 ครั้งเท่านั้น เขาพลาดการเก็บคะแนน 7 เรซ ไม่มีอันดับ 5 สนาม เขาจบฤดูกาลด้วยอันดับ 14 ด้วยคะแนน 76 คะแนน


title: ฟรันเชสโก บัญญายา

text: ในปี 2016 บัญญายาเริ่มต้นฤดูกาลด้วยการขึ้นโพเดียมที่โลเซลและอีกโพเดียมที่เฆเรซ โดยได้อันดับที่ 3 ทั้ง 2 สนาม โฮมเรซของเขาในอิตาลี บัญญายาจบอันดับที่ 3 อีกครั้งโดยเอาชนะอันดับที่ 4 นิกโกโล อันโตเนลลี ไปเพียงแค่ 0.006 วินาที ตามด้วยล้มที่บาร์เซโลนา บัญญายาชนะในรายการกรังด์ปรีซ์ครั้งแรกที่สนามประวัติศาสตร์อย่างอาสเซินเซอร์กิตเป็นการแข่งขันเรซที่ 59 ของเขาในโมโต3 และยังเป็นชัยชนะครั้งแรกของมหินดราด้วย เขาตอนนี้ได้ขึ้นโพเดียม 4 สนามจาก 8 สนามแรกของฤดูกาลและได้มีลุ้นแชมป์ หลังจากจากจบอันดับกลางมา 2 สนามและล้มที่เบอร์โน บัญญายาได้ตำแหน่งโพล โพซิชันครั้งแรกในสนามที่มีฝนตกที่ซิลเวอร์สโตนและจบด้วยอันดับที่ 2 ตามหลังแบรด บินเดอร์ในเรซที่น่าตื่นตาตื่นใจ บัญญายาชนะเป็นสนามที่ 2 ในฤดูกาลที่เซปัง โดยชนะไปอย่างสบาย ๆ ด้วยแกปที่ห่างมากหลังจากที่แบรด บินเดอร์, โฆอัน มิร์และโลเรนโซ ดัลลา ปอร์ตา ล้มไปในโค้งเดียวกันในตอนเริ่มต้นเรซ ซึ่งในเรซนี้มีการล้มอีกหลายครั้ง เขาจบฤดูกาลด้วย 145 คะแนนและอยู่ในอันดับที่ 4 ของตารางในโมโต3 แชมเปียนชิป ด้วยการชนะ 2 สนามและ 6 โพเดียม บัญญายามีโอกาสจบในอันดับที่ 2 ในตารางแชมเปียนชิปตามหลังแบรด บินเดอร์แต่โชคไม่ดีเพราะถูกกวาดล้มไปที่สนามฟิลลิปไอส์แลนด์และบาเลนเซียโดยกาเบรียล โรดริโก โรดริโกเข้าไปเบียดฟาบิโอ ดี จันนันโตนิโอที่ออสเตรเลียซึ่งทำให้ล้มแล้วไปกวาดบัญญายาให้ล้มไปด้วย ที่บาเลนเซียโรดริโกล้มไฮไซด์ในรอบแรกตรงโค้งสุดท้ายทำให้บัญญายาล้มแบบเลี่ยงไมได้


title: ฟรันเชสโก บัญญายา

text: หลังจาก 4 ฤดูกาลใน โมโต3 แชมเปียนชิป บัญญายาย้ายขึ้นไปโมโต2 เป็นนักแข่งให้กับทีม สกายเรซซิงทีมวีอาร์46 ที่เขาเคยเป็นนักแข่งทีมนี้เมื่อปี 2014 เพียงแค่ 4 สนามแรกของเขาในโมโต2 ที่เฆเรซ บัญญายาจบในอันดับที 2 เขาจบในอันดับที่ 2 ในสนามต่อมา ที่เลอมองส์หลังควอลิฟายด์ได้ลำดับที่ 2 พลาดตำแหน่งโพล โพซิชันไปให้โทมัส ลือธิโดยมีระยะเวลาห่างเพียงแค่ 0.026 วินาที บัญญายาได้ขึ้นโพเดียมในลำดับ 3 ที่ซัคเซินริง จบอันดับ 3 ตามหลังฟรังโก มอร์บีเดลลีซึ่งเป็นผู้ชนะและมิเกล โอลิเวราซึ่งเป็นผู้ที่ได้ลำดับที่ 2 ที่มีซาโน บัญญายาจบในอันดับที่ 4 ตามหลังโดมินิก เอเกอร์เทอร์, โทมัส ลือธิและฮาฟิซ ชาห์ริน อย่างไรก็ตามเอเกอร์เทอร์ถูกตัดสิทธิ์ในเวลาต่อมาทำให้บัญญายาได้รับอันดับที่ 3 ไป กลายเป็นโพเดียมที่ 4 ของเขาในฤดูกาลนี้ เขาได้รับรางวัลให้เป็น Moto2 Rookie of the year (ดาวรุ่งแห่งปีของโมโต2) หลังจากเจแปนีสกรังด์ปรีซ์ที่โมเตกิ เขาจบแรกของเขาในโมโต2 ด้วยคะแนน 174 คะแนน อันดับที่ 5 ในตารางโมโต2 แชมเปียนชิป เก็บคะแนนได้ 16 สนามจากทั้งหมด 18 สนาม


title: ฟรันเชสโก บัญญายา

text: บัญญายาเปิดฤดูกาลด้วยชัยชนะที่กาตาร์ โดยนำตั้งแต่เริ่มต้นจนจบ บัญญายาชนะครั้งที่ 2 ที่ออสติน หลังจากการต่อสู้ที่ยากลำบากกับอาเลกซ์ มาร์เกซ เขาชนะสนามนี้ไปด้วยแกปที่ห่างจากที่ 2 เป็นเวลา 2.4 วินาทีและยังเป็นผู้ที่ทำเวลาได้เร็วที่สุดต่อรอบอีกด้วย ที่เฆเรซ บัญญายาจบในอันดับที่ 3 ตามหลังโลเรนโซ บัลดัสซาร์รีและมิเกล โอลิเวรา โดยสามารถรักษาตำแหน่งจากกริดสตาร์ทของเขาเอาไว้ได้ บัญญายาได้ตำแหน่งโพล โพซิชันครั้งแรกใน โมโต2 ที่เลอมองส์ซึ่งเขาเคยได้โพล โพซิชันที่นี่ในปี 2015 บัญญายาเก็บชัยชนะครั้งที่ 4 ได้ที่อาสเซิน ออกสตาร์ทด้วยตำแหน่งโพล โพซิชันและนำตลอดทั้งการแข่งขัน หลังจากควอลิฟายได้ตำแหน่งที่ 3 จากกริดสตาร์ทที่ซัคเซินริง บัญญายาจบการแข่งขันในอันดับที่ 12 โดยจำเป็นต้องขี่ออกนอกแทร็คหลังจากมัตเตีย ปาซีนีล้มข้างหน้าเขาในโค้งสุดท้ายของรอบที่ 2 แม้ว่าอันดับจะตกลงไปอยู่ที่อันดับ 26 แต่เขายังคงสามารถแซงขึ้นมาได้ 14 อันดับ รวมถึงแซงอาเลกซ์ มาร์เกซในโค้งสุดท้ายของรอบสุดท้ายอีกด้วย ที่เบอร์โน บัญญายาจบการแข่งขันในลำดับที่ 3 และสูญเสียตำแหน่งผู้นำตารางแชมเปียนชิปให้กับมิเกล โอลิเวรา เขาแย่งตำแหน่งผู้นำตารางแชมเปียนชิปกลับคืนมาโดยชนะการแข่งขัยที่ออสเตรีย ซึ่งเป็นชัยชนะครั้งที่ 5 ของเขาในฤดูกาลนี้ บัญญายาชนะการแข่งขันเป็นครั้งที่ 6 ของฤดูกาลที่มีซาโนจากตำแหน่งโพล โพซิชัน เขาได้ขึ้นโพเดียม 5 สนามติดต่อกันตั้งแต่ที่เบอร์โนจนถึงที่บุรีรัมย์ ที่บุรีรัมย์เขาชนะการแข่งขันและเพื่อนร่วมทีมของเขาลูกา มารีนีเข้าเส้นชัยมาเป็นอันดับที่ 2 เขาได้รับชัยชนะเป็นครั้งที่ 8 ของฤดูกาลที่โมเตกิหลังจากฟาบิโอ กวาร์ตาราโรถูกตัดสิทธิด้วยเหตุผลแรงดันลมยางต่ำกว่ามาตรฐานที่กำหนด หลังจากจบในอันดับ 3 ที่เซปัง เขาได้การันตีการเป็นแชมป์โลกโมโต2 อย่างแน่นอน ด้วยการขึ้นโพเดียมเป็นครั้งที่ 12 ของเขาในฤดูกาลนี้ และทีมเมทของเขาลูกา มารีนีได้รับชัยชนะเป็นครั้งแรกในการแข่งขันโมโต2 ชิงแชมป์โลก เป็นการขึ้นโพเดียมครั้งที่ 5 ของลูกาอีกด้วย


title: ฟรันเชสโก บัญญายา

text: บัญญายาจบทุกการแข่งขันในโมโต2ที่เขาเข้าร่วมการแข่งขัน รวมทั้งหมด 36 สนาม เขาสามารถเก็บคะแนนได้ 34 สนามและสามารถเก็บได้คะแนนได้ 20 สนามติดต่อกัน ซึ่งยังสามารถทำสถิติเพิ่มได้อีก


title: ฟรันเชสโก บัญญายา

text: หลังจาก 2 ฤดูกาลในโมโต2ชิงแชมป์โลก บัญญายาขึ้นไปแข่งในโมโตจีพีกับปรามักดูคาติ จริง ๆ แล้วเขาได้รับข้อเสนอให้ขยับขึ้นมาโมโตจีพีตั้งแต่ปี 2018 กับปรามัก หลังจากที่ทำผลงานได้อย่างโดดเด่นในปี 2017 เขาได้ 4 โพเดียมและจบอันดับที่ 5 ในตารางคะแนนแชมเปียนชิปตามหลังฟรังโก มอร์บิเดลลี, โทมัส ลือธิ, มิเกล โอลิเวราและ อาเลกซ์ มาร์เกซ แต่ในตอนท้ายตัดสินใจที่จะอยู่ต่อ  กับโอกาสที่จะสามารถเป็นแชมป์โมโต2 เขาขึ้นไปเป็นนักแข่งของปรามักแทนที่ของดานีโล เปตรุชชีผู้ซึ่งย้ายไปเป็นนักแข่งแฟคตอรีดูคาติทีมแทนที่ฆอร์เฆ โลเรนโซนักแข่งชาวสเปนและแชมป์โลกโมโตจีพี 3 สมัยซึ่งย้ายไปเป็นนักแข่งของเรปโซลฮอนด้าทีมแทนดานิ เปโดรซาซึ่งตัดสินใจที่จะรีไทร์หลังจาก 13 ฤดูกาลในโมโตจีพี จาก 2006 ถึง 2018 และไปเป็นนักแข่งทดสอบให้เคทีเอ็ม บัญญายาจะเป็นนักแข่งในทีมเดียวกันกับแจ็ค มิลเลอร์ รองแชมป์โลกโมโต3 ปี 2014